
CAPITOLUL | 


Unde cititorul face cunoștință cu unele personaje 
ale acestei povestiri 


— Căpitane Waverley, — zise baronul Bradwar- 
dine, — fiţi binevenit în sărmana mea locuinţă din 
Tully-Veolan. | 

Și, adresându-se fiicei sale : 

— Draga mea Roza, — îi zise cl, — aleargă în casă și 
veghează ca Alexandru Saunderson să ne dea din acel 
vin bătrân de Chateaux-Margaux din care am expe- 
diat 'de la Bordeaux la Dundee în 1713. 

Roza se îndepărtă cu un pas aproape grav, până ce 
dispăru după colțul primei alei şi, alergă după aceea, 
destul de repede să se achite de această misiune. 

Miss Roza Bradwardine nu avea decât -şaptesprezece 
ani; era o foarte frumoasă fată, cu o mare abundentă 
de păr, blond ca grâul şi, puţin alb, ca zăpada munţilor. 
Fizionomia ei, ca şi caracterul, avea o expresiune vie 
și veselă, tenul ei era așa de curat că părea trans- 
parent și, emoția cea mai uşoară chema roşeaţa pe fața 
ei. Talia ei, puţin deasupra mijlocului, era remarcabilă 
prin eleganța ei şi toate mişcările ei erau pline de uşu- 
rință şi de graţie. Tatăl ei o învățase franceza şi ita- 
liana, apoi încercase s-o învețe muzica; dar, necunos- 
când-o, în fond, el însuşi, nu putuse s-o înveţe decât 
să se acompanieze la clavir, ceea ce, în acea epocă nu 
era prea comun în Scoţia. Ca răsplată, ea cânta cu mult 

gust şi expresiune. Baronul o iubea ca pe luminile ochi- 
lor lui ; vivacitatea ei, întotdeauna iubitoare, atenţia ei 
de a face aceste uşoare servicii care plac, cu atât mai 
mult cu cât n-ai gândit niciodată să le ceri, frumu- 
sețea ei, care amintea baronului trăsăturile unei femei 
iubite, amabilitatea ei şi generozitatea ar fi fost dea- 
juns să justifice tandrețea celui mai insensibil dintre 
taţi. | 

— Căpitane, — reluă baronul de îndată ce fiica lui 
se îndepărtase, spre a se duce să-i împlinească poruncile, — 
na veţi găsi, aici, luxul meselor din Englitera, dar, sper 
că veţi fi mulțumit de vinul meu de Bordeaux; ele 
de prima calitate şi de vârstă respectabilă. 

La poarta casei, ei au fost primiţi de patru sau cinci 
servitori în livrea având în cap pe majordomul Alexan- 
dra Saunderson, care îi introduseră cu toate ceremoniile 
obişnuite. Fără să se oprească în nici unul din aparta- 
mentele prin care făcură să treacă Edouard, baronul îl 
conduse În marea sală de mâncare, căptușită cu stejar 
negru şi împodobită cu portretele :strămaoșilor săi. Masa 
era pregătită pentru şase persoane. 

Erau, cum baronul asigurase pe tânărul său prieten, 
persoane foarte respectabile. Era tânărul laird! de Bal- 
mawhapple supranumit Falconer, din familia de Glen- 
farguhar, mare amator de vânătoare. Era, de asemenea, şi 
lairdul de Killancureit, unul din cei mai bogaţi fermieri 
ai regiunii, un eclesiastic al adevăratei biserici episco- 
pale a Scoției, care răspundea la numele de Rubrick, şi, 
în sfârşit, judecătorul Duncan Macweeble, care condu- 
cea cu cea mai scrupuloasă cinste afacerile baronului. 


í laird, un fel de lord căruia titlu! acesta îi este dat pe baza 
unui castel, conac, locuinţă boierească, înconjurată de teren mult 
la ţară sau oraș. 

Prânzul fu abundent, bine ordonat şi comesenii îi 
făcură onoare. Baronul mâncă cum mănâncă un soldat 
flămând, lairdul de Balmawhapple, ca un vânător; Bul- 
lsegg de Killancureit ca un fermier; Waverley, ca un 
voiajor ; iar judecătorul Macwheebe, ca toţi ceilalți îm- 
preună. 

Când masa se ridică, baronul ură în sănătatea rege- 
lui, lăsând, politicos la conştiinţa comesenilor săi, liber- 
tatea de a bea în sănătatea suveranului de fapt sau în 
cea a suveranului. de drept. 

Conversaţia deveni generală şi Miss Bradwardine care 
făcuse onorurile mesei cu multă graţie și modestie, se 
grăbi să se retragă ; eclesiasticul nu întârzie să-i urmeze 
exemplul. Vinul, care justifica elogiile baronului, circula 
cu repeziciune, în jur, şi, Waverley obținu, nu fără oare- 
care dificultăți, privilegiul de a neglija uneori să-şi umple 
paharul. 

'Obișnuit să nu bea vin decât cu cea mai mare mo- 
derațiune, el lăsă pe ceilalți comeseni să golească sticle 
şi ceru permisiunea de a se retrage. | 

Deşteptându-se, a doua zi de dimineaţă, el făcu cu- 
noscută intenţia lui de a pleca, dar aerul de încremenire 
sinceră şi adâncă cu care bunul bătrân luă cunoştinţă 
de acest proiect nu-i lăsă puterea de a persista. 

“Totuşi, de abia obținuse baronul, de la Waverley, pro- 
misiunea de a prelungi cu câteva zile vizita sa, când 
acesta se și ocupa de mijloacele de a scurta data ple- 
cării sale. | 

Ca urmare, însă, el îl invită la o partidă de vână- 
toare de capre la care luau parte mai mulţi dintre ve- 
cinii lui şi care trebuia să aibă loc a doua zi. | 

Înainte chiar ca aurora să fi albit vârful colinelor, 
ei porniră la drum și, două ore de mers, îi conduseră 
în mijlocul unei văi înverzite, unde un servitor se dusese 

deja cu doi ogari uriași, dresați pentru vânătoarea de 
capre. O jumătate de duzină de băieţi tineri, cu capul 
şi cu picioarele goale, erau însărcinaţi să bată crângurile 
și tufişurile și ei se achitară atât de bine, încât la sfâr-: 
şitul unei jumătăţi de ore, un ied fu gonit, urmărit și 
împușcat. Baronul o luă după câinii săi pe un cal alb, 
înţepa și spinteca cu putere burta animalului cu un cuţit 
de vânătoare, după care readuse pe musafirul său la 
Tully-Veolan. 

Eduard locuia acest castel de aproximativ șase săp- 
tămâni, când, într-o dimineaţă, înainte de a dejuna, ie- 
șind pentru a-și face plimbarea obișnuită, el fu frapat de 
un zgomot mare. care domnea în toată casa. Patru lăp- 
tărese, ținând, fiecare, în mână găleata ei goală, alergau 
de ici-colo, cu gesturi care exprimau frenezia şi scoteau 
cu voce tare exclamații de surpriză, de durere și de mâ- 
nie. Waverley se duse atunci în sala de mâncare, unde 
găsi pe Roza îngrijorată şi contrariată. Un singur cuvânt 
explică misterul. | 

-— Dejunul dv., — zise ea, — va fi tulburat, d-le că- 
pitan Waverley. 

—- O bandă de Caterani ? 

— O bandă de caterani a descins aici în noaptea 
aceasta şi ne-a luat toate vacile. 

Da, Căpitane, hoţii munţilor vecini. Suntem la dispo- 
ziţia lor, în locul impozitului pe care tatăl meu îl plătea 
lui Fergus Mac-lvor ; dar tatăl meu a crezut că era nedemn 
pentru un om de naşterea şi de rangul său să mai plătească 
multă vreme un tribut ca acela. Iată cauza dezastrului care 
ne-a lovit. Dacă mă vedeti tristă, Căpitane, asta nu e deloc 
din cauza pierderii pe care am încercat-o, dar tatăl meu 
este indignat de acest afront; e așa de îndrăzneţ și așa 
de clocotitor, că. mi-e teamă să nu vrea să încerce 
să-şi recapete vacile prin forţă. Presupunând că n-a fost 


rănit el însuși, el poate să rănească pe vreunul din acești 
oameni sălbatici şi atunci pic de pace n-ar mai exista 
între ei şi noi, poate pentru tot restul vieţii noastre. Noi 
nu mai avem ca altă dată mijloacele de a ne apăra; 
guvernământul a făcut să se ridice toate armele noastre ; 
iar tatăl meu e aşa de imprudent !... Ah !, ce vom deveni 
noi ? 

Waverley întrebă pe Miss Roza cine era acel Fergus 
despre care îi vorbise. 

— Locuitorii pământurilor de jos îi dau, de obicei, 
numele pământului său, de Glennaquoich ; dar muntenii 
îl numesc Vich Ian Vohr; adică fiul lui loan cel Mare. 
Cât despre noi, noi îi dăm lui, fără distincţiune, aceste 
două nume. Fergus este un om bine crescut —- adăugă 
Roza — şi sora lui Flora este una din tinerele persoane 
ale acestei ţări care au mult talent și frumusețe; și-a 
făcut educația în Franţa într-o mănăstire şi ea era prietena 
mea intimă înainte de această nenorocită ceartă. Dragă 
Căpitan Waverley, căzneşte-te de a-l convinge pe tatăl 
meu pentru a termina această afacere cu bună înțelegere. 
Sunt sigură că noi n-am văzut încă decât începutul neca- 
zurilor noastre, căci Tully-Veolan n-a fost niciodată un 
locaş liniștit și sigur, când am fost în ceartă cu muntenii. 

Domnul Bradwardine, care veni în curând să-i gă- 
'sească pe cei doi tineri, intră, în sfârşit, în detalii așa 
de curioase și de interesante în ce priveşte moravurile, 
obiceiurile acestei rase patriarhale, încât curiozitatea 
lui Eduard se înflăcără, ceru baronului să-i spună 
dacă n-ar fi posibil să facă o plimbare în munţii vecini. 
Baronul răspunse musafirului său că nimic n-ar fi mai 
uşor, numai să se termine cearta, căci i-ar da atunci 
el însuși scrisori de recomandaţie pentru șefii principali, 
care se vor grăbi să-l primească cu multă curtoazie şi 
multă ospitalitate. 


Ei se întreţineau încă asupra acestui subiect, când 
Saunderson deschise deodată ușa apartamentului şi făcu 
să intre un muntean înarmat până în dinţi şi echipat. Era 
un băietan de talie mică, dar robust, cu un ten negru 
și a cărui întreagă persoană avea o aparență de forţă 
și de vigoare. Kilt-ul său, sau fusta scurtă, lăsase des- 
coperite picioarele bine făcute şi nervoase. Punga lui din 
piele de capră era agățată în față între armele sale obiş- 
nuite, dirk-ul şi un pistol de oţel. Boneta lui avea dea- 
supra o pană scurtă care arăta pretenţiile sale de a fi 
tratat ca un nobil. Sabia lui scoțiană cu două mânere 
îi bătea şalele ; un scut crestat trecea peste umerii săi ; 
cu o mână ţinea o pușcă lungă de vânătoare, spaniolă, 
cu cealaltă mână își scoase boneta. Baronul care cunoș- 
tea obiceiurile muntenilor şi modul în care le convenea 
să li se vorbească, îi zise pe loc cu un aer de demnitate, 
dar fără să se scoale : 

— Fii binevenit, Evan Dhu Mac  Combich. Ce nou- 
tăți mi-aduci de la Fergus Mac-lvor Vich Ian Vohr ? 

— Fergus Mac-lvor Vich Ian Vohr, — răspunse am- 
basadorul, — trimite complimente baronului de Brad- 
wardine de Tully-Veolan. El întreabă dacă norul care 
s-a aşezat între dv. şi el se risipeşte şi, dacă raporturile 
între tribul Ivor şi casa de Bradwardine vor redeveni 
ceea ce erau altă dată. 

Baronul de Brandwardine răspunse că el cunoştea 
pe şeful tribului Ivor drept un veritabil prieten al Re- 
gelui, şi că era supărat, pentru că existase un nour între 
el şi un nobil care profesează aşa de bune principii.. 

Pentru a solemniza într-un fel convenabil pacea între 
cele două auguste personaje, baronul porunci să se aducă 
o sticlă de whisky, din care umplu un pahar pentru a 
bea în sănătatea şi în prosperitatea lui Mac-lvor de Glen- 
naquoich. Ambasadorul se grăbi să răspundă la acest 

semn de curtoazie cu fericite urări pentru familia de 
Brandwardine. După aceea, plenipotenţiarul se retrase pen- 
tru a discuta cu Macweeble asupra oarecăror probleme se- 
cundare, cu care nu credea necesar de a plictisi pe 
baron. 

Făcu să i se dea socoteală de toate împrejurările pri- 
vind furtul din noaptea trecută şi îşi comunică intenţia de 
a porni imediat în urmărirea animalelor. Apoi el se in- 
toarse către Eduard şi fără altă ceremonie îl invită să-l 
însoțească într-o mică plimbare de douăsprezece până la 
cincisprezece mile în munţi. Waverley, acceptând, se umplu 
o raniță cu tot ce era necesar pentru această scurtă expe- 
diție şi eroul nostru, cu o puşcă de vânătoare în mână, o 
luă la drum cu noul său prieten Evan Dhu. Ei erau escortaţi 
de o gardă de vânătoare și de doi alți munteni care erau 
în suita lui Evan ; unul din ei purta o carabină lungă, altul 
avea'pe umărul său o bardă la capul unui ciomag. 

Noaptea se apropia când ei intrară într-unul din acele 
defileuri înspăimântătoare care servesc de comunicaţiune 
între ţara munților şi cea a câmpiilor; poteca, extrem 
de noroioasă şi râpoasă, mergea de-a lungul unei adân- 
cimi de stâncă, separând două roci enorme în fundul 
cărora. gâlgâia un torent spumos. 

Urcând mereu acest torent şi traversându-l în mai 
multe rânduri în toate cotirile sale, ei ajunseră până 
multe rânduri, ei ajunseră până la un prund vast pe care 
il trecură cu mare greutate, prin poteci aproape imprac- 
ticabile. Rămânea, încă, să se treacă, urcând un munte 
râpos şi pietros, a cărui siluetă se ridica, neagră, pe fon- 
dul cerului. Waverley chemă în ajutorul său toată ener- 
gia lui, pentru a suporta oboseala și continuă să meargă 
cu un picior hotărât şi un pas sigur ; dar el invidia în se- 
cret vigoarea acestor dibaci munteni, care nu dădeau cel 
mai mic semn de oboseală şi înaintau mereu cu un pas 

rapid şi mărit. După socoteala lui, ei făcuseră deja apro- 
ximativ cincisprezece mile. După ce urcară acest munte, 
coborând pe partea cealaltă către o pădure stufoasă, Evan 
Dhu zise lui Waverley că el avea s-o ia înainte pentru a 
anunţa sosirea lor la Donald Bean Sean, în credinţa că 
vederea unui soldat roşu putea să-i cauzeze o surpriză dez- 
agreabilă ; apoi, fără a aştepta un răspuns, se îndepărtă. 
Waverley fu lăsat cu gândurile sale, căci călăuza lui 
cea nouă, care era înarmat cu o bardă, ştia numai câteva 
cuvinte englezeşti. După ce merseseră destulă vreme în li- 
nişte, nu putu să se oprească de a întreba dacă erau de- 
parte de scopul voiajului lor. 

— La trei sau patru mile, — răspunse munteanul. 

Ajuns pe malul unui lac, călăuza se așeză pe o 
stâncă şi invită pe tânărul ofițer să facă la fel. Wa- 
verley se supuse şi în timp ce, la lumina palidă a lunei 
care se ridicase pe cer, el se gândea la caracterul roman- 
tic al situaţiei sale, distinse pe celălalt mal al lacului 
un mic punct luminos care sporindu-și puţin câte puţin 
strălucirea şi volumul, părea a fâlfâi ca un meteor la 
sfârşitul orizontului. În timp ce el privea aceste feno- 
mene, auzi în depărtare un zgomot de vâsle, în curând 
urmat de o fluierătură. Omul cu barda răspunse îndată 
la acest semnal în același fel şi o barcă condusă de patru 
sau cinci munteni intră într-un mic golf pe marginea 
căruia se așezase Eduard. El se sculă cu însoţitorul său 
ca să meargă în întâmpinarea lor. Doi dintre ei îl duseră 
în barcă şi reluându-și lopeţile, traversară lacul cu o mare 
iuțeală. Pe măsură ce se apropiau, lumina era tot mai 
mare şi mai vie; ea provenea dintr-un foc mare aprins 
la poalele unei stânci enorme şi întreţinut de doi oameni 
care, în reflexele luminii roșiatice, semănau a doi demoni. 

În aceste stânci se deschidea o cavernă în care părea 
a pătrunde lacul. 

Muntenii conduseră luntrea lor în linie dreaptă către 
această spărtură, trecură peste vârful stâncii şi stinseră 
focul. Patru sau cinci inși cu brațe robuste ridicară, atunci, 
pe Waverley din barcă, îl puseră pe picioare şi îl duseră 
în adâncimile cavernei. El făcu câţiva paşi în întuneric 
şi auzi confuz mai multe voci care păreau a ieși din pă- 
mânt ; după un colţ al acestei subterane, el se găsi în pre- 
zenţa unui personaj căruia muntenii îi dădeau numele de 
Donald Bean. 

Interiorul acestei cripte era luminat de torţe de lemn 
de pin și prin lucirea roşiatică a unui foc mare de cărbune 
de lemn, în jurul căruia ședeau cinci sau şase oameni Înar- 
mațţi ; alții erau culcaţi, înveliți cu pledurile lor, în col- 
turi mai îndepărtate. Într-o mare adâncitură a stâncii pe 
care Donald Bean o numea, cu răutate, garda lui de masă, 
erau spânzurate de picioare resturile din trupul unei oi şi 
a două vaci tăiate de curând. Donald înaintă pentru a 
primi pe musafirul său. 

Era un individ slab şi de talie mică; părul său în- 
câlcit şi galben, trăsăturile lui palide făcuse să i se dea 
supranumele de Bean sau Alb. Cu toate că era uşu- 
rel, activ şi bine proporţionat, exteriorul lui era plăpând 
şi fără însemnătate. Pentru a primi pe voiajorul englez 
în mare ţinută și să-l cinstească în maniera sa, el părăsise 
costumul său de muntean, pentru o veche uniformă roşie 
şi albastră şi o pălărie cu pene. În curând o femeie tânără, 
văduvă şi răspunzând la numele de Alix, puse în fața lui 
Waverley, Evan şi Donald Bean, trei vase de lemn, pline 
de o supă făcută din burtă de bou; ea servi după aceea din 
belşug cotlete fripte pe cărbuni ; apoi ca să nu lipsească 
nimic de la petrecere, Donald porunci să se aducă whisky 
şi oferi musafirului. 

Conversaţia se angajă, după aceea, asupra afacerilor 
politice şi militare ale ţării. Waverley fu uimit de a 

vedea un om ca Donald, perfect cunoscător al forţei regi- 
mentelor și garnizoanelor, din nordul 'Ty-ului. Donald 
menţionă cu exactitate chiar numărul de recruți pe care 
Eduard îi adusese de la domeniile unchiului său. și, cu 
un ton semnificativ îl întrebă dacă n-avea nimic parti- 
cular de spus. 

O asemenea chestiune, pusă de un asemenea țărănai, 
surprinse în mod straniu pe tânărul căpitan. El răs- 
punse că vizita lui nu avea alt motiv decât curiozi- 
tatea de a vedea o locuinţă atât de extraordinară. Do- 
nald îl privi în față timp de,.câteva momente și cu un 
semn de cap expresiv : 

— D-voastră puteţi să vă încredeţi foarte bine în mine, 
îi zise el, eu sunt tot aşa de demn de încrederea d-voas- 
tră ca şi baronul de Brandwardine, sau Vich Ian Vohr... 
dar nu.şunteți mai puţin binevenit în locuința mea. 


Un pat de buruieni. fusese pregătit pentru Waverley, 
într-un colț al cavernei ; el se culcă, se înveli cât putu 
mai bine cu pleduri primenite, rămase câtva timp să 
examineze aleile şi sosirea altor locuitori ai acestei 
peșteri şi, după un moment, sfârşi prin a adormi. A 
doua zi, nu se trezi decât cu multă vreme după răsă- 
ritul soarelui şi mare îi fu surpriza că peştera era pustie, 
exceptând tăciunii transformați în cenuşă, rămăşiţele 
supeului şi două sau trei balerci goale ; nu era nici urmă 
de Donald și de banda lui. 

leşi, văzu trei sau patru trepte tăiate în stâncă şi, ser- 
vindu-se de ele ca de o scară, el făcu înconjurul. Coborând, 
apoi, cu dificultăți, de partea cealaltă, el se trezi pe țăr- 
mul bulgăros şi sălbatic al unui lac de o lungime aproape 
de patru mile, şi o jumătate de milă lărgime, înconju- 
rat de munți acoperiți de buruieni, pe culmea unde se 
odihnea, încă, negura și ceața dimineţii. 

La distanţă de circa o jumătate de milă, el zări un 
muntean care îi păru să fie Evan Dhu, ce pescuia cu 
andiţa ; prietenul său cu securea îl însoțea. 

Aproape în acelaşi moment, cei doi oameni se ridi- 
cară, înaintară înspre el şi, împreună intrară în grota 
unde Alix, care nu era alta decât fiica lui Donald Bean, 
venea să servească o gustare de nămiezi pentru tână- 
rul ofițer. 

Îndată ce Evan crezu pe Waverley destul de refăcut, 
el îl invită să-l urmeze şi poruncind servitorului Du- 
gald Mahony de a dezlega de la țărm și de a lopăta cu 
putere, ei se lansară pe lac. 

Eduard profită de împrejurare pentru a întreba pe 
călăuza sa ce făcuse Donald Bean cu cireada de vite, 
furată de la baronul de Bradwardine. 

— Soarele nu răsărise încă, în dimineața asta, când 
servitorul d-voastră şi Allan Kennedy au mânat turmele 
înapoi ; în momentul acesta, el trebuie. să fie pe po- 
teca de la Bally Brough, şi, va sosi, în curând, în parcu- 
rile lui Tully Veolan. Nu vor lipsi decât două vaci care, 
din nenorocire, au fost omorâte. 

— Și unde mergem ? întrebă Eduard. 

— Unde, dacă nu la castelul lairdului, la Glenna- 
quoich. Dv. nu vreți, cred, să vă aflați în ţara lui, fără să 
mergeţi să-l vedeți. 

— Suntem, încă, destul de departe de Glennagquoich ? 

— Nu suntem decât la cinci mile de el. Vich Ian 
Vohr va veni în întâmpinarea noastră. 

Cam o jumătate de oră după aceea, barca ajunse 
la extremitatea de sus a lacului. Îndată ce Eduard fu 
pe uscat, cei doi munteni îl traseră într-un mic golf în 
mijlocul trestiilor şi stânjeneilor ; apoi, prietenul nostru 


reincepu întrebările sale, cu privire la musafirul lor din 
Cavernă. 

— Stă, el, în mod continuu acasă ?, — întrebă el. 


— Aş, de unde ! 
— Îl tratează și alţii cu ospitalitate, ca stăpânul dvs. ? 
— Stăpânul meu ! — răspunse Evan, cu mândrie ; — 


vreți, fără îndoială, să vorbiţi de şeful meu? Nu, el 
nu dă ospitalitate nici lui Donald, nici acelora de seama 
acestuia. 

— Donald se mărgineşte el la a se război cu animalele 
sau poate, ia, tot ce-i vine la mână ? 

— Pe credinţa și legea mea ! nu e un om prea dificil; 
îi convine orice ; dar, mai ales, boii, vacile, caii ; oile nu, 
căci ele merg prea încet. 

În acest moment un foc de puşcă răsună aproape de 
ei şi văzură un vânător ieşind dintr-un desiş, cu câinii 
lui şi cu un servitor. 

— Este şeful, zise Evan. 

Era, într-adevăr, Fergus Mac Ivor care, pus la cu- 
rent cu sosirea tânărului căpitan, venea în întâmpina- 
rea lui 


CAPITOLUL II 


La Castelul de Glennaquoich 


Îndată ce Fergus şi Waverley se întâlniră, acesta 
din urmă fu izbit de graţia şi demnitatea particulară 
a acestui șef. Talia lui era bine proporţionată ; costumul lui 
muntenesc făcea să pară persoana lui în câştig. Purta 
pantaloni strâmţi de lână cu pătrate albe şi stacojii. Toate 
trăsăturile feţei lui erau, în mod hotărât, scoțiene, cu par- 
ticularitățile fizionomiilor de la nord ; dar, era departe de: 
a avea duritate ; sprâncenele și buza superioară anunțau 
în același timp că el avea să poruncească ca stăpân. Însăși 
politețea lui, cu toate că avea ceva deschis, de francheţe 
şi de natural, părea că arată cum el îşi simţea impor- 
tanța personală. Și, dacă era contrariat, dacă un inci- 
dent oarecare venea să-l tulbure, o clipă, numai, scotea 
la iveală un caracter impetuos, şi răzbunător, pe care era 
în stare să-l stăpânească ; dar, care nu era mai puţin de- 
temut. 

Fergus primi pe vizitatorul său ca pe un prieten al 
baronului de Bradwardine şi îi mărturisi plăcerea acestei 
vizite. 

li făcu reproşuri că a ales pentru a petrece noaptea 
precedentă, un adăpost atât de sălbatic, apoi, îl conduse. 
spre castelul său de Glennaquoich, urmat, la distanţă res- 
pectuoasă de Evan Dhu și cei doi servitori. 


Castelul se găsea aşezat pe o înălţime. 

Un mic domeniu îngrădit, sau două, erau singurele 
părți ale domeniului care fuseseră apărate ; peste tot, 
aiurea, pe malurile strâmte care mărgineau râuleţul, se 
vedea niște pământ semănat cu orz şi, mai sus, o pădu- 
rice de mesteceni, piperniciți. 

În faţa porţii de intrare a castelului, şedeau vreo 
sută de munteni complet înarmaţi și echipați. 

La propunerea lui Fergus, muntenii începură să exe- 
cute, cu repeziciune, diverse manevre militare. 

— Care este, întrebă Eduard, numărul de viteji coman- 
daţi de d-ta ? | 

— Dacă e vorba de apărarea unei cauze drepte, răs- 
punse Fergus, tribul lui Ivor s-a pus, rar, în stare de 
luptă cu mai puţin de o sută de săbii ; dar, eu nu păstrez 
sab arme decât numărul de oameni necesari pentru a-mi 
păzi proprietăţile mele şi ale prietenilor mei, când liniş- 
tea publică e tulburată de oameni ca oaspetele dv. din 
noaptea trecută. Dar, vino, căpitane, căci sunetul cim- 
poiului mă anunţă că masa e servită. 

Sala în care fu introdus Waverley ocupa întreg eta- 
jul întâi al clădirii; o masă enormă de lemn de stejar 
se întindea pe toată lungimea aceasta. Dejunul era sim- 
plu și comesenii foarte numeroși. În capul mesei era 
așezat şeful, Eduard şi doi sau trei prieteni din triburile 
vecine care veniseră să-l vadă pe Fergus. În rândul al 
doilea, copiii lor, nepoţii lor și verii lor ; apoi ofiţerii de 
la casa șefului, după gradul lor și la capătul cel mai în- 
depărtat al mesei, deținătorii de pământuri care şi le 
cultivau ei singuri. În afară de acest lung şir de come- 
seni, Eduard putu să vadă, graţie unei imense uşi des- 
chise, în două canaturi, o mulțime de munteni de un 
rang inferior, care priviți, neapărat, ca comeseni aveau 
partea lor de protecţie de la șef ca şi partea lor:de petre- 

cere. Mai departe erau grupurile mobile ale femeilor bă- 
trâne, ale copiilor de ambele sexe, îmbrăcați în zdrenţe, 
de cerşetori de toate vârstele, ogari mari, șoricari și pre- 
pelicari. 

Se pregătiseră cu oarecare ingrijire mâncările de peşte 
şi de vânat, servite în partea de la capul mesei. Mai 
încolo se înălțau enorme bucăţi de oaie şi de vacă. Mân- 
carea de la mijlocul mesei era un miel de un an, fript 
întreg. Restul mesei era completat cu bucate mai sim- 
ple, dar servite cu îndestulare. Supe, cepe, brânză şi 
resturi de carne ospătau pe copiii din rasa lui Ivor, care 
asistau la banchetul în aer liber. 

Băaturile fură împărţite în aceeași ordine și cu ace- 
leași gradaţiuni. Se servea celor mai apropiaţi vecini ai 
șefului minunate vinuri de șampanie şi de Bordeaux; 
whisky curat sau amestecat cu apă şi berea tare poto- 
lea setea comesenilor de mai jos. Această inegalitate 
observată în distribuiri nu părea să ofenseze pe nimeni, 
căci fiecare ştia că masa sa trebuia să fie potrivită după 
rang. Cântăreţii din cimpoi, în număr de trei nu încetară 
să facă a se auzi un înspăimântător concert războinic pe 
toată durata mesei. 

Fergus închină o urare în onoarea căpitanului Wa- 
verley, demnul prieten al respectabilului său vecin şi, 
aliă la aceasta pe baronul de Bradwardine. Apoi, prân- 
zul odată terminat, el convinse pe oaspetele său de a 
trece, peste o săptămână sau două, pe la Glennaquoich 
pentru a participa la o vânătoare cum făcuseră alţi nobili 
ai munţilor. Tânărul ofițer fusese prea viu interesat de 
ceea ce văzuse deja şi auzise, pentru a refuza o atât de 
amabilă invitaţie. El aşteptă, deci, şi scrise îndată baro- 
nului de Brandwardine pentru a-l informa de proiectul! 
său de a şedea două săptămâni la Gleenaquoich şi pentru 
a-l ruga să-i trimită cu intoarcerea poștaşului, scrisorile 

care puteau să fi sosit la adresa lui. Știind cât era baronul 
de punctual în ceea ce priveşte eticheta, el vru să pună 
armele familiei sale pe plicul scrisorii ; dar nu găsi pece- 
tea pe lanţul ceasului său și presupuse că o lăsase la 
Tully-Veolan. Nu spuse un cuvânt de pierderea ce su- 
ferise prin aceasta. 

— Donald Bean Sean nu s-o fi făcut, cumva, stă- 
pân pe el? — zise Flora adresându-se fratelui ei. 

— În asemenea împrejurări, — răspunse Fergus, — 
eu aș garanta pentru el cu viaţa mea. De altfel el n-ar 
fi uitat de ceasul meu. 

— Acum. ce-o fi o fi, dă-mi voie să-ţi spun, Fergus, 
că sunt surprinsă de faptul că-i acorzi atâta protecția 
ta. De ce nu goneşti din ţara ta pe acest bandit pe care 
îl neg şi îl urăsc din cauza ipocriziei şi a celor două 
feţe pe care le are ! Nimic în lume n-ar putea să mă hotă- 
rască să tolerez un om ca ăsta. 

Mai multe motive făcură ca marea vânătoare pro- 
iectată să fie întârziată aproape trei săptămâni. 

În sfârşit, momentul fixat sosi și Waverley plecă cu şe- 
ful spre locul de întâlnire, situat la o zi de mers pe jos 
de la. Glennaquoieh către nord. Fergus fu urmat cu 
această ocazie de aproape trei sute de oameni bine înar- 
maţi. Ei găsiră la locul indicat mai mulţi șefi puternici. 
Numărul de vasali şi de oameni din tribul lor care îi 
însoțeau era atât de considerabil încât ei formau o mică 
armată. 

În curând semnele de apropierea vânatului se auziră. 
Strigăte îndepărtate răsunau dintr-o vale într-alta, pe 
măsură ce diferitele grupe de munteni se apropiau unele 
de altele, strângând într-un cerc din ce în ce mai strâmt 
tapii înspăimântați şi celelalte animale sălbatice care fu- 
geau prin fața lor. La intervale răsunau lovituri de flintă 
repetate prin mii de ecouri. La acest cor se unea lătra- 

tal câinilor din ce.în, ce.mai..digtinet, Avangarda tapi- 
lor fu, în fine zărită şi când se arătară sărind în defi- 
leu, în grupe de doi sau trei, şefii dădură dovadă de în- 
demânarea lor, omorându-i cu Împuşcături. Fergus arăta 
o dexteritate remarcabilă ; Waverley, el însuşi, fu destul 
de norocos ca să atragă atenţia vânătorilor şi să le obţină 
aplauzele. 

O trupă de ţapi începea să coboare la vale, atât de 
numeroasă, atât de compactă, încât păduricea lor, vă- 
zută de departe, semăna, la sfârşitul văii, cu un boschet 
scuturat de frunze. 

Opera de distrugere îşi urma drumul. Din toate păr- 
tile răsunau zgomotele împușcăturilor. Țapii înnebuniţi 
făcară un atac teribil în partea unde vânătorii cei mai 
renumiţi își aleseseră locul. Ordinul fu imediat dat vână- 
torilor să se culce cu fața la pământ; dar Waverley, ale 
cărui urechi, engleze, nu înțelesese acest ordin rămase 
în picioare. Dându-și seama de pericolul în care se găsea, 
Fergus îl apucă cu forţă, îl trase şi-l răsturnă pe pă- 
mânt, în chiar momentul când turma întreagă sărea peste 
ei, şi-l ţinu cu vigoare până când toate aceste ani- 
male le trecuseră peste corp. Waverley încercă atunci să 
se ridice, dar era plin de răni şi avea laba piciorului drept 
violent zdrobită. 

Se construi de grabă un wigwam, în care fu pus 
Bduard, într-un strat de buruieni. Chirurgul, sau mai 
de grabă munteanul care se oferi pentru a îndeplini 
aceste funcțiuni, ii trăgea foarte stângaci sânge cu o 
ventuză. Puse să se fiarbă, după aceea, mai multe plante 
pe care i le puse calde, pe piciorul bolnav şi umflă- 
tura nu întârzie să dispară. 

Îndată ce Waverley fu singur, sfârșeala cauzată de 
suferinţe şi oboseală îl cufundă într-un somn adânc, 
are se prelungi până la o oră foarte înaintată din noapte. 


A doua zi de dimineaţă, vânătoarea fiind terminată 
şi bucuria puţin tulburată de acest accident supărător, 
Fergus Mac-lvor făcu să se pregătească o brancardă cu 
ramuri de mesteacăni şi oamenii săi duseră pe Waverley 
pe umerii lor, până la locuinţa unui nobil, rudă a lui 
Fergus, unde acesta trebuia să vină mai târziu să-l în- 
tâlnească. După şase zile, rănitul fiind în stare să meargă 
cu ajutorul unui baston, Fergus reveni cu douăzeci din 
oamenii săi. Părea plin de ardoare şi de veselie ; felicită 
pe prietenul său pentru convalescența în care intrase şi, 
găsind că putea să călărească îi propuse să plece peste 
câmp spre Glennaquoich, la care Waverley consimți cu 
bucurie. 

Abia sosise el, că Flora, sora lui Fergus, căreia el 
îi fusese prezentat din prima zi, îi dete scrisorile pri- 
mite de la Tully-Veolan în timpul lipsei sale ; ea dădu 
în același timp alte scrisori fratelui ei, care se retrase 
curând pentru a lua cunoştinţă de ele pe când Waverley 
mergea să se izoleze in camera lui pentru a citi pe ale 
sale. 

Într-una din aceste scrisori, tatăl lui, Richard Wa- 
verley îi anunta propria sa decădere, cauzată de intri- 
gile politice, cărora el avusese nenorocirea de a se deda 
şi îl invita, în acelaşi timp, a-şi da demisia din gradul 
de căpitan, — fiul neputând servi un guvernământ din 
partea căruia tatăl a pierdut favorurile. În termeni mai 
măsuraţi, unchiul său sir Everard Waverley, tot ca şi 
Rachela, o mătușă a lui, îi dădea acelaşi sfat. Eduard 
s-ar fi codit poate să-şi strice de la început cariera de 
ofițer, dacă, la curierul ce îi adusese scrisorile, n-ar fb 
găsit o scurtă misivă concepută astfel : 

„Domnule, 


Împingând puţin prea departe decât trebuia indul- 
gența de care fac dovada, în ce vă priveşte şi această 
indulgență neproducând nici un efect, sunt forțat; în 
momentul de criză actuală, să întrebuințez singurul re- 
mediu care mi-ar sta în putere. 

Vă ordon, deci, să vă duceţi la ....... , cartietul 
general al regimentului, în spaţiul de trei zile socotite 
de la data scrisorii mele. În lipsă de conformare la acest 
ordin, datoria mea va fi aceea de a face un raport către 
biroul războiului pentru a vă arăta ca absent fără con- 
cediu şi de a lua alte măsuri care vă vor fi neplăcute, 
tot aşa ca servitorului dv. prea umil, 


J. GARDINER, 


„Locot.-colonel, comandând... reg. de dragoni<. 


Lectura acestei scrisori făcu să clocotească sângele 
lut Waverley. Nimic, după el, nu se petrecuse, care să 
fi trebuit să ducă pe şeful său la situaţia ca imediat să 
ia un ton aşa de arbitrar şi atât de insolent. Apropiind 
aceasta de veștile rele conţinute în scrisorile pe care le 
primea de la familia lui, Eduard presupuse cu uşurinţă 
că era un plan la care convenise persecutorul ca să de- 
gradeze pe toţi membrii familiei Waverley. 

El scrise imediat câteva rânduri într-un stil foarte 
rece, colonelului său pentru a-i accepta demisia şi să-l 
roage a o înainta celor în drept. Această epistolă termi- 
nată, el rămase puţin încurcat asupra alegerii expresiilor de 
care el se servise și se decise a-l consulta pe prietenul său. 
În momentul când îl văzu, Fergus avea în mână un jurnal, 
pe care îl parcursese. 

— Căpitan Waverley, — îi zise el, — scrisorile dv- 
confirmă anunţul puțin plăcut pe care îl găsesc în această 
foaie ? | 

În acelaşi timp el îi întinse jurnalul. Tânărul nostru 
ofițer căută cu mâna tremurândă coloana indicată şi citi 
ceea ce urmează : 


„Eduard Waverley, căpitan..., regiment de dragoni, 
destituit pentru absență din corp, fără concediu“, 


Apoi, în lista de promovări militare din acea zi: 


„Locotenent Julius Butler, numit căpitan, înlocuiește 
destituit pentru absenţă, fără concediu“. 


Inima eroului nostru se pierdu în toate resentimen- 
tele pe care o insultă atât de puțin meritată trebuia 
să-i inspire. Comparând data scrisorii de la colonelul 
său, cu aceea a articolului din gazetă, el văzu că ame- 
nințarea de a face un raport contra lui fusese pusă 
în executare fără ca să-i fi dat prin cap cuiva să se 
întrebe dacă lui îi sosise și era dispus să se supună; 
ajunse la concluzia că era un plan pus la cale pentru 
a-l dezonora în ochii publicului şi, încercă o senzaţie atât 
de crudă, că după zadarnice sforțări de a o ascunde, se 
aruncă în brațele lui Mac-lvor plângând cu lacrimi de 
ruşine şi de indignare. Mac-lvor calmă eroul nostru cât 
putu mai bine şi-l îndemnă a răzbuna onoarea lui insultată. 
Eduard primi cu aviditate această idee. 

— Îmi veţi face plăcere, — zise el, — de a duce, din 
parte-mi, colonelului, o provocare la duel? Mi-aţi face 
un serviciu pe care nu l-aş uita în viaţa mea. 

Fergus păru a reflecta. 

— În cazul de care este vorba, mă îndoiesc că ofi- 
țerul dv. comandant va vrea să vă dea socoteala de 

măsurile ce a luat contra dv., căci, oricât de riguroase 
si ofensatoare sunt, ele nu depășesc strictele limite ale 
datoriei lui. În afară de aceasta, pentru a vă spune ade- 
vărul, eu nu îndrăznesc, în acest moment, pentru mo- 
tive foarte puternice, să mă apropii cât de puţin de un 
cartier general sau de un oraș de garnizoană. 

— Atunci, sunt eu, deci, obligat să suport, în Hi- 
nişte, această injurie ! 

— Este o sugestie pe care nu voi da-o, niciodată, unui 
prieten ; dar aş dori ca răzbunarea d-voastră să cadă, 
nu asupra nenorocitelor instrumente pe care tirania le-a 
întrebuințat pentru a vă insulta ci asupra acestui gu- 
vernământ apăsător care a condus şi ordonat aceste 
insulte. 

— Asupra guvernământului ! 

— Da, răspunse impetuosul muntean, asupra Casei 
uzurpatoare, de Hanovra, pe care bunicul dv. nu mai 
consimţise a o servi, pentru că el nu voia să primească 
drept salariu, aurul turnat şi strălucitor al regelui 
demonilor ! 

— Dar, de pe timpul moşului meu, două generaţii 
ale acestei dinastii au ocupat tronul. 

— Eu nu vă contrazic, dar, pentru că noi am dat aces- 
tor uzurpatori prilejul de a-și arăta adevăratul caracter, 
pentru că dv. şi eu am suportat, în linişte, jugul lor, tre- 
buia să rămânem nesimţitori la injuriile de care, părinţii 
noştri n-au făcut decât să se teamă, și pe care le-am 
îndurat, în faptă ? Cauza nefericitei case de Stuart este 
mai puţin dreaptă pentru că este reprezentată printr-un 
prinț, în întregime străin de pretinsele crime ce i s-au 
reproşat tatălui său? Pune-te în locul meu și îți voi 
arăta un drum onorabil care ne conduce la o glorioasă 
răzbunare. Hai, să găsim pe sora mea, care are, poate, 

alte noutăţi să ne spună, asupra a ceea ce s-a petrecut 
în lipsa noastră, dar, mai întâi, adaugă un post-scriptum 
la scrisoarea d-tale, pentru a arăta momentul primirii pri- 
melor ordine ale colonelului d-tale ; spune-i că procedeul 
lui a fost aşa de rapid, că vă lasă regretul de a nu-l fi 
putut preveni trimițându-i demisia dv. și faceţi-l să ro- 
șească de nedreptatea ce v-a făcut. Demisia lui Waver- 
ley fu deci pusă în scrisoare, care a fost după aceea în- 
chisă. Mac-lvor a dat-o, împreună cu altele pe care le 
scrisese chiar el însuşi, unui curier special însărcinat să 
le ducă celui mai apropiat ofidiu poştal. 

:Nu era fără intenţie faptul că Mac-lvor vorbise de 
Flora ; el observase cu multă plăcere impresia favora- 
bilă pe care sora lui o făcuse tânărului englez; și cum 
unul şi altul erau în stare de a plăcea şi gusturile lor pă- 
reau a fi aceleaşi, își zicea că o unire între ei ar fi din 
cele mai de dorit. 

Foarte pătruns de această idee, el conduse pe Wa- 
verley la miss Mac-lvor. Ea era însoțită de cele două 
surori fidele : Una şi Cathleen, ocupată cu pregătitul pan- 
pglicilor albe pentru o nuntă. Waverley întrebă pentru ce 
fericit eveniment se făceau aceste pregătiri. 

— Pentru nunta lui Fergus, — răspunse Flora su- 
râzând. 

— Într-adevăr ? El a păstrat bine secretul. Și care 
este. frumoasa lui logodnică ? 

— Gloria. Ah ! Slavă cerului, căpitane, că faceți parte 
din, ai noştri !... Dar 


Sub drapelele noastre dv. nu sunteți primit ; 
Dumneavoastră vă numărați printre dușmanii noștri. 


— Timpul acela a trecut, sora mea, zise Fergus, 
şi- poți să feliciti pe Eduard Waverley, care nu mai 

este căpitan, care a fost eliberat din servitutea unui uzur- 
pator, a cărui emblemă era cocarda aceasta, neagră. 


— Da, — zise Eduard rupând cocarda de la pălăria 
sa, — am puţine motive de a regreta că părăsesc servi- 
ciul lui. 

— Domnul fie lăudat ! — strigă frumoasa entuziastă. 


Vor putea fi ei, pentru totdeauna, destul de orbi, pen- 
tra a putea să trateze cu aceeași lipsă de demnitate pe 
orice om de onoare, care îi serveşte, încât să am mai 
puţin de gemut când va veni ziua de luptă ! 

— Şi acum, sora mea, grăbește-te să  înlocuieșşti 
cocarda lui printr-una de culoare veselă. Era odată 
moda la femei, să-și decoreze cavalerii şi să-i trimită, 
astfei, la nobilele întreprize. 

— În. acest moment, d-l Waverley e prea agitat de o 
injarie cu totul proaspătă, ca să-l mai presez să ia O 
hotărâre de o astfel de importanţă. 

— Bag de seamă, — zise Eduard, cu amărăciune, — 
că Miss Mac-lvor găseşte pe cavaler nedem de în- 
curajările sale şi de bunele ei grații. 

— Nici un pic, domnule Waverley, de ce aș refuza, 
demnului prieten al fratelui meu, un dar, pe care Îl 
fac, tără distincţie, tuturor membrilor din tribul meu ? 
Aş avea cea mai mare plăcere să atrag pe toți oamenii 
de onoare, la cauza căreia Fergus şi-a devotat viaţa şi 
pentru care luptă de la leagăn. Dar, cum aş putea să 
doresc a vă vedea luând parte la o acţiune desperată, pe 
dumneavoastră, domnule, abia intrat în lume, departe de 
prietenii ale căror sfaturi ar putea și ar trebui, singure, 
să vă conducă şi, aceasta, în vreme ce d-voastră sunteţi, 
încă, sub influenţa ciudei şi indignării ? 

: — Dacă puteam să mă gândesc şi să cred că d-voas- 
tră găsiţi de cuviinţă să fiţi, pentru mine, acest prieten 

afectuos și indulgent, care mi-ar da puterea de a-mi 
răscumpăra greșelile şi prin care viaţa mea ar fi înfru- 
museţată !... 

Tânăra fată plecă ochii, dar nu răspunse la această 
declaraţie, de care se simţi, în mod vag, tulburată. 

Martor al încurcăturii sale, Fergus luă de braț pe 
Waverley. | 

— Veniţi, zise el, veţi vedea un spectacol care vă in- 
feresează : o sută de puști şi tot atâtea săbii cu două 
apărătoare, trimise de prieteni buni şi, două sau. trei 
sute de voinici viguroși bătându-se, cu cine le iese în 
cale. Vino să vezi. 

—- Aveţi proiectul de a porni la luptă, Fergus, de fa- 
ceti atâtea pregătiri războinice ? 

— Dacă vă hotărâți să mă însoţiţi, veţi ști tot; până 
atunci, confidenţele mele n-ar putea decât să strice. 

— Vă veţi fi gândind, cu seriozitate, să răsturnați, 
cu o mână de oameni, un guvernământ stabilit? Este 
o adevărată nebunie ! 

— Eu nu voi acționa decât atunci când voi găsi ocazia 
favorabilă. Încă odată, îmi promiteţi că veţi fi de ai 
noştri ? 

— Voi putea s-o fac eu ? 

— Promisiunile îndrăzneţe nu sunt cătuşe de fier; 
se poate ieşi din ele. Dar, dacă nu puteţi să vă deci- 
deți, pe loc, la o răzbunare glorioasă, plecaţi în En- 
glitera. Abia veţi fi trecut Tweed-ul, şi veţi auzi nou- 
tăți şi, dacă sir Everard, unchiul d-voastră, este bravul 
cavaler de care am auzit vorbindu-se de către unul din 
nobilii noştri de la 17 15, el vă va pune la dispoziție o mai 
bună şi mai frumoasă companie de cavaleri decât aceea pe 
care ați părăsit-o şi care va servi o cauză mai bună. Și, 
acuma, trebuie să vă părăsesc pentru câteva momente. 

Am văzut-o pe Flora îndreptându-se spre cascadă, du-te 
şi ajunge-o pentru a relua cu ea convorbirea de adi- 
„neaari. 

Profitând de îngăduinţă, Eduard se îndepărtă cu re- 
peziciune spre căderea de apă. Flora era singură şi, îndată 
ce îl zări, veni la el. La început, merseră, gravi şi tăcuti, 
pe malurile torentului ; apoi, privindu-l pe Waverley, 
bine, în faţă : 

— Fratele meu, zise tânăra fată, doreşte cu câl- 
dură să luaţi parte la întreprinderea lui: n-o să faceți 
nimic. Ajutorul persoanei dv. singure n-ar asigura 
reuşita. Dar, dvs. veţi împărţi, fără îndoială ruina lui, 
dacă îi va plăcea lui Dumnezeu să-l lase să moară 
și veți face și dvs. o greşeală ireparabilă pentru re- 
putaţia d-voastră. Permiteţi-mi să vă cer cuvântul că 
vă veţi întoarce în ţara d-voastră. Dezlegându-vă sìn- 
gur, în mod public, de legăturile care vă atașau la 
un guvernământ uzurpator, veţi găsi, în curând, motive, 
veți avea ocazii să serviţi, în mod util pe suveranul 
d-voastră, ultragiat și, presupun că după exemplul bra- 
vilar dvs. strămoși, dvs. staţi în fruntea ținuturilor dvs. 
de pământuri şi a vasalilor. 

— Şi, dacă aveam fericirea să mă disting în această 
întreprindere, puteam să sper că o să am vreun titlu 
în stima dvs. şi în... afecțiunea dvs. ? 

— Fii absolut sigur, domnule Waverley că, — cu 
excepția fratelui meu, — sunteți singurul pentru fericirea 
căruia voi face rugăciuni din cele mai sincere. 

A doua zi, David Gellatley, unul din slujitorii ba- 
ronului Bradwardine, sosi de la Tully-Veolan, aducând 
scrisoarea următoare, pentru Waverley : 

„Mă tem că-mi iau o libertate puţin convenabilă scri- 
indu-vă, pentru a vă face să ştiţi oarecare lucruri de care 
pare necesar să fiți informat. Aţi auzit, fără îndoială, zi- 

cându-se că, drept urmare a unor informaţii venite, nu de 
mult, de la Hiphlands-ii s-au lansat mandate de arestare, 
contra mai multor nobili și, între alţii, contra baronului 
Pradwardine. 

Cu tot plânsul și, cu toate rugăminţile mele, tatăl 
meu a refuzat a se duce la guvernământ. El este solidar 
cu unii din prietenii săi şi aceştia sunt plecaţi spre 
nord, în număr de aproape patruzeci de cavaleri. Eu 
sunt, deci, pentru moment, mai puţin îngrijorat de si- 
guranța lui. Toate aceste amănunte sunt putin intere- 
sante pentru dvs., domnule Waverley ; dar, am crezut 
că veţi lua cunoştinţă, cu plăcere, că tatăl meu a scăpat. 

A doua zi după plecarea lui, un detaşament de sol- 
daţi veni la Tully-Veolan; ei tratară foarte aspru pe 
judecătorul Macwheeble, iar ofiţerul avu multă conside- 
rație pentru mine. şi îmi spuse, numai, că datoria sa 
ii obliga să facă cercetări, pentru a ridica armele şi 
hârtiile tatălui meu. Din fericire, baronul avusese pre- 
cauțiunea de a lua toate armele şi de a ascunde toate 
hârtiile lui. S-au pus întrebări foarte precise asupra dvs; 
s-a cerut să se ştie data când aţi părăsit Tully-Veolan 
şi locul unde vă găsiţi acum. Ofițerul a plecat, după 
aceea, cu detașamentul lui, nelăsând la castel decât patru 
oameni şi un subofițer. Aceşti soldaţi au dat să se înţe- 
leagă că dvs. sunteţi în mare pericol dacă o să cădeţi în 
mâinile lor. N-am putut să iau deciziunea de a vă raporta 
toate minciunile pe care ei le spuneau, — căci, sunt sigură 
că nu erau decât minciuni ; — dar, dvs. veți judeca mai 
bine ca oricine asupra a ceea ce trebuie să faceţi. Detaşa- 
mentul a luat prizonier pe servitorul dvs., a luat cei doi 
cai ai dvs şi tot ce aţi lăsat la Tully-Veolan. Sper că cerul 
vă va apăra şi că veţi ajunge sănătos și teafăr în Englitera. 

Sper, de asemenea, că îmi veţi ierta libertatea ce 
mi-am luat de a vă scrie; eram obligată, pentru că 
era vorba de onoarea dvs., şi de siguranța personală. 
Sunt sigură că tatăl meu va aproba această scrisoare. 
D-l Rubrick s-a refugiat lângă vărul său, la Duchran, 
pentru a nu fi expus la cele mai rele tratamente ale 
soldaților şi liberalilor. Judecătorului Macwheeble, nu-i 
place să se amestece, — zice el, — în afacerile altora ; 
cu toate că aceasta n-ar fi. gândesc. o indiscretie de a 
face serviciu, într-o vreme ca aceea, unui prieten al 
tatălui meu. | 

„Adio, căpitan Waverley ! E probabil că n-o să vă 
mai revăd, căci n-ar fi convenabil să vă invit, acum, să 
veniți la Tully-Veolan, când soldaţii nu mai sunt, dar 
eu îmi voi aminti, întotdeauna, cu recunoștință pentru 
toate grijile complezente, pe care le-aţi avut pentru săr- 
mană dvs. şcolăriță şi de atenţiile dvs., pentru scumpul 
meu tată. Rămân în serviciul dvs., cu tot devotamentul. 


Rose Comyne Bradwardine“ 


P.S. Sper că o să-mi scrieţi un cuvânt prin Davie 
Gellatley, pentru a mă face să ştiu că ați primit scrisoarea 
mea și că vegheaţi la siguranța dvs. Complimentele mele 


dragei mele Flora. Nu este ea frumoasă și bine făcută, 
așa cum am zugrăvit-o cu ?“ 


Această scrisoare surprinse şi mâhni pe Waverley. 
Că baronul ar fi inspirat suspiciuni guvernământului 
ca o consecință a mişcărilor care avuseseră loc printre 
partizanii casei de Stuart era destul de natural, în 
virtutea părerilor sale politice ; dar, ceva îi părea lui 
inexplicabil, pentru că, conştiinţa lui îi făcea mărturisirea 
că, până în acea zi, el nu concepuse măcar, un gând con- 
trar prosperității familiei domnitoare. 

Simplicitatea afectuoasă a Rozei, îngrijorarea ce măr- 
turisea pentru siguranța lui, ideea că ea se săsea fără 
protector şi că putea fi expusă la adevărate pericole 
făcu impresie asupra sufletului său. Îi răspunse ime- 
diat, pentru a o asigura că, în ce îl priveşte, el era în sigu- 
ranţă. Necesitatea în care se vedea de a-şi lua rămas bun 
de la Flora Mac-lvor, poate că pentru totdeauna, îi cauză 
o adevărată tortură. Căci nobila inălțare a caracterului 
Florei, devotamentul ei pentru cauza pe care. o adoptase, 
justifica în ochii lui Eduard, via înclinaţie ce avea pentru 
ea. În asemenea împrejurări, el nu avea timp de pierdut : 
calomnia ataca reputaţia lui şi fiecare oră de așteptare îi 
dădea o nouă hotărâre. Trebuia, deci, să plece la moment. 

După ce luase uceastă hotărâre, el plecă să găsească 
pe Fergus, îi comunică scrisoarea Rozei şi îi aduse 
la cunoştinţă intenţia lui de a se duce, fără întârziere, 
la Edimburg şi de a încredința, uneia din persoanele 
de distincţie, pentru care avea el, scrisorile de la tatăl 
lui, mijloacele sale de justificare contra tuturor repro- 
șurilor ce i s-ar fi putut face. 

— Vă duceţi să vă băgați capul în gura leului, — îi 
răspunse Fergus ; — dvs. nu cunoaşteţi severitatea unui 
guvernământ turmentat de temeri îndreptăţite şi de 
sentimentul intim al ilegitimităţii și de puţina lui con- 
sistenţă. Va trebui să vă eliberez din vreo tainiţă din Stir- 
ling sau din castelul din Edinburg. 

— Nevinovăţia mea, rangul, intimitatea tatălui meu 
cu lordul M..., generalul G..., vor fi o protecție su- 
ficientă. 

— Aceşti domni vor avea destul de lucru, cu pro- 
priile lor afaceri. Încă odată, vreți să luaţi pledul şi să-l 
puneţi pe picioare spre a rămâne câtva timp cu mine, pen- 
tru a servi cauza cea mai justă care a făcut vreodată să 
se scoată sabia ? 

— Dragă Fergus, eu am mai multe motive să vă 
rog să-mi primiţi scuzele. 

— Hotărârea dvs. e luată ? 

— Da. 

— Este încăpățânare. Dar n-o să poţi voiaja pe jos 
şi, eu nu voi avea nevoie de calul meu; trebuie, deci, 
ca dvs. să luaţi pe brunul meu Dermid... 

— Dacă vreţi să mi-l vindeţi, îmi faceţi un mare 
serviciu. | 

— Dacă orgoliul englez se opune la acceptarea lui 
cu titlul de dar, sau de împrumut, nu voi refuza banii 
dvs. în ajunul intrării în război. Calul are preţul de două- 
zeci guinee. Când vă propuneţi să plecaţi ? 

— Cât mai grabnic e cât mai bine. 

— Ei, bine, eu voi lua poney-ul Florei şi vă voi 
insoți până la Bally-Brough. Callum Beg, fă să se pre- 
gătească, cu un poney în plus, caii noștri, pentru a în- 
soţi şi d-ta pe d-l Waverley şi să-i duci bagajele până 
la... (el numi un orăşel). Ia costumul pentru locurile 
joase și ține-ţi-vă limba în repaos, dacă nu vreţi să v-o 
tai. Domnul Waverley va încăleca pe Dermid. 

Apoi, întorcându-se spre Eduard : 

— Mergi să-ţi iei adio de la sora mea ? 

— Dacă miss Mac-lvor are să-mi permită această 
onoare. 

— Cathleen ! du-te şi spune-i surorii mele că d-l 
Waverley vrea să-și ia ziua bună de la ea, înainte de a 
pleca de la noi. 

Cathleen se îndepărtă şi reveni câteva clipe în urmă, 
cu scuzele stăpânei sale și urările ei pentru fericirea şi să- 
nătatea căpitanului Waverley. 


CAPITOLUL IlI 


Ce l-a costat pe eroul nostru o potcoavă 
pe care a pierdut-o calul 


Era ora prânzului când cei doi prieteni ajunseră la 
capul defileului de la Bally-Brough. - 

— Eu nu trebuie să merg mai departe, zise Fergus. 
Adio! Waverley ; scrie-ne și, fă-ţi prieteni câţi poţi. 
O să fie, peste puţin, pe coasta de la Suffolk, oaspeţi 
pe care nu-i aşteaptă nimeni, sau noutățile pe care 
le-am primit din Franţa m-au minţit. 

Fergus se întoarse la castelul său, în timp ce Eduard, 
însoţit de Callum Beg, înaintă spre orășelul... unde sosi 
după patru ore de drum peste munţi și văi. 

Când depășiseră primele case, porniră în căutarea 
unui han convenabil şi, găsiră, unul care avea firma: 
„La Sfeşnicul de aur“. | 

Patronul era un om înalt şi slab, cu fizionomie gravă 
şi austeră : o adevărată figură de puritan. Waverley 
îi spuse că avea nevoie de o călăuză şi de un cal de 
povară pentru a-i transporta bagajele la Edinburg. 

— De unde veniţi ? întrebă celălalt. 

— V-am spus unde doresc să mă duc şi nu cred 
că conducătorul sau calul său vor avea nevoie «le ex- 
plicaţii mai ample. 

— De! De! — grohăi gazda de la Sfeșnicul, puţin 
buimăcit de acest refuz aspru ; — astăzi, este ziua postu- 
lui general, domnule, și nu mă pot ocupa de nici o afa- 

cere mondenă într-o asemenea zi, când fiecare trebuie să 
se roage, păcătoşii trebuie să facă pocăință şi ţara este în 
doliu pentru Contractanţii arşi, şi îngropați în necu- 
noscut. 

— Bunul meu prieten, pentru că nu poţi să-mi pro- 
curi un cal şi o călăuză, servitorul meu își va lua sar- 
cina de a le găsi în altă parte. 

— Bucuros ! servitorul d-voastră ! Și, de ce nu merge 
chiar el, cu d-voastră ? | 

Cu toate că Waverley nu avea în el decât foarte pu- 
țin din vivacitatea unui căpitan de dragoni, grosolănia 
hangiului începea să-l încălzească. 

— Ha! Destul, domnule, — ii zise el, — am venit la 
d-ta pentru a mă odihni şi nu pentru a răspunde la 
întrebări obraznice. Spune-mi dacă poţi sau nu. 

Hangiul ieşi mormăind câteva cuvinte printre dinţi 
şi, se apropie de o fereastră care dădea spre o curte 
micuță și întunecoasă, în care, Callum Beg era ocupat 
cu ţesălatul cailor. Următorul dialog se angajă intre 
şiretul paj al lui Vich Ian Vohr şi stăpânul hanului: 

— Ei, bine, tinere, îi zise acesta din urmă, veniţi 
de la Nord ? 

— Puteţi s-o spuneţi. 

— Și, aţi făcut, fără îndoială, un drum lung, astăzi ? 

— Atât de lung ca să bem un rachiu cu plăcere. 

— Ìl veţi avea şi eu afirm că nu veţi găsi un whiski 
mai bun, în partea cealaltă a defileului, decât al mèu. 

— Eu nu sunt din partea de care vorbiţi. 

— Accentul dvs. dovedeşte că sunteţi muntean. 

— Eu sunt din împrejurimile Aberdeenului. 

— Stăpânul d-voastră a venit cu dvs., de acolo? 

— Da..., adică el venea când veneam şi eu, — răs- 
punsa cu sânge rece impenetrabilul Callum Beg. 

— Şi ce fel de om este? 

— Cred că e ofiţer în serviciul regelui George; cel 
puțin, el e pe cale să prânzească ; are bani din belşug şi 
nu se târguiește niciodată la plată pentru consumație. 

— Cere el un cal şi o călăuză pentru a merge la 
Edinburg ? 

— Da, şi trebuie găsite la moment. 

— De! Asta îl va costa scump. 

— Puțin importă. 

— Bine, i se va găsi. 

Callum Beg se grăbi să fugă la Waverley spre a-i 
comunica ceea ce vorbise. > 

— Acest diavol bătrân, adăugă el, vrea să ne înso- 
ţească el însuși. 

— Asta nu va fi nici prea plăcut nici prea sigur, 
Callum, căci gazda noastră mi-a părut prea curios. Dar, 
un călător trebuie să ştie a suporta aceste mici deza- 
gremente. 

Ochiul lui Callum Beg scânteie de bucurie și plă- 
cere, văzând o guinee de aur, însoțind aceste ultime 
cuvinte. El se grăbi să depună acest tezaur în clinul 
mânecii şi, apropiindu-se de Eduard, îi spuse în șoaptă 
cu o expresie de figură cu totul aparte : 

— Dacă Excelenţa Sa privea ca periculos pe acest 
drac bătrân de liberal, ar fi fost destul de uşor de 
a-l pune la punct. 

— Şi cum ?, — întrebă Eduard. 

— Mă voi duce să-l aştept la o distanţă oarecare de 
oraş și-l voi gâdila cu acesta. 

Spunând aceasta, Callum deschise haina, ridică bra- 
tul stâng şi arătă, cu un aer expresiv, vârful unui mic 
stilet ascuns cu îngrijire în căptușeală. 

— Doamne Mare! Callum, te vei fi gândind să-i 
ridici viaţa ? 

— Da, desigur, răspunse tânărul spadasin; şi eu 
cred că a trăit destul de mult, din moment ce e capabil 
să trădeze lumea cinstită care vine să cheltuiască banii 
în hanul lui. 

Waverley văzu că nu va câştiga nimic discutând cu 
el ; se mărgini, deci, la a porunci lui Callum să re- 
nunțe la proiectul său împotriva persoanei hangiului și de 
a se întoarce, liniştit la Glennaquoich. 

În curând, stăpânul hanului intră în sala unde Wa- 
verley termina masa. 

— Caii dvs. sunt gata, — zise el, călătorului nostru. 

— Dumneavoastră mergeţi, deci, cu mine ? 

— Da, până la Perth; acolo, puteţi găsi o călăuză 
pentru Edinburg, dacă aveți nevoie. 

— Luaţi seama, — șopti Callum Beg, la urechea lui 
Waverley, în momentul când acesta punea piciorul în 
scară; — luaţi seama ca acest ticălos de liberal să 
nu vă joace o farsă murdară ! 

Waverley îi mulțumi, își luă ziua bună şi porni în- 
tr-un mare tropot, urmat de Ebenezer Cruickshanks, 
hangiul Sfeșnicului de aur. 

Manierele şi aerul lui Waverley, dar, mai ales, conți- 
nutul pungii sale şi puținul caz ce părea că face, im- 
puseră niţel însoțitorului său şi nu-i permiseră de a 
căuta să lege conversaţie. Cei doi călători continuară, 
deci, drumul, în linişte şi în tăcere, până în momentul 
în care călăuza anunță că bietul său căluţ era despot- 
covit la un picior dinainte, adăugând că, fără îndoială 
Excelența Sa va conveni că el era cel care va înlocui pot- 
coava cu O alta. 

— Eu trebuie să înlocuiesc potcoava calului tău, 
caraghiosule ! 

— Desigur. Cu toate că noi n-am inserat şi această 
clauză în tocmeala noastră, nu se poate presupune că 
eu trebuie să plătesc accidentele ce se pot produce bie- 
tului căluţ, în timpul ce e în serviciul Excelenței D-vou- 
stre. Aşa că, dacă Excelența D-voastră... | 

A, A, ha !Vre să spui că trebuie să plătesc, eu, pot- 
covarul ? Dar, putem să găsim pe unul ? 

Încântat de a vedea că stăpânul pe care îl servea 
pentru un moment nu făcea nici o obiecţiune, d-l 
Cruickshanks îl asigură că, Cairnveckan, satul în care 
intrau, era destul de fericit de.a avea un-fierar, dar 
acest fierar n-ar bate un cui pentru nimeni în lume, 
într-o zi de sabat sau de post bisericesc, numai dacă 
nu e vorba de un caz excepțional, de necesitate abso- 
lută și, atunci, el cere să i se plătească, întotdeauna, 
șase pence de fiecare potcoavă. | 

Intrând în acest sat, ei găsiră, cu uşurinţă casa pot- 
covarului. Potcovăria nu anunța, deloc, liniştea și tă- 
cerea zilelor de Sabat. Din contra, nicovala: răsuna sub 
loviturile repetate ale ciacanului ; foalele gemeau şi toate 
instrumentele lui Vulcan erau în plină activitate. Pa- 
tronul potcovar, numit John Mucklenrath, cum o arăta 
firma, era foarte ocupat, cu doi lucrători, cu reparatul 
şi curățitul armelor vechi, săbii, flinte, pistoale, îm- 
prăștiate pe ici şi pe colo, de jur împrejurul atalie- 
rului, într-o confuzie cu totul militărească. Sub hanga- 
rul deschis, care conţinea potcovăria, era o mulțime 
de lume care se ducea şi venea, ca pentru a primi sau 
da informaiii importante. 

Waverley descălecă şi dădu calul unui băiat ca să-l 
ţină. În vreme ce se uita împrejur să găsească pe unul 
care i-ar fi inspirat destulă încredere pentru a intra în 
vorbă, ceea ce auzi murmurându-se îl scuti de oste- 
neala de a pune întrebări. Căci numele mai multor şefi 


38 


munteni, distinși, printre care, acela, al lui Vich Ian 
Vohr, păreau tot atât de familiare gurii interlocuito- 
rilor, ca cele mai obișnuite cuvinte. El înțelese, cu uşu- 
rinţă că aceşti şefi făcuseră deja o incursiune pe terenu- 
rile joase, în fruntea triburilor, înarmate, ale lor, sau ur- 
mau să sosească, fără întârziere. j 

Înainte ca Waverley să fi avut timpul de a cere oare- 
care explicații, o femeie de circa patruzeci de ani, ro- 
bustă, având oase groase şi trăsăturile dure, îmbrăcată 
ca şi când cineva aruncase, pe ea, îmbrăcămintea cu o 
furcă, şi, cu obrajii stacojii peste tot unde nu era în- 
negrită de funingine şi fum, îşi făcu loc în îmbulzeala 
de lume, învârtind în aer un copil de circa doi ani, pe 
care îl făcea să sară în brațele sale, fără să ţină seama 
de strigătele lui de spaimă. 

— Iată-te, — strigă ea potcovarului, care era bărbatui 
ei, — iată-te, ciocănind la dresul unor arme pentru ne- 
buni care nu vor îndrăzni, niciodată, să se servească 
de ele contra muntenilor ; în loc să câştigi pâine pentru 
familia ta şi să potcoveşti calul acestui nobil care vine 
din Nord. | 

Toţi ochii se întoarseră, deodată, spre Waverley, 
care, profită de această ocazie, pentru a-l invita pe 
potcovar să-i potcovească, fără cea mai mică întârziere, 
calul călăuzei sale, aşa fel ca să-și poată continua 
drumul, imediat, căci el auzise destule ca să mai poată 
sta multă vreme în locul acesta, periculos. Ochii potco- 
varului se fixară asupra lui cu un aer de suspiciune și, 
maniera, în care, femeia lui, sprijinea cererea lui Wa- 
'verley, nu-i făcu bună dispoziţie. 

— Auzi, tu, ce spune acest tânăr, secătură de betiv, 
ce eşti ? îi strigă ea, potcovarului. 

— Care este numele dvs., domnule ? întrebă Muck- 
learoth. 

— Puțin vă  împortă numele meu, ce e important 
este că eu vă plătesc munca. 

— Dar, poate fi important pentru Stat ca s-o știe, 
zise un bătrân fermier. Mă tem să nu fim obligaţi să 
întârziem voiajul dvs., până ce veţi vedea pe laird. 

— Ce! strigă Mucklewarth, veţi opri un nobil, prie- 
ten al Prințului! Vă desfid să-l atingeţi cu un vârf de 
deget şi, primului ticălos care indrăzneşte, îi voi aplica 
cele zece comandamente ale mele, — date de Dumnezeu, 
— peste faţă ! 

Vorbind astfel, el întinse degetele lungi, nervoase, 
înarmate cu gheare, de care, un vultur, ar fi fost gelos. 

— Du-te în casă, femeie de treabă, îi zise fermierul ; 
du-te şi îngrijește copiii soțului d-tale, e mai bine 
decât să stai aici cu noi şi să ne buimăceşti. 

Temându-se că toţi aceşti oameni se vor deda la 
cine ştie ce acte. de violenţă asupra lui, Waverley vru 
să plece şi căuta, din ochi, călăuza lui Ebenezer. Îl 
văzu la câţiva paşi de acolo, călare pe unul din cai, 
în timp ce ţinea pe celălalt de căpăstru și” în zadar îl 
strigă de mai multe ori să i-l aducă pe al lui: 

— Nu, nu, răspunse  hangiul, dacă d-voasiră nu 
sunteți nici prietenul Bisericii, nici al regelui, eu 
trebuie să păstrez calul şi valiza ca titlu de pagube-in- 
terese, înţeles fiind, că atât eu cât și calul meu pierdem 
munca de mâine, în afară de predica de astă seară. 

Văzându-se înconjurat şi strâmtorat din toate păr- 
tile de canalia umană, Eduard iși pierdu răbdarea. 
Fiotârî atunci să încerce măsuri de intimidare şi, luând 
pistoalele sale de buzunar, amenință să tragă în ori- 
cine va îndrăzni să-l oprească, tot prevenind pe Ebene- 
zer că nu-l va scuti tocmai pe el, dacă făcea un singur 
pas cu caii. Dar, în acea clipă, poteovarul se repezi la 
Waverley cu o bară de fier roşie, cu un aer atât de 

hotărât că, eroul nostru nu se putu apăra decât descăr- 
când arma. Nenorocitul potcovar căzu. La această scenă, 
Eduard, tremurând de groază, nu avu prezența de spirit 
nici de a scoate sabia, nici de a se servi de celălalt pistol. 
Populaţia sări pe el, îl dezarmă şi era gata“să se rce- 
peadă la el, când, sosirea d-lui Morton, preotul parohiei, 
impuse furorii generale. | 

„Demnul eclesiastic fusese alarmat de zgomotul pis- 
tolului şi de tumultul care creştea În jurul potcovăriei. 
Prima sa grijă. fu să se apropie de corpul lui Mucklewath, 
peste care, soția lui, plângea, urlând şi smulgându-și pă- 
rul. Îndată ce potcovarul fusese ridicat, prima descoperire 
ce se făcu fu aceea că el era încă în viață şi a doua, că 
el va mai trăi, probabil, multă vreme, tot atâta, ca şi când 
n-ar fi auzit niciodată zgomotul unui foc de pistol. Aşa 
că scăpase uşor : glontele îi atinsese capul, îl zăpăcise un 
moment şi, — teroarea, confuzia — prelungiseră mai 
multă vreme starea lui de spaimă. Îndată ce fu în picioare, 
el ceru răzbunare lui Waverley şi nu fără dificultate el 
consimți la propunerea d-lui Morton de a-l conduce 
la judecătorul de pace şi de a-l pune la dispoziţia 
lui. Restul adunării aprobă această măsură; d-na Mu- 
cklewrath, chiar ea, care abia începea să-şi vină în fire 
din accesul ei de tandreţe nervoasă, zise, scâncind, că 
ea nu avea nimic de spus contra a ceea ce se propunea. 

Maiorul Mellville de Cainvreckan, vechi nobil, care 
îşi petrecuse tinereţea În cariera armelor, îl primi pe d-l 
Morton cu cordialitate şi pe prizonier, cu o politeţe rece 
şi jenantă. | 

După ce fusese informat de natura rănii  potcova- 
rului, văzând că aceasta nu părea să fie urmată de nici 
un accident supărător, şi că, în fapt glontele de pistol 
tras de Eduard nu fusese decât un gest de apărare per- 
sonală, maiorul crezu că afacerea putea să se termine 

prin depunerea pe care va face-o Waverley în mâinile 
sale, a unei mici sume de bani, în profitul rănitului. 

— Aș dori, domnule, — zise el, lui Waverley, — să 
n-am alte datorii de împlinit decât de felul acesteia ; 
dar, e nevoie să avem câteva informaţiuni în plus, 
asupra motivului călătoriei dvs., în această ţară, pe 
aceste vremuri de tulburări nenorocite. 

El ordonă tuturor sătenilor să se ducă acasă, cu ex- 
cepţia a doi dintre ei care îndeplineau funcțiunea de 
comisari şi care trebuia să aștepte în vestibul. Nu ră- 
mânea în cameră decât d-l Morton ; şi. Waverley. După o 
linişte penibilă şi jenantă, maiorul Mellville, după ce a 
examinat pe Eduard cu un aer de compătimire, îi ceru 
numele : 

— Eduard Waverley. 

— Am în față pe căpitanul în al... regiment de dragoni, 
nepot al lui Sir Everard Waverley de Waverley-Honour ? 

— El însuşi. | 

— Tinere domn, am cea mai mare părere de rău 
că această penibilă datorie mi-a căzut în sarcină. 

— Maior Mellville, datoria n-are nevoie de scuze. 

— Aveţi dreptate, domnule, permiteți-mi deci să vă 
întreb cum ați întrebuințat timpul dvs., din ziua când 
aţi obţinut permisiunea de a lipsi de la regimentul dvs., 
acum mai multe săptămâni, până în momentul acesta. 

— Răspunsul meu la o chestiune concepută în ter- 
meni atât de generali trebuie să fie fundat pe natura 
acuzaţiei care o face necesară. :Eu cer să ştiu de ce 
sunt acuzat şi, în virtutea cărei autorităţi îmi impumneţi. 
obligațiunea de a vă răspunde. 

— Acuzaţiunea adusă contra d-voastră este de na- 
tura cea mai gravă şi compromite reputația dvs., ca 
militar şi ca supus al regelui. Sub prima calitate, sun- 

teţi acuzat de a fi semănat spiritul de răzvrătire și 
de revoltă printre oamenii puși sub comandamentul 
dvs. și de a le fi dat exemplul dezertării, prelungind, 
în mod arbitrar, absenţa dvs., în disprețul ordinelor 
exprese ale ofițerului dvs. comandant. 

Ca cetățean, sunteţi acuzat de înaltă trădare, pentru 
a fi ridicat armele contra regelui, ceea ce este cea mai 
mare crimă de care un supus se poate face vinovati. 

— Și, în virtutea cărei autorităţi sunt reţinut pen- 
tru a răspunde la aşa de infame calomnii ? 

— În virtutea unei autorități pe care n-o puteţi re- 
cuza şi căreia, eu nu pot să nu mă supun. 

Acestea spuse, maiorul Mellvile îi remise un man- 
dat de oprire decernat de curtea crimei supreme a Sco- 
tiei, contra lui Eduard Waverley, suspectat de practicare 
a trădării şi altor crime şi delicte. 

Uimirea de care Eduard fu lovit la această lectură, 
păru, maiorului Mellville, o probă că el se recunoștea 
vinovat, în timp ce d-l Morton, era, mai degrabă, dis- 
pus să privească această surpriză ca dovadă a nevinovă- 
tiei, pe nedrept suspectată. Era, de fapt, ceva adevărat, 
în ambele interpretări. Cu toate că Eduard se simţi ne- 
vinovat de crima ce i se atribuia, în același timp, arun- 
când o privire rapidă asupra purtării sale, el nu putea să 
ascundă că îi va fi destul de greu să-și probeze nevino- 
văția, aşa fel ca să convingă pe alţii. | 

— Una din părțile cele mai penibile ale acestei pe- 
nibile afaceri, zise maiorul Melleville, după o clipă de 
tăcere, este că în fața unei acuzaţii atât de grave, eu 
sunt silit să vă rog să-mi arătaţi hârtiile pe care le 
purtați. 

— Le veţi vedea fără nici o rezervă, domnule, răs- 
punse Eduard, aruncând pe masă portofoliul său. 

— Dacă sunt eu bine informat, continuă d-l Mel- 
ville, d-voastră aţi petrecut tot timpul lipsei dv. de la 
regiment, la şeful muntenilor şi la d- Bradwardine care 
este de asemenea cu arma în mână, pentru aceeaşi ne- 
norocilă cauză, 

— Fără nici o intenţie de ascundere, eu neg cu toată 
străşnicia că aş fi cunoscut vreunul din proiectele lor 
contra guvernământului. 

— Și, cu toate acestea, nu puteţi nega că ați ur- 
mat pe gazda dv. de la Glennaquoich, la o întâlnire 
unde, sub pretextul unei mari vânători, cea mai mare 
parte din complicii trădării sale se reuniseră aşa fel, 
ca să se sfătuiască asupra modalităţii de a se răzvrăti. 

— Convin că m-am găsit la acea întâlnire ; dar n-am 
văzut nimic, nici n-am auzit ceva care să mă fi deter- 
minat să cred că aveau scopul pe care li-l atribuiţi. 

— De acolo, aţi plecat cu Glennaquoich şi o trupă 
de oameni din tribul său, pentru a ajunge la întâl- 
nirea cu armata tânărului Pretendent ; apoi, după ce 
i-aţi făcut omagiile, ați revenit spre a înarma şi disci- 
plina restul de partizani ai acestui şef muntean şi a-l 
reuni cu cei care erau în marş către sud. 

— N-am făcut un voiaj ca acesta, cu Glennaquoich ; 

Waverley. povesti atunci, în cele mai mici amănunte, 
accidentul ce i se întâmplase la acea vânătoare ; el adă- 
ugă că, la întoarcere luase cunoștință de destituirea sa, 
şi, atunci, numai, că, pentru prima dată, el remarcase 
simptome care indicau că muntenii aveau de gând să 
ridice armele ; dar, afirmă că, neavând nici un pic de 
atracţie pentru cauza lor şi nici un motiv să rămână în 
Scoţia, era în drum spre ţara lui natală, unde era re- 
chemat de acei care aveau dreptul să-i conducă acţiunile, 

cum maiorul Mellvile va vedea după scrisorile care erau 
pe masă. 

Maiorul citi scrisorile pe care Eduard le primise de 
la tatăl său, de la sir Everard şi de la tanti Rachel; dar, 
el .nu trase concluziile la care se aştepta tânărul nostru 
ofiţer. Ele respirau nemulțumirea contra guvernământu- 
lui şi vorbeau de răzbunare, în termeni care nu erau 
prea încâlciţi. Cea de la sărmana tanti Rachel, cel puțin, 
susținea, clar, dreptatea cauzei Stuarţilor şi conținea, în 
mod explicit, mărturisirea, pe care celelalte nu îndrăz- 
neau decât s-o facă a se înțelege. 

— Domnule Waverley, — zise maiorul, — permite- 
ți-mi să vă pun o altă întrebare. N-aţi primit d-voastră, 
mai multe scrisori prin care, ofițerul dv., comandant, vă 
dădea înştiinţări, vă ordona să veniţi la post şi vă in- 
forma că cei interesaţi se serveau de numele dv., pentru 
a propaga spiritul de nemulţumire printre soldaţi ? 

— Niciodată, maior Mellville ; am primit, de la el, 
o singură scrisoare în care, ul mă încunoșştiința de do- 
rința lui de a nu mă vedea pe tot timpul concediului 
meu la Bradwardine ; dar, eu gândeam că el nu avea 
dreptul de a-mi pretinde nimic. În sfârșit, în ziua când 
am Citit în gazete destituirea mea, am primit de la colo- 
nelul Gardinier o a doua scrisoare care mă oprea de amă 
întoarce la regiment ; dar acest ordin imi sosi prea târziu 
ca să-mi mai fie posibil să mă supun. Dacă mi-a scris alte 
scrisori între timp, eu nu le-am primit. 

— Lipsa de experienţă a tinereţii, domnule Wa- 
verley, o zvârle pe aceasta în capcanele oricărui om dibaci 
şi mai artificios, ca prietenul dv. Mac-lvor de Glenna- 
quoich. În acest caz, un demers fals, o eroare se pot 
repara şi eu m-aş însărcina, cu plăcere, să stăruiesc 

pentru dv. Dar, cum dv., trebuie, în mod necesar, să 
fiţi la curent cu forța reală, cu mijloacele de reușită și 
planurile celor care au ridicat armele in ţara asta, eu 
trebuie să sper că dv. aţi merita mediaţiunea mea în 
această afacere, printr-o mărturisire sinceră de tot ceea 
ce ştiţi asupra acestui obiect. Atunci, eu voi putea să 
vă promit că o scurtă reţinere ar fi singurul neajuns 
ce veți suferi pentru participarea la aceste urâte intrigi. 

Waverley ascultă această recomandare cu mul: sânge 
rece ; apoi sculându-se, brusc, replică cu un plus de ener- 
gie, pe care n-o arătase, incă : 

— Maior Melville, — pentru că acesta este rumele 
d-voastră, — până în momentul de faţă, am răspuns la 
întrebările dv., cu sinceritate, fiindcă ele nu mă priveau 
decât pe mine, Dar, pentru că vă permiteți să mă priviți 
ca pe un om atât de josnic, pentru a juca rolul de delator 
contra oamenilor care, oricare ar fi purtarea lor politică, 
m-au primit cu prietenie, vă declar că privesc întrebările 
dv. ca o insultă infinit mai ofensatoare ca bănuielile dv. 
calomnioase. 

— Domnule Waverley, — zise maiorul, — fuhcţiunile 
ce îndeplinesc în acest moment, mă scutesc, în mod egal 
de a vă ofensa şi de a mă simţi ofensat eu însumi de ceea 
ce dv. mi-ai putea spune. Eu nu voi prelungi, deci, mai 
mult o discuţie care ar putea aduce un rezultat sau altul. 
Mă văd obligat, cu regret, de a semna un mandat de 
reținere contra dv., dar, casa mea vă va servi de în- 
chisoare în ce priveşte prezentul Mă tem că n-am să 
pot să vă determin să impărtăşiți masa noastră (Eduard 
făcu un semn din cap pentru a refuza). Vă voi trimite 
in cameră. | 

Eduard îl salută şi ieşi sub paza ofiţerilor de justiţie 
care îl conduseră într-o cameră mică, dar bine mobi- 
lată. El nu vru să ia nici vin şi nici un fel de mân- 

care, se aruncă pe pat şi, obosit la corp şi suflet, în urma 
penibiiei întâmplări, el căzu în curând, într-un somn 
adânc. 

Maiorul îl reţinuse pe d-l Morton, în timpul cât pro- 
cadase la interogatoriul lui Waverley, atât pentru că el 
credea că bunul simţ al preotului putea să fie util, cât şi 
pentru că era încântat de a avea un om de un caracter 
franc, loial şi ireproșabil ca martor, despre felul în care 
lucra el într-o afacere în care era vorba de onoare şi de 
viața unui tânăr englez de rang înalt, de o familie veche 
şi moștenitorul prezumtiv al unei averi considerabile. El 
ştia că purtarea lui, în această ocaziune, va fi examinată 
foarte de aproape şi pe el îl interesa să nu lase a plana 
nici un nour de îndoială asupra justiţiei şi integrității 
dui. 


CAPITOLUL IV 


Unde găsește Waverley un apărător elocvent 


Când Waverley se retrăgea, luird-ul şi preotul de 
Gairnvreckan se aşezară la masă în liniște, pentru a 
cina. Atât cât servitorii rămaseră pentru a-i servi, nici 
unul nici altul nu vru să vorbească de ceea ce preocupa 
spiritul fiecăruia și nu găsiră lucru uşor să se între- 
ţină cu alte lucruri. insă, după ce rămaseră singuri, ma- 
iorul își turnă un pahar de vin, trecu sticla d-lui Morton 
și incepu convorbirea aşa : 


Supărătoare afacere şi asta, domnule Morton! 
Mi-e teamă ca acest tânăr zăpăcit să nu ajungă la spân- 
zurătoare. 

— Ah! Doamne fereşte, — răspunse eclesiasticul. 


— Eu doresc din toată inima ca el să se poată 
justifica, fiindcă îmi place modestia şi vivacitatea lui; 
dar, mă tem, cu adevărat, că el n-a evitat pierderea sa. 

— Şi, de ce, în momentele acestea, sute de oameni, 
fără nici o chemare, sunt înarmate contra guvernămân- 
tului ? 

— Acela pe care ambiția sau speranţa unor avantaje 
personale l-a dus la tulburarea ordinei şi păcii statului 
şi care se răzvrăteşte contra unui guvernământ bine or- 
donat trebuie să suporte pedeapsa pronunțată de legi; 
dar acest tânăr, rătăcit de viziunile nebune ale unei fi- 

delităţi cavalereşti și imaginare, poate să-şi obțină ier- 
tarea, căci în total, eu nu văd constatată crima lui. 

— Pentru că puterea dv. de pătrundere este um- 
brită prin bunătatea inimii dv. Fiți atent; acest tânăr 
ofiţer coboară dintr-o familie de iacobiţi ereditari; 
unchiul lui a fost în permanență şeful conservatorilor 
în comitetul x x x ; tatăl său nutrea resentimentul unui 
curtezan dizgraţiat şi, preceptorul său, un eclesiastic, 
care a refuzat jurământul, este autorul a două volume 
care predică revolta. Intră în regimentul de dragoni al 
lui Gardiner, aducând cu el un corp de băieți tineri, 
născuți pe pământurile unchiului său şi care nu s-au 
temut să mărturisească că ei profesau principiile înaltei 
biserici, principii pe care le-au scos din învăţătura lui 
Waverley Honour. Waverley are, pentru ei, atenţii ex- 
traordinare, ei au mai mulți bani decât îi trebuie unui 
soldat ; sunt sub ordinele unui brigadier favorit care 
le serveşte de intermediar pentru comunicările lor se- 
crete cu căpitanul lor, şi pretind a se privi ca indepen- 
denți de alţi ofițeri și ca superiori camarazilor lor. 

Acest tânăr obține permisia de a lipsi din regimentul 
său ; el se duce, mai întâi, la Tully-Veolan, la baronul de 
Bradwardine, ale cărui principii sunt cunoscute de toată 
lumea, apoi la Glennaquoich, la iacobitul cel mai activ, cel 
mai dibaci, cel mai hotărât din toată Scotia. El îl înso- 
teşte, cel puțin la faimoasa întâlnire de la vânătoare și, 
probabil, ceva mai departe. Două scrisori îi sunt scrise, 
una pentru a-i da înștiințarea asupra spiritului de indis- 
ciplină şi nesubordonare care stăpânea în jurul său, cea- 
laltă conţinând ordinul peremptoriu de a se prezenta la 
regiment. El își dă demisia. S-au percheziționat bagajele, 
fie la garnizoana lui, fie la Tully-Veolan. Ce să se gă- 
sească ? O colecţie de pamflete jacobiste în stare de a in- 


fecta o ţară întreagă şi, încă două manuscrise ale percep- 
torului său, d-l Pembroke, scrise în acelaşi spirit. 

— E] spune că nu le-a citit niciodată. 

— După aceea, îndată ce a fost informat de apropierea 
rebelilor, el plecă sub un fel de travestire, refuză să-şi 
spună numele ; ba, încalecă și un cal recunoscut ca apar- 
ţinând Glennaquoich-ului. În afară de aceasta, el poartă 
cu el scrisori de la părinţii lui care respiră ura cea mai 
puternică, contra casei de Brunsswick. În sfârșit, continuă 
maiorul Mellville, încălzindu-se pe măsură ce intra în 
amănuntele argumentelor sale, el trage un foc de pistol 
în primul din supuşii regelui, care îndrăzneşte să-i. sus- 
pecteze intențiile. 

Ca om prudent, domnul Morton se abținu de a re- 
curge la argumente care n-ar fi servit decât să con- 
firme pe magistrat în părerea lui; se mulțumi, deci, 
să-l întrebe, în ce fel înțelegea să dispună de prizonie- 
rul său. 

— E o chestiune destul de grea, având în vedere 
situaţia ţării. 

— N-aţi putea să-l ţineţi la dv., în siguranţă, până 
ce ar trece şi s-ar risipi furtuna? E un băiat născut 
nobil. 

— Dragă prietene, nici casa mea, nici a dv. nu vor 
fi multă vreme în siguranţă, chiar când ar fi legal 
să-l oprim aici. Eu am fost informat că Generalul-şef, 
care înaintase în munţi pentru a căuta pe răzvrătiți şi 
a-i împrăştia, a refuzat să-i bată ; ei s-au îndreptat spre 
nord cu toate forțele care erau la dispoziţia guvernului, 
pentru a se duce la Inverness... sau, la dracu, lăsând 
drumurile locurilor joase fără apărare şi deschise arma-: 
telor de munteni. 

— Dumnezeule mare !, — strigă preotul. Oare, aceasta 
e laşitate, trădare sau nedibăcie ? 

— Nu este, cred eu, nimic din tot ce spui. Sir John 
are curaj; are, tot astfel, onoare; el execută ceea ce 
i se ordonă şi înțelege ceea 'ce i se spune; dar nu 
mai e în stare să se descurce singur într-o împrejurare 
critică. 

Această noutate făcu să se piardă, o clipă, din ve- 
dere, afacerea Waverley ; dar, maiorul nu întârzie s-o 
pună pe tapet. 

— Trebuie, zise el, să-mi pun prizonierul, sub paza 
unuia din aceste detașamente de voluntari inarmaţi, care 
au fost organizate de curând, pentru a ţine la respect ţinu- 
turile unde se găsesc germenii revoltei. Ei au primit 
ordin de a se duce la Stirling. Unul din aceste corpuri 
trece pe aici, mâine, sau poimâine; el este comandat 
de acest om din apus... Cum îl numeşti d-ta? 

— Gilfillan Cameronianul. Doresc ca tânărul nostru 
să călătorească asigurat sub escorta sa; dar eu mă 
tem că acest Gilfillan să nu fie dintr-o sectă, care a su- 
ferit persecuția. 

El nu va fi însărcinat decât cu conducerea d-lui Wa- 
verley până la castelul de Stirling ; eu îi voi da ordin 
să-l trateze cu cea mai mare băgare de seamă. Nu cu- 
nosc mijloc mai bun pentru a mă asigura de persoana 
sa, şi presupun că nu mă veţi sfătui să-i redau liber- 
tatea pe răspunderea mea. 

— Dar dv. nu vedeţi inconvenientul în faptul că 
mâine dimineaţă voi avea cu el o convorbire ? 

— Nu, desigur, nu; caracterul dv., fidelitatea către 
rege sunt garanția mea. Dar, în vederea a ce, îmi faceţi 
dv. această cerere !?, 

— Numai pentru a vedea dacă voi putea să-l hotă- 
răse a-mi face destăinuirea unor circumstanțe, care 
puteau să ne servească mai târziu, dacă nu pentru a-i 
ierta greşeala, cel puţin s-o atenuăm. 

Cei doi prieteni se despărţiră pentru a se duce la 
odihnă, fiecare reflectând cu îngrijorare la tulburările 
care agitau țara. 

Waverley trecu noaptea într-un somn penibil, agi- 
tat de o mie de vise. Abia se deșteptase când simți toate 
ororile situației sale. Cum se va termina oare ? El putea 
fi dat pe mâna legilor marțiale, care, în împrejurările 
unui război civil, n-ar fi fost, probabil, scrupuloase în ale- 
gerea victimelor sale, nici în aprecierea probelor. El nu 
putea să se gândească, cu mai multă încredere la alter- 
nativa de a fi tradus în fața unei curţi de justiţie a 
Scoției, unde, credea el, libertatea şi drepturile supusu- 
lui erau insuficient protejate. Un sentiment de ciudă 
îi întărâtă spiritul contra gsuvernământului, pe care îl 
privea ca autor al încurcăturii în care se găsea el, și el 
blestemă, în sine, scrupulele care îl hotărâseră să reziste 
teoriilor pe care i le făcuse Mac-lvor, pentru a-l face 
să lupte lângă el. 

— Pentru ce, — îşi zise el, în sine, — pentru ce nu 
am prins şi eu, ca atâţia alți oameni de onoare, prima 
ocazie de a recunoaşte pe coborâtorul vechilor regi ai 
Marii-Britanii şi moştenitor legitim al tronului lor, la 
sosirea lui în această țară ? 

Acestea erau reflexiunile lui, pe când, profitând de 
permisiunea pe care i-o dăduse maiorul, d-l Morton 
veni să-i facă vizită de bună-dimineaţa. 

Prima idee a lui Waverley fu aceea de a preveni 
pe preot că el nu era dispus a răspunde la întrebări, 
nici a lega vreo convorbire, dar, îşi schimbă părerea, 
văzând aerul binevoitor şi respectabil al preotului care 
îl apărase de violenţa locuitorilor din sat. 

— Eu cred, domnule, îi zise el, că în orice altă îm- 
prejurare aş fi avut să vă exprim atâta recunoștință, 
cât poate să valoreze viața pe care mi-aţi scăpat-o d-voas- 

iră ; dar, spiritul meu este într-o aşa confuzie; iar eu 
sunt aşa de preocupat de ceea ce am, încă, probabil, 
de suferit, că abia vă pot mulţumi pentru întervenţia dv. 

D-l Morton îi răspunse că, departe de a pretinde 
mulțumiri, nu avea altă dorinţă decât de a găsi un 
mijloc de a-l servi, și că era singurul scop al vizitei 
lui. El adăugă : 

— Demnul meu prieten, maiorul Mellville are ca 
magistrat, şi ca militar, sentimente și datorii care nu 
sunt pentru mine obligaţii. Eu nu caut să obţin, deloc, 
încrederea dv., domnule Waverley, dar, mărturisesc că 
doresc cu toată inima să mă faceţi să aflu câteva de- 
talii care tind la justificarea dv. V-aş putea asigura 
că găsiţi în mine un confident credincios și tot aşa 
de zelos, pe cât îi va permite întinderea limitată a 
puterii sale. 

— Presupun, domnule, că dv. sunteţi un preot prez- 
biterian ? 

D-l Morton făcu o înclinare din cap. 

— Dacă mă lăsam condus de prejudecățile în care 
am fost crescut, continua Waverley, aş putea să mă 
feresc de ofertele dv. ; dar, am remarcat că în această ţară, 
domnesc aceleași prevenţii contra acelora din confrații dv, 
care profesează religia episcopală şi, sunt dispus să cred 
că este tot atât de nedrept de o parte și de alta. Cât despre 
mine, eu sunt nevinovat ; dar nu prea știu cum aș putea 
să sper că aș reuşi s-o dovedesc. 

— Este, exact pentru acest motiv, domnule Waver- 
ley, că eu mă hazardez a pretinde încrederea d-voastră. Am 
un mare număr de prieteni în această ţară şi pot la 
nevoie să întind cercul. Eu cred că situaţia dv. nu.vă 
împiedică să faceţi demersuri în scopul de a obţine 
probe de nevinovăția dv. şi de a respinge calomniile; 

eu m-aş însărcina pentru dv., cu plăcere și, dacă efor- 
turile mele nu vă sunt utile, cel puţin, ele nu vă pot 
vătăma. 

După câteva minute de gândire, Waverley simti că 
încrederea pe care ar acorda-o d-lui Morton, nu putea 
strica nici lui Fergus, nici baronului de Bradwardine, 
pentru că ei ridicaseră, deja, armele contra guvernu- 
lui şi, încrederea îi putea fi, lui, necesară, dacă avea 
în sentimentele noului său prieten, atâta sinceritate câtă 
căldură punea el în a o exprima. Îi povesti, deci, cea 
mai mare. parte din întâmplări, pe care lectorul le cu- 
noaşte, deja, şi nu suprimă decât atașamentul său de 
Flora. 

D-l Morton păru, în mod particular, izbit de mărturi- 
sirea lui Waverley despre vizita lui la Donald Bean-Lean. 

— Sunt fermecat, zise el, că d-voastră n-aţi men- 
ţionat asta maiorului. Această vizită este susceptibilă de 
a fi rău interpretată de acei care nu dau atenţie pu- 
terii şi influenţei ce exercită asupra tinereții curiozitatea 
şi o imaglinație romanescă. Pe când eram de vârsta dv., 
domnule Waverley, boroboața dv., — iertați-mi termenul, 
— ar fi avut pentru mine farmece inexprimabile. Acest 
Donald trece, în țară, drept un fel de Robin-Hood ; ispră- 
vile sale şi dibăcia fac subiectul poveştilor ce se spun 
iarna la gura sobei. Și cum el are ambiţie, iar pe dea- 
supra nu este nici aşa de încărcat de scrupule, el va 
căuta, probabil, prin toate mijloacele posibile, a se dis- 
tinge în aceste vremuri nenorocite şi tulburi. 

D-l Morton redactă atunci, o notă de toate amă- 
nuntele întrevederii lui Waverley cu Donald şi despre ce- 
lelalte circumstanțe ce-i fuseseră comunicate. 

Interesul pe care părea să-l aibă acest om demn, pen- 
tru nenorocirile lui, calmă resentimentul lui Eduard. El 
strânse, cu afecțiune mâna d-lui Morton, zicându-i că prie-- 

“tenia şi compătimirea sa îl uşurase de o mare greutate şi, 

că, oricare era destinul lui, el aparţinea unei familii ce 
era în măsură să dovedească recunoştinţa şi să dea exemplu. 

Vivacitatea mulțumirilor sale făcu să curgă lacrimi 
bunului preot, care, văzând sentimentele nevinovate şi 
naive ale tânărului său prieten, se ataşă, încă, şi mai mult 
de cauza pentru care îşi oferise serviciile. 

Eduard întrebă pe d-l Morton dacă ştia să-i spună 
în 'ce parte trebuia să o ia la drum. 

— La castelul de Stirling şi sunt încântat pentru 
dv., deoarece guvernatorul este un om de mare onoare 
şi plin de omenie. Dar eu nu sunt tot aşa de liniștit 
asupra felului în care veți fi tratat, pe drum, — maio- 
rul Mallville fiind obligat, fără voia lui, de a încredința, 
unui altuia, paza dv. 

— Sunt încântat : detest pe acest magistrat scojian 
şi nădăjduiesc că el şi eu nu ne vom revedea niciodată. 
El n-a avut milă nici de nevinovăția mea, nici de neno- 
rocirea prin care treceam şi observaţia sa îngheţată în 
forme de politeţe, în vreme ce mă tortura prin întrebă- 
rile lui, era atât de crudă 'ca barbaria inchiziţiei. Nu 
încerca deloc să-l scuzi, dragă domnule, căci n-aş putea 
să vă ascult cu răbdare şi linişte; află, mai degrabă, 
care e persoana ce va însoți un prizonier de importanţa 
mea. | | 

— Eu cred că acesta va fi un om ce se numeşte Gil- 
fillan, membru al unei secte de indivizi ce se numesc 
cameronieni. , 

— N-am auzit, niciodată, vorbindu-se de aşa ceva. 

— El este în fruntea unui detaşament care trebuie să 
treacă pe aici, azi sau mâine pentru a se duce la Stir- 
ling şi sub escorta lui, maiorul Mellville are intenţia 
să vă pună. Vă voi recomanda cu mare plăcere eu însumi, 

acestui Gilfillan ; dar, îmbuibat cum e el de toate preju- 
decăţile sectei sale şi având un caracter sălbatic, el va face 
puţin caz de recomandarea unui preoti protestant cum 
mă va numi din politeţe. Adio pentru moment, tânărul 
meu prieten, nu vreau să abuzez în dimineața asta de com- 
plezența maiorului, tocmai acum când îmi acordă permi- 
siunea de a vă face o a doua vizită în cursul zilei. 


Către ora prânzului, domnul Morton reveni, ca pur- 
tător al unei invitaţii din partea maiorului Mellville, 
care ruga pe domnul Waverley să-l onoreze cu tovă- 
răşia sa la masă, cu toată afacerea neplăcută care îl re- 
ținea la Cairnvreckan, şi din care el îi dorea cu toată 
sinceritatea să iasă spre binele lui. Adevărul era că 
părerea favorabilă, exprimată de Domnul Morton, răs- 
turnase puțin părerile preconcepute ale bătrânului militar 
asupra pretinsei implicații a lui Eduard în răzvrătirea care 
avusese loc în regimentul său. În afară de asta, o persoană 
care avea încrederea maiorului veni să-i dea informaţii, 
dezminţind zgomotele care cauzaseră atâta agitaţie în ajun. 

Generosul împăciuitor nu parveni cu ușurință să ho- 
tărască pe tânărul său prieten. El tăcu să reiasă că in- 
vitaţia al cărui obiect era el dovedea că domnul Mel- 
Iville era convins că nu era nimic în purtarea lui Wa- 
verley care putea 'să compromită pe militarul şi omul 
de onoare ce era şi, că din contră, maiorul putea să 
interpreteze un refuz drept mărturisire tacită că Wa- 
verley nu se găsea demn de această politeţe. El reuși, 
în sfârşit, să-l convingă că nu avea nimic mai bun de 
făcut decât să primească această invitație și Eduard, tre- 
când peste neplăcerea de a suferi pentru a doua oară po- 
litețea rece şi formalistă a gravului personaj, consimți să 
se lase condus de noul său prieten. | 


1 Membru al sectei protestante fundată de Erast. 

Întrevederea fu la început seacă și ceremonioasă; 
dar găsindu-se acum, într-o stare de spirit mai calmă, 
Eduard se crezu obligat să arate linişte, fără a putea, 
neapărat, să afecteze cordialitatea. Maiorul era destul 
de vesel şi băutor şi avea un vin minunat. 

El povesti vechea istorie a campaniilor sale. Domnul 
Morton avea un fel de veselie dulce şi liniştită care rare- 
ori lipsea de a însufleţi micile întâlniri unde se găsea 
în voia lui. Waverley uită de sine, la impulsiunea unui 
moment şi, deveni cel mai hazliu din toţi trei. El avea 
în mod natural conversaţie foarte plăcută şi în împreju- 
rarea de faţă se căznea să lase o impresie favorabilă tova- 
răşilor săi, arătându-se un om care, într-o situație atât 
de neplăcută, știa să sufere nenorocirea cu o liniştită filo- 
zofie. Cei trei comeseni se angajară într-o conversaţie în- 
suflețită și părură încântați unul de altul. Domnul Mellville 
îi presa să înceapă o a treia sticlă de bourgogne, când 
auziră în depărtare zgomotul unui tambur. Maiorul pe 
care entuziasmul natural la un soldat bătrân il făcuse 
să uite datoriile sale de magistrat, înjură mormăind o 
îinjurătură militară, contra: momentului nepotrivit, care 
îl chema la funcțiunile sale oficiale. El se ridică și, ur- 
mat de cei doi musafiri .se apropie de o fereastră de 
unde vederea cuprindea drumul mare. 

În curând ei zăriră tamburul, apoi un drapel mare cu 
patru despărțituri cu aceste cuvinte scrise cu caractere 
groase : PACTUL, REGELE, REGATELE. Cel care avea 
fericirea de a-l purta era urmat de comandantul deta- 
şamentului, om de circa șaizeci de ani, slab, oacheş și 
cu o înfățișare austeră. Era Gilfillan. El purta îmbră- 
cămintea ţăranilor scoțieni din comitatul de apus şi avea 
ca arme, 0 sabie şi o pereche de pistoale. Făcu câţiva 
paşi către maiorul Mellville şi în timp ce el atinse că- 
ciula-i enormă spre a mulţumi politeței maiorului care 

îl salutase scoţându-și pălăria lui mică, cu trei coarne, 
galonate cu aur, ideea care-i veni lui Waverley fu că vedea 
un șef al ,„Capetelor-Rotunde“, de altădată, în convorbire 
cu unul din ofiţerii de la Marlborough. S 

Vreo treizeci de oameni înarmați care urmau pe acest 
comandant, unic, formau un grup foarte amestecat. În 
primul rând, se găseau câte unii care păreau a împărți 
entuziasmul şefului lor şi al cărui curaj natural ar fi 
fost, desigur, de temut într-o luptă în care i-ar fi exal- 
tat fanatismul religios. 

Ultimii, probabil, obosiţi de drum, se târau cu indo- 
lenţă sau se îndepărtau pentru a se duce să se răcorească 
în cabaretele și cârciumile dih vecinătate. 

Maiorul salută cu politeţe pe d-l Gilfillan şi îl în- 
trebă dacă primise, pe drum, scrisoarea ce-i trimisese şi 
dacă putea să se însărcineze cu conducerea la Stirling 
a prizonierului de stat de care îi vorbise. 

— Da, răspunse şeful cameronian. | | 

— Escorta dv., domnule Gilfillan, nu e atât de nume- 
roasă cât credeam eu. 

— Mai mulţi din oamenii mei erau sfârșiţi de foame 
și de sete și s-au oprit în drum pentru a-și hrăni săr- 
manele lor trupuri. 

— Sunt supărat, domnule, că nu credeţi c-o să gă- 
siți răcoritoare și întăritoare la Cairnvreckan : tot ce po- 
sed eu este la dispoziţia celor care servesc guvernă- 
mântul. 

— Nu e vorba de întăritoare de natura de care vream 
să vă vorbesc; ci de cele ale sufletului, răspunse Gil- 
fillan, cu un surâs aproape disprețuitor, acei care au 
rămas în urmă, aşteaptă, în acest moment, îndemrul de 
seara, făcut de scumpul domn Rentowel. 

— Ce! Domnule, în momentul: când insurgenții sunt 
gata să se răspândească în această țară, ai permis, cu 

adevărat unei mari părți din trupă să asculte o dojană 
predicată în plin câmp ? Orice ar fi, cum dv. veţi avea 
de condus pe domnul, la Striling, vă invit să respectaţi 
în timpul drumului, regulile disciplinei militare. V-aş 
sfătui, de exemplu, de a vă ţine trupa în rânduri cât 
mai strânse şi de a porunci soldaţilor dv. de. a merge 
unii după alții în loc de a se risipi ca gâştele într-un 
sat. Pentru a preîntâmpina orice surpriză, v-aş reco- 
manda, tot așa să vă faceţi precedaţi de o mică avan- 
gardă compusă din cei mai bravi din detașamentul dv., 
şi, de a trimite înainte o sentinelă călare în așa fel că, 
apropiindu-vă de un sat sau o pădure... Dar, dv. cu- 
noașteți mai bine “ca mine, precauţiunile de luat. Un 
lucru, totuși, la care vă rog să fiţi atenţi, este că dv. 
trebuie să trataţi pe domnul 'cu blândeţțe şi bună 
creştere şi să nu-l supuneţi decât la constrângerea strict 
necesară pentru siguranţa persoanei sale. 
Am examinat, — răspunse Gilfillan, — delegaţia 
mea semnată de un demn şi vechi servitor, William, 
conte de Glencairn şi nu am găsit obligaţiunea dea primi 
ordinele nici instrucţiunile maiorului William Mellville 
de Cairnvreckan. 

-— Domnule Gilfillan, — răspunse maiorul cu acreală, 
— vă cer mii de scuze de a fi îndrăznit să dau câteva 
sfaturi unui om de importanța d-voastră. Eu cred că, 
după cum aţi exercitat, multă vreme, nu mă înşel, pre- 
tesiunea de crescător de animale putea să fie un à propos 
de a vă aminti ce deosebire este între munteni şi animalele 
munților. Mai mult, eu nu mai am nimic de spus, dacă 
n-aş avea să vă recomand. acest om tânăr bunei dv. creş- 
teri cât şi supravegherii dv. 

— Domnule Waverley, adugă maiorul, sunt cu drept 
cuvânt supărat că ne vom despărți astfel; dar sper că 
îndată ce veți reveni in această ţară, voi putea găsi 

ocazia să vă ofer un Cairnvreckan mai plăcut, aşa cum îm- 
prejurările n-au permis-o în acest moment. 

Vorbind astfel, el luă mâna eroului nostru şi o scu- 
tură prietenește. D-l Morton îi făcu, de asemenea, emne 
afectuoase de adio și Waverley încălecă pe calul, căruia 
un puşcaş îi luă dârlogii, în timp ce alţii, doi, mergeau 
deoparte şi de alta a lui pentru a împiedica orice tenta- 
tivă de evadare 


CAPITOLUL V 


Cabana Misterioasă 


Detaşamentul avea, încă, cinci sau şase mile de par- 
curs, înainte de a sosi la Stirling, când atenţia lui Gil- 
fillan fu atrasă de un negustor ambulant care se alăturase 
oamenilor săi, fără îndoială, pentru a nu călători singur. 

— Cine ești, prietene ? îl întrebă Gilfillan. | 

— Un sărman vânzător ambulant care se duce la 
Stirling şi care cere, umil, protecţia companiei Excelenței 
d-voastre în aceste timpuri grele. 

— Prietene, — răspunse Gilfillan, cu un ton în voce, 
mult mai dulce, — nu-mi zice Excelența d-voastră. Eu nu 
mă duc nici la ferme, nici la pieţe, pentru a face să fiu 
salutat de ciobani, femei şi burghezi. Atâta cât voi trăi, 
atât cât voi avea o picătură de sânge în vinele mele, vreau 
să fiu chemat Habacuc Gilfillan, întotdeauna gata de a 
se pune sub steagul doctrinei care a fost -adoptată de bi- 
serica odată glorioasă, a Scoției. 

— Fie. Va fi după dorința dv., răspunse ambulantul. 

Ultimele raze ale soarelui străluceau, încă, la extrema 
limită a orizontului, pe când detașamentul intra pe un 
drum destul de povârnit care conducea în piscul unei înăl- 
timi. Acei care mergeau înainte depăşiseră vârful şi erau 
în afară de linia vederii. La mică distanţă de acest vârf 
erau Gilfillan, ambulantul şi cei care erau în imediata 

apropiere a lui Waverley ca să-l păzească ; ceilalţi nu ve- 
neau după ei, decât la un interval considerabil și în 
dezordine. 

Astfel era situatia când  ambulantul, nemaiwăzând, 
— spune el, — un căţel care Îi aparţinea, se opri, şi 
începu să fluiere spre a-l chema. Acest semnal, repe- 
tat, de mai multe ori, ofensă pe Gilfillan, care îi dete 
ordin să tacă. 

— Cu toate acestea, dacă nu vă displace, — zise negus- 
torul ambulant, — eu mi-aș permite de a mai fluiera 
cu bietul meu fluier. 

E] fluieră, într-adevăr, o ultimă oară și, deodată, 
şase sau opt munteni viguroşi, pitulaţi în mărăcini, se 
repeziră spre ei, cu săbiile în mână. Gilfillan nu-şi pierdu 
deloc cumpătul la această apariție. Dar, negustorul, punând 
mâna pe puşca celui mai apropiat om de el, trânti, aşa, 
din senin, o lovitură cu patul pe capul cameronianului, 
pe care îl întinse la pământ. În dezordinea ce se produse, 
unul din soldații lui Giilfillan, trăgând, la întâmplare, omori 
calul eroului nostru care și el căpătă mai multe contu- 
ziuni, căzând sub corpul calului omorât. În acelaşi moment, 
doi munteni îl luară, fiecare de câte un braț şi îl scoaseră, 
degrabă, din câmpul de luptă. Au mai fost, schimbate încă 
câteva focuri de armă ; dar Cameronienii, temându-se să 
nu cadă într-o a doua încăierare, nu mai purtară grija 
prizonierului lor, încât își continuară drumul către Stirling, 
ducând cu ei pe căpitanul lor și doi din camarazii lor, 
care fuseseră răniţi în timpul luptei. 

Repezeala sau, poate, mai curând, violența cu care 
era dus Waverley, îi scotea suflarea; căci, căderea il 
alectase atâta, că nu mai putea să se ţină pe picioare 
cu atâta uşurinţă, cum ar fi făcut dacă nu se producea 
accidentul. Cei doi conducători ai săi observând acest 
lucru, chemară în ajutor pe doi sau trei din camarazii 

lor şi, înfășurând pe eroul nostru, într-unul din pledu- 
rile lor, îl transportară fără să mai aibă el nevoia să 
facă vreo mişcare. El vorbea puţin, întotdeauna în cel- 
tică şi ei nu încetiniră paşii până ce nu făcuseră circa 
două mile de drum; numai atunci începură să meargă 
cu un pas mai puţin accelerat, schimbându-se din vreme 
in vreme între ei. 

Eduard vru să lege conversaţie cu ei; ei li răs- 
punseră că nu ştiu englezește. El încercă să pronunțe 
numele lui Vich Ian Vohr, convins că numai datorită 
prieteniei acestuia, fusese el scos din ghearele lui Gil- 
fillan ; dar escorta lui nu păru să-l fi auzit. 

Clarul de lună înlocuise crepusculul, când conducă- 
torii lui se opriră la intrarea unei văi adânci. Doi 
munteni coborâră pe o potecuţă, aşa cum s-ar fi dus la 
pândă, şi, unul din ei, revenind după un moment, spuse 
câteva cuvinte camarazilor lui, care îşi reluară sarcina 
și duseră pe Waverley cu mai multă grijă de-a lungui 
strâmtei poteci. 

Ajungând la poalele coborâșului pe malul râului, 
oamenii aceștia se opriră din nou în faţa unei mici co- 
libe al cărei interior era tot ce promitea aspectul- ei mi- 
zerabil. Nu se afla, acolo, nici un fel de pardoseală ; aco- 
perişul care părea găurit în mai multe locuri era acoperit 
de crengi de copac şi pereţii erau de turbă amestecată cu 
pietre. Focul ardea la mijloc şi umplea, întreaga baracă, 
cu un fum, care ieșea atât prin ușă, cât şi printr-o ieşire 
circulară practicată in acoperiş. 

O bătrână ghicitoare, singura locuitoare a acestei 
case singuratice, era ocupată cu preparatul unor ali- 
mente. La lumina flăcării, Waverley recunoscu că, con- 
ducătorii săi, nu erau din tribul lui Ivor, căci, Fergus 
cerea, cu strictețe ca toți membrii din tribul său, să 

poarte şubă cu pătrăţele și de culoare care să-i distingă 
de alţii. 

Văzând, deci, că el nu putea avea nici o încredere 
în ei, îşi plimba cu durere, privirile pe ințeriorul 
acestei cabane. În afară de un hârdău şi un dulap în 
stare proastă, tot mobilierul consta într-un pat mare 
de lemn prins, de jur împrejur, în scânduri, nevăzân- 
du-se decât printr-o tablie de perete, o scobitură. 

Acolo fu, deci, depus, după ce el comunicase prin 
semne, că nu vrea să ia nici un fel de gustare. Somnul 
îi fu tulburat şi agitat; viziuni stranii îi trecură prin 
fața ochilor și avu nevoie de o sforțare de spirit con- 
tinuă pentru a le risipi. La aceste simptome, se adăugă un 
tremur, o violentă durere de cap, dureri înţepătoare în 
membre şi, a doua zi, fu, evident pentru liberatorii săi, 
că Waverley nu era în stare să călătorească. 

După o lungă consultare, şase dintre ei ieşiră din 
cabană, luându-și cu ei, armele şi nelăsând lângă bol-, 
nav decât pe doi dintre camarazii lor, un bătrân și 
un băiat. Primul dădu îngrijirile sale lui Eduard şi 
îi spăla contuziunile. Geamantanul său, pe care mun- 
tenii nu uitaseră să-l aducă, le furniză toată lenjeria 
de care avea el nevoie şi, spre marea lui surpriză, i 
le-au redat fără ca cineva să se fi atins dă ele. Tot ceea 
ce compunea patul său era curat și comod ; bătrânul mun- 
tean închise ușa, adresându-i lui Waverley câteva cuvinte 
pentru a-l invita să stea liniştit. 

Febra ținu pâna a treia zi. Atunci, ea cedă îngrijirilor 
ce i se dădeau și mai ales vigoarei constituţiunii sale. El 
putu să se scoale și observă că bătrâna femeie care îi ser- 
vea de gardă, arăta tot ca bătrânul muntean, mare grijă 
să nu lase uşa oblonului, în care era montat patul, deschisă. 

De fiecare dată când el îl deschidea, lăsând patul 
fără o latură, era imediat reînchis; bătrânul sfârși, 

chiar, prin a-l sprijini de afară prin baterea unui cui, 
care împiedica deschiderea. 

l crezu a-şi aduce aminte că, în timpul celei mai pu- 
ternice crize a boalei sale, i s-a părut că vede trecând pe 
lângă patul său, o femeie mai tânără ca bătrâna munteancă: 

Ei nu păstra decât o amintire foarte cenfuză despre 
această apariţie ; dar, presupunerile se confirmară când, 
ascultând cu atenție, auzi, de mai multe ori, în 
cursul zilei, o altă femeie, vorbind cu vocea joasă, cu 
bătrâna. Cine putea să fie ea? 

Pentru ce dorea ea să se ascundă, după cum se ve- 
dea ? În imaginația lui se ivi deodată figura Florei Mac- 
Ivor. După ce a căutat să se convingă că era ea cea.care 
venea să-i viziteze patul de suferinţă, Waverley fu silit 
să conchidă că această presupunere nu avea în ea nimic 
adevărat. Era imposibil să presupună că ea renunţase la si- 
guranța în care trăia la Glennaquoich, pentru a veni în 
locurile de jos care erau, atunci, teatrul războiului civil 
şi să locuiască în această baracă izolată. Şi cu toate acestea 
el auzea pasul ușor al unei femei sau vocea plină de blân- 
dete, căreia îi răspundea jargonul aspru şi surd al bătrânei 
Jeannetta — căci el aflase că acesta era numele infirmie- 
rei sale. 

Din lipsa altei distracții, pentru a omori timpul în 
singurătatea lui, se ocupa cu căutarea mijloacelor de 
a-și satisface curiozitatea, cu toate precauţiunile Jean- 
nettei şi ale bătrânului muntean. El parveni după toate 
încercările, lărgind cu cuțitul lui un strâmt interval, ce 
exista între două scânduri rău așezate una lângă alta, 
ca prin această mică deschizătură să zărească o femeie 
învelită in pledul ei, în timp ce vorbea cu Jeannetta. 

Dar această femeie, ale cărei trăsături el nu le putea 
distinge, nu avea talia Florei ; culme a supărării, lucrând 
cu cuțitul la lărgirea deschizăturii, un zgomot uşor trădă 


întreprinderea lui, și obiectul curiozităţii sale dispăru la 
moment fără ca să-i fie posibil de a-l mai revedea. 
Socoti, din acest moment, nu numai că i se permise 
să se scoale, dar era ajutat să meargă. Cu toate acestea 
ieşirea din baracă fu interzisă, căci tânărul muntean, care 
se înapoiase acum şi tovarășul lui mai în vârstă apăreau 
unul după altul pentru a-l supraveghea. În toate rândurile 
când Waverley se apropia de uşă, acela dintre doi care 
cra în funcţiune îl pipăia pe spate, îl împingea, în mod 
omenesc şi civilizat, dar cu hotărâre şi părea din gesturile 
sale că vrea să-l facă a înţelege că ar fi în pericol dacă ar 
ieși. | 
Waverley, care nu-și recăpătase încă forțe pentru a 


încerca să plece în ciuda opunerii gazdelor lui, fu obligat 
să rabde. El era în orice caz, mult mai bine hrânit de 


cum s-ar fi putut aştepta ; carnea de pasăre şi vinul nu 
erau excluse din mesele lui; muntenii nu-și permiteau 
niciodată să se aşeze la masă cu el şi, cu toată suprave- 
gherea pe- care o exercitau asupra persoanei lui, ei îi măr- 
turiseau cel mai mare respect. El n-avea altă distracţie 
decât aceea de a privi prin fereastră, sau mai degrabă 
printr-o deschizătură de pod, care îi ţinea loc. 

Într-a șasea zi a recluziunii sale, Waverley se văzu aşa 
de bine restabilit că începu să se gândească la miţloa- 
cele de a evada din această plictisitoare și mizerabilă 
închisoare, apreciind că pericolele prin care putea să treacă, 
erau preferabile insipidei şi insuportabilei monotonii ale 
vieţii pe care o ducea în dărâmătura Jeannettei. Chestiu- 
nea era de a şti în ce parte își va dirija pașii când ar fi 
redevenit stăpân pe mișcările sale. Două posibilități se pre- 
zentară spiritului său și amândouă ofereau pericole și difi- 
cultăți : prima era de a se întoarce la Glennaqucich şi 
de a-l întâlni pe. Fergus Mac-lvor, de care, el era 
sigur că l-ar fi primit în mod cordial; al doilea era să 

încerce a găsi un port de mare al Scoției, să ajungă 
până ia el și să se îmbarce pentru a merge în En- 
glitera. Spiritul său plutea nehotărât între aceste două 
posibilităţi ; dar steaua lui decisese ca el să n-aibă liberta- 
tea alegerii. 

Către seara celei de a şaptea zi, uşa cabanei se des- 
chise brusc, şi Waverley văzu cum intrară doi munteni 
pe Care îi recunoscu că făcuseră parte din escorta care 
îl adusese în această dărâmătură. După o scurtă con- 
vorbire cu cei doi camarazi ai lor, bătrânul şi tânărul, 
ei fcură pe Waverley să înțeleasă că trebuia să se 
pregătească pentru a-i însoţi. 

Când el se ridica în acest scop, se simţi strâns cu blân- 
dețe de braţ şi se întoarse : era Alix, fiica lui Donald 
Bean Sear. Ea îi arătă un pachet de hârtii în 
aşa fel ca numai el să-l vadă, îşi puse un deget 
pe buze şi înaintă ca spre a o ajuta pe bătrâna Jeannetta 
să pună efectele lui Eduard în geamantanul lui. Era 
foarte adevărat că Alix dorea ca el să n-aibă aerul de 
a a recunoaște ; ea îl privea pe sub ascuns şi, îndată 
ce văzu că el urmărea şi cerceta cu ochii ceea ce făcea ea, 
ea puse, cu multă îndemânare pachetul cu hârtii într-o 
cămașă a eroului nostru pe care o strecură în geamantan, 
după care leşi din cabană şi  dispăru.  Muntenii tri- 
miseră în mai multe rânduri pe tânărul lor camarad 
în cercetare. Când el se întoarse pentru a treia sau a 
patra oară, se sculară cu toţii şi făcură semn, lui Waverley 
să-i urmeze. Înainte de a ieşi, el strânse mâna bătrânei 
Jeamnelta, care avusese atâta grijă de el pe timpul bolii. 

--- Dumnezeu să vă binecuvânteze şi să vă protejeze, 
căpitan Waverley !, îi zise bătrâna în bună limbă sco- 
ţiană a pământurilor de jos. ` 

Această exclamaţie îl surprinse cu atât mai mult cu 
cât el nu auzise niciodată un singur cuvânt, altfel decât 
în limba celtică ; dar nerăbdarea escortei lui nu-i mai 
permise să-i mai dea o explicaţie în această chestiune. 

CAPITOLUL VI 


În drum spre necunoscut 


Ieşind din baracă, trupa se opri o clipă. Cel çare 
luă comanda şi care se chema Duncan Duroch, porunci, 
cu voce joasă şi prin semne, cea mai adâncă liniște. 
E] dădu lui Waverley un pistol şi o sabie, îi arătă 
cu. degetul, poteca, și îşi puse mâna pe sabie, ca 
pentru a-l face să simtă că puteau să aibă nevoie de 
a recurge la forță pentru a-și deschide o trecere. O 
luă, atunci, în fruntea detașamentului care urca poteca, 
unul "după altul, ca o trupă de indieni. Waverley urma 
imediat pe şef, care nu înainta decât cu multă circum- 
specție, ca, spre a evita alarma și, îndată ce fu în vârful 
muntelui se opri. É 

Eduard înțelese, în curând, motivul acestor precau- 
țiuni, auzind la distanţă o sentinelă engleză strigând : 
Alls wall H, 

Acelaşi strigăt fu pronunțat a doua, a treia şi apoi 
a patra oară, mereu mai încet, ca şi când ar fi pornit 
dintr-un loc din ce în ce mai îndepărtat. Era evident 
că un detaşament de soldați era aproape şi pe urmele 
lor, dar nu destul pentru a descoperi o trupă de oa- 
meni îndemânatici în toate vicleniile unui război de 
jaf cum erau cei care observau toate aceste precau- 
țtiuni. 


! Totul este bine. 

În momentul când aceste strigăte se stinseră în lini- 
ștea nopții, muntenii o luară la drum în marș întețit 
dar fără cel mai mic zgomot. Waverley nu avu nici 
timpul, nici pofta să facă observaţiile sale ; tot ceea ce 
distingea era că el trecea la o distanță oarecare de un 
mare edificiu, cu una sau două ferestre la care se 
mai zărea încă o lumină slabă. Puțin mai înainte, 
şeful începu a mirosi vântul şi dădu din nou semnalul 
de oprire; se cocoşă lăsându-se pe mâini şi pe ge- 
nunchi şi înaintă astfel spre a face o recunoaştere. 
Reveni în curând, își concedie trupa, cu excepţia unui 
singur om. Și, făcând pe Waverley să înțeleagă că 
trebuia să imite sistemul lui prudent de a merge, 
toți începură să se târască cum şeful o făcuse deja. 

După. ce au mers astfel, mai multă vreme decât 
doriseră, Waverley simţi un miros de fum, care fără 
îndoială izbise, deja, mirosul mai fin al conducătorului 
său. El. provenea de la o stână foarte joasă şi în ruină 
ai cărei pereţi erau de piatră fără ciment. Munteanul 
lăsă să treacă eroul nostru în lungul acestor zi- 
duri şi, probabil, pentru a-l face să cunoască tot pe- 
ricolul la care ei erau expuşi, sau poate pentru'a-și 
tace un merit, din indemânarea lui, îl invită să ridice 
capul aşa fel ca să privească pe deasupra, în stână. 
Eduard se supuse şi văzu un avanpost de patru sau cinci 
soldați culcați lângă foc. 

Dormeau cu toţii, in afară de plantonul, care se 
plimba în lung și în lat cu arma pe umăr. 

După un minut sau două, o adiere de vânt se ridică 
şi goni nourii care întunecaseră orizontul. Astrul nopții 
lumină, atunci, din toată lumina lui, o întindere vastă de 
buruieni sterpe. În partea de unde veneau, crânguri şi 
pomi piperniciți formau un fel de perdea ; iar în partea 

unde mergeau, locul era gol şi nimic nu-i putea ascunde 
vederii plantonului. 

Ducan îşi ţinea ochii  fixaţi pe bolta cerului, fără 
a binecuvânta lumina ce răspândea luna; începu să 
injure, privi câteva minute în jurul lui cu un aer 
de îngrijorare. Lăsând pe însoţitorul său lângă Waverley, 
el făcu semn acestuia să stea liniștit şi după ce dădu câteva 
ordine scurte, cu voce joasă, bătu în retragere, în 
aceeași direcție şi în același fei cum venise, adică, 
târându-se pe mâini şi pe genunchi, cu dexteritatea 
unui indian, profitând de toate tufișurile, de toate deni- 
velările solului, pentru a se ascunde şi nu se oprea deloc 
în locurile cele mai expuse vederii, decât dacă plan- 
tonul era Întors cu spatele. În sfârşit, ajunse la 
mărăcinișul care acoperea în locul acesta, o parte din 
mlaștină şi dispăru. Dar, nu pentru multă vreme, 
căci ieși, deodată, puţin mai departe și, înaintând, cu în- 
drăzneală, prin mărăcini, puse arma la umăr și trase cu ea, 
în sentinelă. Cu toate că era rănit la un braţ, acesta la: 
rândul lui trase şi el; dar, fără să aibă acelaşi succes. 
Alarma trezi pe tovarăşii lui, care alergară cu repeziciune 
spre locul de unde se auzea împuşcătura. 

Munteanul le dădu timp să-l vadă şi după aceea se cu- 
fundă în desișurile crângului. Șiretlicul lui de război reu- 
şise complet. 

În timp ce soldații îl urmăreau, Waverley, condus de 
munteanul care rămăsese cu el, o luă în direcţia opusă, 
care nu era nici păzită, nici supravegheată şi după ce mer- 
seră aproape patru mile, în vârful unei înălțimi pe care 
începuseră a o urca, fură văzuţi. În acelaşi timp ei auziră 
și strigătele soldaţilor, care se chemau unul pe altul prin 
crânguri și uruitul mai îndepărtat al unei tobe care chema 
la arme, în aceeaşi direcţie. Dar, aceste zgomote ostile erau 

mult în urma lor şi se auzeau tot mai slab, pe măsură ce 
se îndepărtau. 

După o jumătate de oră de mers, peste un tinut 
deschis și sterp, ei ajunseră la un drum desfundat unde 
întâhniră nişte munteni cu trei cai. Tot atunci Duncan 
Duroch sosi el însuşi fără suflare, dar râzând din toată 
inima şi triumfând de succesul stratagemei prin care 
dejucase planurile celor ce îl urmăreau. 

Alarma pe care o dăduse părea să continue, căci 
se auzeau în depărtare niște împuşcături care nu fă- 
ceau decât să crească veselia lui şi a camarazilor săi. 

Munteanul luă, apoi, armele pe care le împrumutase 
eroului nostru, dându-i să înţeleagă că toate pericolele 
călătoriei erau, din fericire, trecute. Wawerley încălecă, 
atunci, pe cal, pe când geamantanul lui era montat 
pe un alt poney; Duncan încălecă pe al treilea. O 
luară la drum, cu un pas vioi, urmați de escorta lor 
şi, fără a fi păţit vreun alt accident în cursul călăto- 
riei, ajunseră, în zorii zilei, pe malul unui râu foarte 
repede, unde se ridica un mare castel, ale cărui turnulețe 
în ruină reflectau, deja, primele raze de soare. Turnurile 
fiecărui colț, mai înalte decât zidăria, aveau.și ele deasupra 
lor turnulețe de formă neregulată. Pe unul din ele 
se vedea o sentinelă, ale. cărei, bonetă și pled fluturător 
în vânt făceau să se recunoască în el, un muntean. Un 
mare drapel alb, arborat, pe un alt turn, vestea că acest 
loc era in puterea partizanilor, răzvrătiți, ai Casei de 
Stuart. 

Trecând, repede printr-un sătuleț, ei  traversară 
an pod şi, întorcându-se la stânga pentru a intra 
pe o şosea plantată pe margini cu sicomori, Waverley 
se găsi în fața edificiului, al cărui aspect sobru, dar 
pitoresc îl admirase el, de departe. Un grilaj enorm 
de fier care forma poarta de afară, fusese, deja, des- 
chis, pentru a-l primi; o a doua poartă de stejar, 


71 


aproape în întregime acoperită de cuie de fier cu mă- 
ciulii mari, le dădea, în fine, acces în curte. Un. nobil 
purtând haina munteanului cu o cocardă albă la bo- 
netă veni și ajută pe Waverley să coboare de pe cal 
şi îi zise, curtenitor, că era binevenit. Apoi conducându-l 
într-un apartament dărăpănat, unde era un pat mic de 
campanie, îi oferi toate mâncările răcoritoare de in- 
tremare pe care le-ar fi dorit. După aceea, se ordonă 
să fie lăsat singur. 

— Veţi binevoi, dvs., îi zise Waverley, după mulțu- 
mirile obișnuite, să adăugaţi, la toată politeţea d-voa- 
stră, complezenţa de a-mi spune unde sunt şi dacă 
trebuie să mă cred prizonier ? 

„— Nu-mi este permis să răspund la o astfel de în- 
trebare tot atât de explicit pe cât aş dori-o; vă voi 
spune numai că sunteţi in Castelul de Donne, can- 
tonul Menteth, şi că nu aveţi a vă teme de nimic. 

— Și, cum aş putea să fiu asigurat de aceasta? 

— Cu onoarea lui Donald Stuart, guvernatorul aces- 
tui lac, și locotenent-colonel în serviciul Altoţei Sale 
Regale, principele Carol-Eduard. 

La aceste cuvinte se grăbi să iasă, ca, pentru a evita 
prelungirea discuţiei. 

Eroul nostru, zdrobit de oboseală, se aruncă pe pat 
şi nu întârzie mult ca să adoarmă. Când se scula, ziua era 
destul de inaintată. Se înghesuiau în graba lor toţi acei 
care voiau să-i servească un dejun copios ; dar, colonelul 
Stuart vrând, fără îndoială, să evite întrebările oaspetelui 
său, nu veni, mulțumindu-se să-i trimită complimentele 
lui printr-un om de serviciu care era insărcinat să ofere 
căpitanului Waverley tot ce ii trebuia pentru călătoria sa, 
pe care era invitat s-o continue chiar din seara aceea. 
Waverley încercă să-l chestioneze pe acest slujitor ; dar fu: 
în zadar. 

Reflectând asupra acestor capricii ale întâmplării 
care părea să-și facă plăcere punându-l la dispoziția 
altora, Eduard fixă, deodată, privirea pe geamantanul său, 
care fusese pus în camera lui, pe când dormea. Își aduse 
aminte, imediat, de apariţia misterioasă a lui Alix în co- 
liba din vale şi se pregăti să examineze pachetul ce pusese 
printre rufe, când servitorul colonelului Stuart reintră şi 
încărcă pe umerii lui geamantanul. 

— Prietene, îi zise Waverley, îmi dai voie să-mi schimb 
lenjeria ? 

— Excelenţa d-voastră va purta una din cămășile cu 
pieptar ale colonelului, dar geamantanul trebuie să fie pus 
în căruța de bagaj. 

Vorbind astfel, el luă obiectul şi, Eduard auzi, după 
câteva minute zgomotul unei căruțe care ieșea din curte. 

După câteva ore, colonelul îl invită să ia o gustare: 
înainte de a pleca. Eduard acceptă această ofertă. 

Conversaţia guvernatorului era aceea a unui nobil 
veritabil de provincie ; dar el evita, cu cea mai mare 
grijă, de a spune cel mai mic cuvânt, asupra operaţiu- 
nilor războiului şi a situaţiei politice a ţării. După 
masă, el se ridică, ură lui Eduard o bună călătorie şi îi 
zise că auzind de la servitorul său că bagajele lui fu- 
seseră expediate înainte, el şi-a luat libertatea de a or- 
dona să i se prepare lenjeria de care putea să aibă ne- 
voie până când ar fi fost el pus în posesia alor sale. 

Waverley îi mulțumi de această atenţie, apoi cobori 
în curte, încălecă pe un cal pe care Îl ținea un soldat 
şi ieşi din castel, escortat de douăzeci de cavaleri a 
căror uniformă — roşu și albastru, imitație a celei a vână- 
torilor din Franţa, era departe de a fi completă şi dădea 
un aer stângaci celor care o purtau. 

Comandantul acestui detașament călărea un superb 
cal de vânătoare. În ciuda - uniformei sale, Waverley 

racunoscu în el o veche cunoştinţă, Domnul Falconer 
de Balma-Whapple. | 

Piocotenentul, om în vârstă, avea aerul unui vânător 
și unui bon-vivant, dar era de un grad mai ridicat în 
societate, şi trăsăturile lui vulgare arătau obiceiul lip- 
sei de temperanţă. 

Waverley remarcă acest personaj, care, din timp 
in timp, venea şi mergea lângă el şi spera să obţină câteva 
informaţii, sau, cel puțin să risipească puţin plictiseala 
drumului, vorbind cu el. 

— Iată o seară frumoasă, Domnule, îi zise el. 

— O! da, Domnule, o noapte tare frumoasă, răs- 
punse locotenentul. | 

— Și ar părea că recolta o să fie bună, reluă Wa- 
verley continuându-și atacul. 

— Da, se vor strânge în mod iîmbelşugat orzurile, 
dar fermierii şi negustorii de grâne vor avea grijă să 
menţină vechile preţuri, pe socoteala acelora care au cai 
de hrănit. 

— Sunteţi poate caporal de marină, Domnule ? 

— Da, caporal de marină, locotenent, maestra de 
manej, răspunse ofițerul factotum. 

— Și dacă aceasta nu însemnează că-mi iau prea 
mare libertate, Domnule, aș putea să vă întreb unde 
mergem acum ? 

— Să facem o treabă de nebuni, după cât mă 


tem eu. 
— În acest caz, — zise Waverley hotărât să nu eco- 
nomisească complimentele, — aş fi crezut că un per- 


sonaj ca d-stră nu s-ar fi găsit la drum. 

— Adevărat, foarte adevărat, Domnule, este că lair- 
dul mi-a cumpărat toți aceşti cai spre a-i.călări trupa 
lui, convenind să le plătească după preţ şi după împre- 

surări ; dar el n-avea. o centimă bani în mână şi ştiam 
că domeniul său era grevat în aşa fel de datorii că 
cecul lui iu valora nici un farthing. -În acelaşi timp 
trebuia să plătesc pe negustorii mei la Saint-Martin. 
Atunci, lairdul oferindu-mi, cu generozitate, gradul de 
locotenent m-am gândit că nu aveam nimic mai bun 
de făcut pentru a fi plătit, decât să plec eu însumi 
cu el; şi puteți să judecaţi singur, Domnule, trebuind 
toată viața să vând căpestre, ideea de a alerga după 
riscul de a fi spânzurat nu-mi face mare frică. 

—: Slujba militară, nu este, deci, profesiunea d-voas- 
tră ? 

— Nu, slavă Domnului !, — răspunse bravul parti- 
zan, — eu sunt Jaime Jinker şi am fost întotdeauna ne- 
gustor de cai, domnule. Sunteţi un om cumsecade, dom- 
nule, şi trebuie să vă pricepeţi la cai; iată acest blând 
animal pe care îl încalecă Balmawhapple ; eu i l-am 
vândut. 

Waverley aştepta cu nerăbdare ocazia de a scoate 
de la ei informații mai interesante, când căpitanul îşi 
opri calul până ce se găsi pe aceeaşi linie cu geambaşul. 
genealogist şi fără să aibe aerul de-a da atenție lui 
Eduard. 

— Eu credeam, locotenente, — zise el, — că s-a in- 
terzis în mod expres ca cineva să vorbească prizonierului. 

Geambașul lăsă capul şi merse să se aşeze în rândul. 
ariergărzii. l 

Waverley se văzu, deci, încă odată, redus la tăcere 
prevăzând că dacă ar fi căutat din nou să lege con- 
versație cu un individ oarecare din detașament, el n-ar 
fi făcut decât să furnizeze lui Balmawhapple ocazia pe 
care o dorea de a face să uzeze, cu obrăznicie, de autori- 
tatea cu care era învestit. 

După două ore, detașamentul se găsea lângă castelul 
de Stirling pe crenelurile căruia fâlfâia drapelul uniu- 
nii din care soarele în apus făcea să reiasă culorile. 
Pentru a scurta drumul, şi poate pentru a-şi arăta im- 
portanţa, insultând garnizoana engleză, Balmavapple, 
întorcându-se puțin către dreapta, traversă parcul regal 
care înconjură baza stâncii pe vârful căreia este situată 
fortăreaţa, apoi făcu să sune o fanfară şi desfăşură 
steagul. Această insultă făcu, probabil, senzatie; căci 
în timp ce cavalcada fu destul de departe de bateria 
din sud, pentru a permite să fixezi un tun contra ei, 
flacăra ieşi dintr-una din gurile de tun care erau pe 
stâncă şi înainte ca cineva să fi putut auzi tunetul, o 
ghiulea mică trecu fluierând deasupra capului căpita- 
nului şi se îngroapă la câțiva paşi distanţă acoperind pe 
căpitan de praf. N-a mai fost nevoie să se comande 
cavalerilor Ca să-și iuțească pasul; fiecare se supunea 
impulsiunii momentului şi caii Domnului Jinker avură 
ocazia de a. dovedi iuţeala lor. Galopând cu mai multă 
ardoare decât regularitate, ei nu reluară trapul, decât 
îndată ce o înălțime așezată între ei şi castelul din 
Stirling îi pusese la adăpostul proiectilelor, 

Detaşamentul se opri la Falkirk pentru a petrece 
noaptea. A doua zi, în zorii zilei, el reîncălecă pe cal 
şi luă drumul Edinburgului. 

Pe măsură ce cavalerii se apropiau de capitala Sco- 
tiei, străbătând o ţară deschisă şi bine cultivată, su- 
netele războiului începeau să se facă auzite. Zgomotul 
tunului care urla la intervale învăţță pe Waverley că 
opera de distrugere era începută. Balmawapple, el în- 
suşi, părea că vrea să ia niște precauţiuni : el trimise 
un detașament în avangardă, făcu să se pună restul 
soldaţilor în destulă bună ordine şi înaintă, mândru, 

până la o înălțime de unde se distingea Edinburgul, 
desfășurându-se în lungul colinei care coboară spre ră- 
sărit de Castel. Determinat la prudență de către ca- 
nonada care acum producea turburare, el făcu o lungă 
întoarcere către sud, aşa fel ca să se ţină in afară de 
linia tunului şi se apropie de vechiul palat al Holy- 
Rodd-ului fără să fi intrat în oraş. El aşeză, atunci, 
oamenii săi, în faţa acestui venerabil edificiu şi încredin- 
tă pe Waverley sub garda câtorva munteni care îl con- 
duseră în interiorul palatului. 


CAPITOLUL VII 


La Holy-Road 


O mare galerie joasă și rău proporţionată servea de 
sală a gărzilor sau de vestibul pentru apartamentele pe 
care aventurosul Charles-Eduard le ocupa atunei în pala- 
tul strămoșilor săi. 

Ofiţeri purtând costumul, unii de munteni, alţii de 
câmpie, treceau în grabă sau rămâneau în această cameră, 
ca pentru a aştepta ordine. Secretarii erau ocupați cu scri- 
sul paşapoartelor, și rapoartelor. 

Toţi păreau ocupați și aferaţi de câte un obiect impor- 
tant. Lăsat într-un colț, fără ca nimeni să-l bage în seamă, 
Waverley căzu pe gânduri şi aşteptă, nu fără oarecare în- 
grijorare criza destinului său, care părea a se apropia cu 
repeziciune. 

În timp ce el se cufunda în gândurile sale, atingerea 
unui cojoc scoţian se auzi în spatele lui și o mână prie- 
tenă îi atinse umărul. Waverley, întorcându-se, recunoscu 
pe Fergus Mac-lvor. 

— Fii bine venit în palatul de la Holy-Rood, dat, în 
fine, suveranului său legitim, strigă şeful muntenilor. Nu 
v-am spus că noi vom reuşi şi că d-stră veţi cădea în 


mâinile filistenilor dacă ne părăsiţi ? 

— Dragă Fergus, — zise Waverley luându-i mâna, — 
e multă vreme de când n-am auzit vocea unui prieten. 
Unde este Flora ? 

— Asistă, triumfătoare, la succesul nostru. 

— Aici ? | 

— Aici... în această vilă cel puţin, şi vei vedea-o ; dar 
trebuie mai întâi să te prezint unui prieten la care te gân- 
deşti puţin şi care mi-a cerut adesea noutăţi despre dum- 
neata. 

Î! luă de braţ, îl duse în afară sălii de gardă și, îna- 
inte ca Waverley să fi ştiut că era condus, se găsi într-o 
sală de audiențe aranjată cu intenţia de a-i da o înfățișare 
de salon regal. 

Un tânăr cu părul blond, distins prin demnitatea tinu- 
tei saie şi nobila expresie a trăsăturilor sale regulate, ieşi 
dintr-un cerc de şefi munteni care îl înconjurau şi făcu 
câțiva paşi înainte. O stea de aur strălucea pe pieptul său 
şi o jartieră brodată îi înconjura genunchiul. 

— Alteța Voastră regală — zise Fergus înclinându-se 
adânc — să binevoiască a-mi permite să-i prezint... 

— Descendentul uneia din cele mai vechi şi mai loiale 
familii din Englitera, — termină tânărul cavaler. 

— Vă rog să mă scuzaţi, dragul meu Fergus, dacă 
vă întrerup, dar nu e nevoie de maestru de ceremonii 
Dentru a prezenta un Waverley la un Stuart. 

La aceste cuvinte, el întinse mâna cu cea mai mare 
curtoazie eroului nostru. 

— Sunt supărat să aflu, domnule Waverley, că, în 
împrejurări explicate rău până în prezent, ai fost supus 
la un fel de constrângere de către unii din partizanii 


nostri, în comitatul de Perth şi în timpul drumului ; dar 

noi ne găsim într-o astfel de situaţie că abia ne mai cu- 
noaştem prietenii şi chiar în momentul acesta eu nu ştiu 
dacă trebuie să mă laud de a număra pe domnul Waverley 
în rândul alor mei. N-aș avea nici o îndoială asupra 
acestui punct dacă aș putea să mă raportez la această pro- 
clamaţiune publicată de prieteni, a electorului de Hanovra 
și în câre ei numesc pe M. Waverley printre nobili: care, 
ca pret al fidelității lor faţă de suveranul lor legitim, sunt 
amenințați cu supliciul de înaltă trădare. Dar eu nu cred 
că ne trebuie partizani decât cu afecţiune și cu convin- 
gere. Dacă domnul Waverley dorește să-şi continue voia- 
jul către sud sau să ajungă din urmă trupele electorului 
de Hanovra, el va avea de la mine un paşaport şi liberta- 
tea de a pleca. Dacă, din contră, — continuă Charles Edu- 
ard, — Domnul Waverley s-ar hotărî să îmbrăţișeze O 
cauză care nu se recomandă decât prin justiția ei și a 
urma pe un prinţ care se încrede în dragostea poporului 
său pentru a ocupa tronul părinților săi, sau a muri în 
această nobilă întreprindere, eu îi voi spune numai că va 
găsi asociați demni de el şi un stăpân, care poate fi neno- 
rocit, dar care, sper, nu va fi niciodată ingrat. 

Waverley fu atins până în fundul inimii de aceste 
vorbe. binevoitoare. Fiind astfel solicitat de un prinţ ale 
cărui persoană, maniere şi curaj  răspundeau aşa de 
bine ideii pe care și-o făcea el de un erou de roman, a fi 
lăudat de acest prinţ, în vechile apartamente ale palatului 
părinţilor săi, recucerit prin această sabie pe care o trăgea 
deja din teacă pentru alte victorii asta era destul pentru 
a-i aduce, în proprii săi ochi, demâitatea şi importanța pe 
care el o credea pierdută. Lepădat, calomniat şi amenin- 
tat de partidul celălalt, era în mod irezistibil atras de 
cauza pe care prejudecățile educaţiei şi principiile politice 
ale familiei sale i le recomandase drept cele mai juste. Fără 

a se. codi, el căzu la picioarele lui Charles Eduard şi îşi 
încredință inima şi sabia apărării drepturilor sale. 

Prințul se grăbi a-l înțelege și îl strânse în braţele 
sale cu o expresie de recunoştinţă iubitoare. El mulţumi, 
de asemenea, de mai multe ori, lui Fergus Mac-lvor 
pentru a-i fi adus un astfel de partizan și prezentă pe 
Waverley diferiților seniori, şefi și ofiţeri prezenţi, ca pe 
un tânăr nobil plin de viitor. 

— Domnule Waverley, — îi zise el, — d-stră aţi fost 
atât de lungă vreme lipsit de noutăţi, pe care încă nu le 
ştiţi, presupun, privind particularitățile importante ale po- 
ziţiei mele actuale. În acelaşi timp a trebuit să auziţi vor- 
bindu-se de debarcarea mea în districtul îndepărtat al Moi- 
dar-ului, cu şapte oameni numai, şi de numeroşi şefi de 
trib al căror entuziasm si fidelitate au pus, deodată, un 
aventurier izolat în capul unei armate viteze. Va trebui, 
de asemenea, să fi aflat că, comandantul şef al trupelor 
electorului de Hanovra, Sir John Cope, înainta în munţi în 
fruntea unei armate numeroase şi bine echipate, cu 
intenţia de a ne învinge. Dar. curajul lui cedă îndată ce 
noi ajunserăm la mai puţin de trei leghe unul de altul, în 
aşa fel că ne scăpă şi se îndreptă către nord pe Aberdeen, 
lăsând câmpiile descoperite şi fără apărare. Pentru a nu 
pierde o ocazie atât de favorabilă, bu mergeam pe această 
cale principală, urmărind în fața mea două regimente de 
cavalerie ale lui Gardiner şi Hamilton, care amenințaseră 
de á tăia în bucăţi pe orice muntean care ar fi îndrăznit 
să treacă fortul de la Stirling. În timp ce magistraţii și 
cetăţenii Edinburgului se sfătuiau între ei pentru a ști 
dacă trebuiau să apere sau să predea, prietenul meu bun, 
Sochiel, le economisi osteneala, intrând în zidurile lor cu 
cinci sute de cameroni. 


Totul merse, deci, bine, până aici. Dar, în timpul 
acesta, aerul tare din Aberdeen fortifica nervii lui 
John Cape, viteazul general ce se îmbarcase pentru Dun- 
bar, și debarcase ieri seară, — ştire certă pe care am 
primit-o. Planul lui trebuia să fie, fără nici o îndoială, 
acela de a merge contra noastră, pentru a-și recuceri Ca- 
pitala. Or, sunt două păreri în consiliul meu de război: 
una sustine că din cauza inferiorităţii noastre ca număr, în 
disciplină şi în aprovizionării militare, să nu mai vorbim 
de lipsa noastră absolută de artilerie şi de slăbiciunea ca- 
valeriei noastre ; țelul nostru cel mai sigur este să cuce- 
rim munţii şi să ducem războiul până ce ni se vor trimite 
ajutoare din Franţa şi, toate triburile au luat armele în 
favoarea noastră. Părerea contrară este că o mişcare re- 
trogradă, în împrejurările în care ne găsim, n-ar putea. 
lipsi de a discredita trupele și întreprinderea noastră şi, 
departe de a ne aduce noi partizani, ar avea ca efect des- 
curajarea celor care sunt, deja, angajaţi sub steagul nostru. 

Pentru ca dv. să ocupați un rang demn de numele 
av., — urmă prinţul, — permiteţi-mi să înlocuiesc breve- 
tul de căpitan de care aţi fost deposedat, prin acela de 
maior în serviciul meu şi, așteptând ca să puteţi fi atașat 
da un regiment, veți ocupa, pe lângă mine, locul de aghio- 
tant. 

— Alteța Voastră Regală mă va ierta, — răspunse 
Waverley — doresc să nu primesc nici un grad, înainte 
de a mă găsi într-un loc unde să pot ridica un corp de 
oaste destul de numeros și să mă așez în fruntea lui pentru 
a mă face util Alteţei Voastre Regale. De aici încolo, sper 
că imi veți permite să servesc în calitate de voluntar, sub 
ordinele prietenului meu Fergus Mac-lvor. 

— Cel puţin, — îi zise prinţul, desigur, încântat de 
acest răspuns, — îmi veti da voie să-mi fac plăcerea de 
a vă înarma fn felul muntenilor. 

Și scoțând de la centură o sabie al cărei ascuţiş era 
de o factură bogată şi curioasă, zise : 

— Această armă a fost un fel de mobilă ereditară 
în familia noastră ; dar, sunt convins pe deplin că o re- 
mit în mâini mai bune ca ale mele. Colonel Mac-Ivor, 
ai, fără îndoială, multe de spus prietenului d-tale. Nu te 
voi lipsi, deci, multă vreme de plăcerea de a vorbi cu el. 
Nu uitaţi că vă aştept şi pe unul şi pe celălalt, în seara 
aceasta ; va fi, poate, ultima seară de care vom profita în 
acest palat şi, cum noi plecăm pe câmpul de onoare cu 
bună cunoştinţă, vom petrece în veselie ajunul luptei. 

Primind astfel permisiunea de a se retrage, Mac-Ivor 
și Waverley ieşiră din sala de audienţe. 
© — Cum îl găsiţi? — zise Fergus către amicul său, 
coborând marea scară de piatră. 

— Este un prinţ, pentru care e dulce şi să trăieşti 
şi să mori, — răspunse Waverley, cu entuziasm. 

— Ştiam că ai să gândeşti astfel îndată ce-l vei ve- 
dea, eu aș fi vrut ca asta să se fi petrecut mai degrabă, 
dar accidentul suferit de dv., în lupta aceea a fost o 
piedică. În același timp, are şi el slăbiciunile lui, sau, mai 
degrabă, el are un joc greu de jucat şi ofițerii irlandezi, 
pe care îi are mereu în jurul lui sunt nişte proşti consi- 
lieri. Mă veţi crede ? Eu am fost obligat să nu-mi iau, 
pentru moment, titlul meu de conte de teama de a nu 
le provoca gelozia și dv. ați avut dreptate, Eduard, când 
ați refuzat locul de aghiotant pe care, prinţul voia să vi-l 
dea. Sunt, tot aşa, surprins, că v-a oferit gradul de maior, 
când ştie că, cutare nobil care nu-i poate aduce o sută 
cincizeci de oameni, e abia mulțumit de titlul de loco- 
tenent-colonel... Dar, acum trebuie să vă facem să 

îmbrăcaţi alt costum nou, pentru seara asta; căci, sin- 
cer vorbindu-vă, ținuta d-voastră nu este de prezentat 
ia curte. 


— Este adevărat, — zise Waverley, aruncând o privi- 
re peste hainele sale pline de noroi şi de praf; — de 
la despărţirea noastră, eu n-am schimbat haina mea de vâ- 
nătoare, ceea ce dv știți, de altfel ca şi mine. 

— Noi suntem atât de ocupați, mai întâi, de proiec- 
tul de a da o bătaie Copei şi, după aceea, suntem ocupați 
cu operaţiunile noastre în părțile de jos, că tot ce puteam 
să fac fu să dau la cei pe care i-am lăsat în comitatul 
Perth, instrucţiuni pentru a vă apăra şi a vă proteşa, dacă 
s-ar întâmpla ceva. Dar, povestiți-mi d-voastră înşivă 
aventurile dv. 

Waverley făcu înșiruirea întâmplărilor pe care lecto- 
rul le cunoaşte deja şi Fergus le ascultă cu mare aten- 
ţiune. 

— Este evident, — îi zise el, — că dv. aţi fost sub 
paza lui Donald Bean Lean. Trebuie să știți că îndată 
ce m-am dus, în fruntea grupului meu pentru a-l întâlni 
pe prinţul, eu am însărcinat pe acest Donald cu un ser- 
viciu oarecare, după care el trebuia să mă întâlnească cu 
toate forţele sale, pe care le putea pune pe picioare. 


Dar, în loc să mi se supună, demnul om, gândi că e 
mai nimerit să facă războiul pe propria lui socoteală. A 
bătut ţara, jefuind, fără distincţie, prieteni şi duşmani, 
sub pretextul de a mări impozitul, având când aerul de 
a lucra după ordinele mele, când, mişcându-se, în numele 
lui. Pe onoarea mea, dacă revăd stânca de la Benmore, 
aş fi tentat să spânzur pe acest caraghios. Eu recunosc, în 
mod particular, mâna lui în modul cum aţi fost urmărit 
de acest ticălos fanatic, Gilfillan şi, nu mă îndoiesc deloc 
că n-ar fi fost el Donald, el însuşi, care juca rolul 

colportorului ; dar n-aş putea concepe, cum n-a cerut de 
la dv., un preţ de răscumpărare, în sfârșit, cum n-a tras 
partea lui într-un fel sau altul, din captivitatea d-voas- 
tră.! 

— Când şi cum aţi luat cunoştinţă de pierderea li- 
bertății mele ? — întrebă Waverley. 

— De la prinţul, care se informa în cel mai mic de- 
taliu de tot ce vă privea. El mi-a spus că eraţi atunci în 
paza unui detașament din ale noastre, de la nord; și, 
cerându-mi părerea de modul cum trebuia să dispună 
de dv,. l-am rugat să ordone să fiți adus aici ca prizo- 
nier de război. 

— Aţi putea dv., dragă Fergus, să-mi daţi noutăți 
despre Flora ? 

— Tot ceea ce aş putea să zic este că e sănătoasă și 
că locuieşte, pentru prezent, la una din rudele noastre 
din acest oraş. N-o putem vedea, deloc, decât diseară la 
balul şi concertul care trebuie să aibă loc pentru a-l distra 
pe prinț, pentru că n-a vrut să vină ca să te salute la 
plecarea de aici şi eu nu aş fi vrut s-o supăr cerându-i 
să vă primească în dimineata aceasta ; ceea ce ar fi în- 
semnat, poate, nu numai a face un demers inutil, ci încă 
riscam de a nu o vedea nici diseară. 

Aci ajunseseră cu convorbirea, când Waverley auzi, 
în curte, sub fereastră, o voce care îi era bine cunoscută. 


— Vă declar, demnul meu prieten, — zicea această 
voce, — că este o părăsire totală a disciplinei militare — 
și dacă n-aţi fi, într-un anumit fel, un novice, conduita 
dv. ar merita cele mai grave. reproșurii. Un prizonier de 
război nu trebuie să fie, în nici un caz, tratat ca un cri- 
minal de drept comun. l 

Eduard coborî imediat pentru a prezenta omagiile sa- 
le demnului baron de Bradwardine. Uniforma cu care 

acesta era îmbrăcat : haină albastră galonată cu aur, ves- 
tă purpurie, pantaloni scurți, cizme enorme, părea a ac- 
'cenţua.talia sa. mare ; sentimentul autorităţii sale militare 
crescuse în aceeași proporție importanţa manierelor sale. 

El primi pe Waverley cu bunăvoința lui obişnuită și 
prima lui manifestare fu aceea de a-i cere cu o curio- 
zitate îngrijorată explicaţia împrejurărilor care îl făcuse 
să-și piardă gradul său de căpitan din regimentul lui Ger- 
diner. Nu, — zise el, — pentru că ar fi fost cea mai mică 
teamă că tânărul său prieten ar fi meritat tratamentul. 
nedemn, pe care guvernământul i-l aplicase, ci pentru 
că lui i se părea drept şi convenabil ca baronul de Brand- 
wardine, ca om de rang mare şi demn de încredere să fi 
fost în stare de a respinge orice fel de calomnie contra 
moștenitorului de Weverley-Honour, pe care putea, în baza 
atâtor titluri, să-l privească cum ar privi pe propriul 
său fiu. 

Fergus Mac-lvor, care îi ajunse, făcu baronului o is- 
torisire rapidă asupra aventurilor lui Waverley şi o ter- 
mină prin descrierea frumoasei primiri lăudabile ce îi 
făcuse tânărul Cavaler. Baronul ascultă în tăcere, apoi, 
când Fergus .încetase de a vorbi, el luă mâna lui Eduard 
şi o strânse cordial, pentru a-l felicita de a fi intrat în 
serviciile prințului său legitim. 

Waverley ceru noutăţi despre miss Bradwardine si 
află că ea venise la Edinburg, cu Flora Mac-lvor, sub es- 
corta unui detașament din grupul lui Fergus. 

— Eu v-aș propune, — continuă baronul, — de a vē- 
ni până la mine acasă ; dar Alteța Sa Regală m-a însărci- 
nat să mă duc pe câmpul de luptă al armatei noastre, 
spre a vedea dacă oamenii noştri îşi fac bagajele, spre a 
putea să pornim în marş, mâine. 

— Asta vom face repede cea mai mare parte dintre 
noi, — observă Fergus, râzând. 

— Îţi cer iertare, colonel Mac-lvor, nu aşa de re- 
pede: pare că gândeşti. Eu știam că mulţi din oamenii 
noştri au avut grija de a părăsi munţii lor, uşuraţi de 
bagaje şi fără încurcătură ; dar eu n-aş ști să vă detailez 
toate mobilele inutile cu care s-au încărcat în timpul 
drumului. Am văzut pe unul ducând o oglindă mare. 

Dar, eu mă distrez flecărind cu doi tineri, în timp ce 
datoria mă cheamă în Parcul Regelui. 

— Sper, — îi zise Fergus, — că veţi veni să cinăm 
cu toţii, când că reîntoarceţi. Cu toate că știu la nevoie, 
să trăiesc ca un muntean, vă asigur, baroane, că îmi amin- 
tesc de educația primită la Paris şi că înțeleg la perfec- 
ţiune arta de a trăi bine. 

— Cine dracu ar putea să se îndoiască, — zise baro- 
nul râzând, — Foarte bine; vă voi ajunge la ora trei, 
dacă masa poate să aștepte atâta. 

Spunând acestea, își luă bună-ziua de la cei doi pri- 
eteni şi plecă să se achite de misiune. 

Câteva ore mai.târziu, Evan Dhu, devenit sublocote- 
nent de marină Mac-Combich, plecă, din ordinul lui Fer- 
gus, spre câmpul de luptă al muntenilor, unde îl che- 
mau datoriile sale. Judecătorul Macweheeble, pe care ba- 
ronul de Bardwardine îl luase cu el, se retrase pentru a 
termina, în cine știe ce cabaret, digestia cinei sale și 
Waverley se duse cu Fergus și baronul la palatul de Ho- 
lly-Rood. 

Pe drum, baronul luă în râs pe eroul nostru pentru 
buna înfăţişare ce i-o dădea noul costum cu care Mac-lvor 
îl pusese să se îmbrace. 

Abia ajuns în salonul palatului, Eduard zări pe Flora 
stând lângă Rosa Bradwardine. Într-un cerc unde nu lip- 
seau frumusețile elegante, ele atrăseseră atenţia aproape 

generală, fiind, cu certitudine, două din cele mai frumoase 
femei ale societăţii. Prinţul se ocupa mult de ele; mai 
ales de Flora cu care dansă în mai multe rânduri. 

Îndată ce mișcarea generală, care urmă sfârșitului 
dansului permise, Eduard urmă pe Fergus în locul unde 
miss Mac-lvor era aşezată. 

Flora. păru puţin emoționată la apropierea lui Wa- 
verley. 

— Sora mea, — zise Fergus, — îţi recomand un fiu 
adoptiv al lui Ivor. 

— Și eu îl primesc așa cum primeşti un al doilea 
frate, răspunse Flora, apăsând pe cuvântul „frate“ ca și 
când ar fi vrut să lase a se înțelege că niciodată n-ar pu- 
tea fi pentru el altceva, decât o soră. 

Eduard se opri, salută, își mușcă buzele. Această pri- 
mire îi era atât de penibilă că obrajii i se acoperiră de 
paloare. 

— Dumnezeule mare !, — strigă miss Rose, încă nu 
e restabilit ! 

Aceste cuvinte pe care le pronunță cu multă atenție 
fură auzite chiar de Cavaler, de el însuşi. El se apropie 
cu grabă de Waverley, îl luă de mână, îl întrebă cu bună- 
tate asupra sănătății sale și adăugă că dorea să-i vorbească. 
Printr-un efort puternic al voinței sale, tânărul ofiţer îl 
urmă în liniște pe Cavaler într-un colț retras al aparta- 
mentului, şi avură amândoi o lungă convorbire, în urma 
căreia se hotări să acţioneze aşa fel ca Flora să simtă că 
el nu era om ce se lasă copleșit de un refuz prin care, va- 
nitatea lui îi șoptea că ea pierdea poate tot atât, cât el. 


CAPITOLUL VIII 


O întâlnire fericită 


Era târziu în acea seară, când Waverley se întoarse 
acasă şi nu întârzie să cadă într-un somn adânc, până în 
momentul când Callum Beg veni şi îl trezi. 

— Excelența Voastră — Îi zise el, — nu vrea să se 
scoale ?. Vich Ian-Vor şi cu prințul au plecat în Parcul 
Regelui şi este, în' dimineața aceasta, multă lume în pi- 
cioare, care va fi dusă pe ale altora, înainte de a se lăsa 
noaptea. 

Waverley se sculă imediat și, cu asistența lui Callum, 
ajustă în mod convenabil costumul său de tartan. 

Callum îi anunţă de asemenea că valiza lui, sosită de 
la Doune, fusese pusă din nou pe cariote, cu cele de la 
Vich lan-Vor. l 

Bl se gândi îndată la pachetul misterios al fetei din 
cavernă, dar nu era, acum, momentul de a-şi satisface cu- 
riozitatea. 

— Callum, — zise el, de unde aş putea lua un cal? 

— Vich Ian Vohr merge pe jos în fruntea trupei sale, 
cu scutul pe umărul său ; trebuie să faceți ca el. 

— Şi o s-o fac, Callum. 

Ajuns în plin câmp la ieşirea din murdarele mahalale 
ale' metropolei Scoției, Waverley se simți mai dispus şi 
mai sprinten ; el reflectă cu sânge rece la evenimentele 


din ajun şi la cele care aveau să se petreacă în cursul 
acestei zile. 

Când urcă o mică înălţime pietroasă care se numea co- 
lina Sfântului Leonard, el văzu în Parcul Regelui, armata 
muntenilor care, în momentul pornirii la drum, se ridica 
cu tumult şi mişcări neregulate de trupe rău disciplinate. 

Specia de amestecătură confuză ce provenea din pre- 
cipitările cu care diversele triburi se aranjau sub stea- 
gurile lor, oferea, prin ea însăși, un spectacol amuzant şi 
plin de viaţă. Ei nu aveau nici un fel de corturi de ridicat, 
căci dormiseră sub cerul liber, cu toate că toamna era 
înaintată şi nopțile începuseră a fi reci. O vreme oarecare, 
pe când ei se puneau în ordine, se văzu o furnicare stranie 
de tartane plutitoare, de penaje schimbătoare şi de stea- 
guri întinse. 

În fine, această mulţime agitată se reuni într-o co- 
loană, sobră, îngustă şi de o mare lungime, care se întin- 
dea de la un capăt la altul al văii. În capul coloanei 
era arborat drapelul Cavalerului, împodobit cu o cruce 
roșie pe fond alb, cu deviza: „Tandem Triumphans“. 
Cavaleria, puțin numeroasă și compusă în mare parte de 
nobili, din pământurile-de-jos, de servitorii lor şi deţi- 
nănătorii de pământuri, formau avangarda armatei şi dra- 
pelele fiecărui corp se întindeau, înălțându-se, până la 
limita extremă a orizontului. 

Acei care mergeau în fruntea fiecărui trib erau înar- 
maţi cu săbii, scuturi şi puști; cea mai mare parte din 
ei aveau, în plus, pistoale de oţel şi toţi purtau pumnale ; 
erau nobilii, adică, rude ale şefilor, cine ştie de al câtelea 
grad, care aveau un titlu imediat în sprijinul lor și pro- 
tecția acestora. 

În rândurile ce urmau, se găseau indivizi de un ordin 
inferior, țăranii de la munte, care nu sufereau totuşi să 
li se dea acest nume şi, care pretindeau, de obicei, a fi de 
o origine mai veche ca stăpânii pe care îi serveau; ei 

erău rău echipați, mai; rău înarmaţi, pe jumătate goi ; iar 
aspectul lor era din cele mai mizerabile. 

Unul era prevăzut cu o secure sau cu o sabie fără 
teacă, altul cu o pușcă fără cocoş sau cu o lamă de coasă 
prinsă la capătul unei prăjini, unii nu aveau decât pum- 
nale și bastoane sau pari rupţi din garduri. Aerul sălbatec 
al acesţor oameni, barba lor şi părul neglijate, mina lor de 
bandiți provocau surpriza lecuitorilor pamantuniion: -de-jos, 
inspirându- le teroarea. 

În timp ce Waverley mergea în lungul coloanei încă 
staționară, un tun de fier, singurul pe care îl poseda ar-. 
mata care premedita o revoluție așa de importantă, dădu 
un semn de pornire. 

Cavalerul mărturisise dorința de a renunța la această 
piesă inutilă, de artilerie, dar şefii de triburi îl rugară cu 
insistenţă să-i lase s-o ia cu ei, pretinzând că prejudecă- 
tile muntenilor, puţin obișnuiți cu artileria, vor acorda 
tunului o importanță absurdă, căci, ei credeau această 
piesă destinată să le asigure victoria. 

Tunul fu, deci, încredinţat la doi sau trei artilerişti 
francezi şi tras de poney de munte ; dar, nu se serviră de 
el, decât ca semnal. 

Abia tunul făcuse să i se audă vocea, că toată linia se 
zgudiui. Din aceste batalioane în mers, porni un formida- 
bil strigăt de bucurie, în curând înnăbușit de sunetele as- 
cuțite ale cimpoiului şi zgomotul mersului apăsător de 
atâția oameni în mișcare. Steagurile fâlfâiau şi cavalerii 
se grăbiră să meargă spre a-și ocupa locurile în avant- 
gardă unde se detaşară pentru a merge să recunoască po- 
ziţia inamicului şi a da socoteala. 

Mai mulţi dintre ei îl cunoşteau personal şi fură în- 
cântaţi de a-l vedea purtând costumul ţării lor şi al tri- 
bului. Cât despre Fergus, el înaintă spre a-l îmbrăţișa şi 
a-i ura, cu afecţiune, bun venit. 

Când Waverley ajunse partea coloanei, pe care o. ocu-+ 
pau copiii lui Mac-lvor, aceștia se opriră, se strânseră în 
batalion şi îl primiră cu aclamaţiile cele mai entuziaste. 

“La ieșirea din satul Duddington, armata urmă câtva 
timp drumul mare care duce de la Edinburg la Hading- 
ton. După ce au traversat Esk-ul la Musselburgh, ea pă- 
răsi câmpia care se întinde spre mare şi, întorcându-se 
pentri a înainta mai mult în interior, ea ocupă înălțimea 
de Carberry-Hill, de unde se putea, cu ușurință, suprave- 
ghea mișcările inamicului. 

În timp ce ei erau în această poziţie, un mesager sosi 
în grabă pentru a înmâna lui Mac-lvor, ordinul de a se 
duce lângă prinț, adăugând că  avanposturile lor avu- 
seseră o hărțuială cu o parte din cavaleria engleză si că 
baronul Bradwardine prinsese niște prizonieri. 

Waverley care ieşise din rânduri pentru a-și satisface 
curiozitatea, zări, curând, cinci sau șase cavaleri acoperiți 
de praf, care veneau în mare galop, ca să înștiinţeze că 
inamicul era în plin marş către vest, în lungul mării. 
Înaintând puţin, urechea lui fu izbită de accente plângă- 
toare ce ieşeau dintr-o baracă. El se apropie şi auzi o 
voce, care, întreruptă de durere, căuta să repete rugăciu- 
nea la Dumnezeu, în dialectul ţării ei, natale. Vocea ne- 
norocirii, găsea întotdeauna un ecou în inima eroului nos- 
tru ; iată, deci, în această cocioabă şi în mijlocul întune- 
ricului care stăpânea, el putu abia să distingă o formă 
omenească înfășurată într-o manta de cavalerist. 

— În numele cerului, — gemu un om întins pe pă- 
mânt — înduraţi-vă şi dați-mi o picătură.de apă! 

— Da, O s-o ai, — răspunse Waverley, luându-l În 
braţe și ducându-l către intrarea în baracă. Acolo, 


acuma bea, — îi zise el apropiind un vas de buzele. lui. 

— Mi se pare că eu cunosc această voce, zise nenoro- 
citul. Și, privind cu uimire, costumul lui Eduard : 

— Nu, — adăugă el, — nu este tânărul squire. 

Astfel, era zugrăvit, de obicei, Eduard, în domeniile 
lui Waverley-Honour. Vocea pe care o auzise îl făcu să 
tresară şi deşteptă în inima lui o mie de amintiri care 
făcuseră să nască în parte accentele bine cunoscute ale 
țării sale natale. 

— Hughton, — strigă el, contemplând trăsăturile pe 
care o moarte apropiată le desfigura deja. Dragul meu 
Hughton, eşti tu, cel pe care îl văd ? 

— Ah, n-am sperat să am  consolarea, înainte: de 
moarte, de a auzi, încă, o voce engleză, — zise rănitul. 
Ei m-au lăsat aici pentru a muri sau a trăi, cum voi putea, 
când au văzut că eu nu vreau să le spun care este forța 
regimentului nostru. 

— Nu-ţi istovi suflarea vorbind ; eu plec să-ţi aduc 
un chirurg. 

El văzu pe Mac-lvor, sosind, de la cartierul general, 
unde asistase la un consiliu de război ; se grăbi să alerge 
la el. 

— Noutăţi bune ! — strigă șeful: — în mai puţin de 
două ore vom avea încăierarea. Veniţi, Waverley. 

— Un moment, vă rog; acest sărac de prizonier e 
muribund, unde aş putea găsi un chirurg ? 

— Unde vreţi să-l găsiți? Știţi că noi nu avem, în 
afară de cei doi sau trei francezi care, cred eu, nu sunt 
altceva decât băieţi de prăvălie farmaceutică. 

— Dar, acest rănit își va pierde tot sângele ! 

— Sărman drac! — zise Fergus cu o mişcare de 
milă. Dar, aceasta va fi înaintea nopţii soarta a mii de 
oameni. Haide, vino ! 

— Nu pot, este fiul unui fermier al unchiului meu. 

— Ah! dacă e unul de ai d-voastră, trebuie să 
avem grijă ; vă voi trimite pe Callum Beg. 

Solicitudinea lui Waverley pentru rănit, departe de 
a-l cobori în sufletul muntenilor, îi fu, dimpotrivă, fa- 
vorabilă. Ei n-ar fi înțeles sentimentul de filantropie 
generală care pe el, l-ar fi făcut să dea aceleaşi îngri- 
jiri oricui s-ar fi găsit în această crudă situaţie ; dar în- 
dată ce auziseră că muribundul era un om din suita lui, 
conveniră, în unanimitate că purtarea lui Waverley era 
aceea a unui bun şi demn șef şi că el merita ataşamen- 
tul acestor oameni. După un sfert de oră, sărmanul ca- 
valerist îşi dădu sufletul, rugând pe tânărul său stă- 
pân de a avea grijă de bătrânul Ioh Houghton, tatăl lui, 
şi de mama sa, când se va întoarce la Waverley-Honour. 

Cu toate că muntenii făcuseră un drum rapid, soa- 
rele era aproape de asfințit când ajunseră pe înălţi- 
mile dominatoare peste marea câmpie întinsă, care. por- 
neşte spre nord până la mare. Acolo sunt situate, la o 
distanţă considerabilă una de alta, satele Seaton, de Coc- 
kenjie şi Preston, cel mai important din toate trei. 

Drumul adânc ce conduce de-a lungul coastei la Edin- 
burg traversează această câmpie în care pătrunde la ie- 
şirea din Seaton şi de unde recapătă defileurile unei ţări 
inchise de jur împrejur. Generalul englez avusese două 
motive pentru a înainta pe acest drum, către capitala 
Scoției : întâi că era comodă pentru cavaleria lui şi, apoi, 
el gândea, probabil, că în felul acesta, ar fi întâlnit faţă 
în faţă pe muntenii porniţi din Edinburg în direcţia 
opusă. El se înşelase în socotelile lui, căci judecata sănă- 
toasă a Cavalerului, ori a celor de părerea cărora asculta, 
lăsa trecerea directă, în întregime, liberă, pentru a ocupa 
cea mai mare poziţie pe care s-o domine și s-o comande. 

Îndată ce muntenii atinseră înălțimile, ei se aranjară 
in formație de luptă. Aproape, în aceeași clipă se văzu 

avangarda armatei engleze ieșind de printre arbori și 
închizăturile Seaton-ului, cu intenţia de a ocupa câm- 
pia care se întindea din munţi până la mare, spaţiul care 
separa. cele două armate nefiind decât de vreo jumătate 
de milă. 

Waverley vedea în mod clar escadroanele de dragoni 
ieşind din defilee, unii după alții, precedați de sentinelă, 
aranjându-se în linie pe câmpie. În urmă, trei sau patru 
regimente de infanterie mergeau în coloane deschise, 
când, la un semnal dat, făcură o mișcare neaşteptată și 
deodată se așezară astfel, în faţa muntenilor. O a doua 
forţă de artilerie şi un alt regiment de cavalerie care în- 
chideau acest drum lung luară poziţie pe flancul stâng 
al infanteriei, toată linia întoarsă către sud. 


În timp ce armata efectua aceste mișcări, muntenii 
desfăşurau aceeași ardoare să combată. Pe măsură ce 
formațiunile soseau pe înălțimile din faţa inamicului, ele 
se aranjau în linie, așa încât cele două armate se găsiră, 
în aceeaşi clipă, în ordine de bătaie. Atunci, muntenii 
scoaseră un strigăt puternic pe care îl repetară în urma 
lor ecourile văii. Trupele regulate răspunseră prin stri- 
găte. de provocare şi traseră câteva ghiulele de tun asu- 
pra unui post înaintat al muntenilor. 

Cele două armate erau una în fața alteia ca doi gla- 
diatori în arenă. Înaintea liniilor, ofițerii superiori și 
statul-major al fiecăreia din ele se distingeau cu uşurinţă, 
cu binoclurile lor în mână, supraveghind mişcările tru- 
pelor respective, dând ordine şi primind rapoartele aghio- 
tanţilor şi ofițerilor de ordonanţă, care, alergând ca şi 
când soarta zilei ar fi depins de viteza cailor lor, dădeau 
o nouă viaţă acestui tablou. 

După un lung interval de așteptare, Fergus şi un alt 
şef primiră ordinul de a trimite triburile asupra satului 

de Preston, pentru a ameninţa flancul drept al armatei 
lui Cope şi a-l forța să schimbe poziţia. 

Pentru a opri mersul acestui detaşament sau spre a-l 
goni din acel loc, generalul englez făcu să înainteze două 
tunuri, susținute de un corp considerabil de cavalerie. 
Dragonii se apropiară atât de mult, că Waverley recu- 
noscu stindardul companiei pe care o comandase el, auzi 
trompetele şi ţimbalele în sunetele cărora mersese el, 
adesea ; el distinse, de asemenea cuvintele comandantu- 
lui pronunţate în englezește şi recunoscu vocea ofițeru- 
lui comandant pentru care avusese altădată atâta respect. 
. Plimbându-şi privirile în jurul lui, fu izbit de costumul 
și de felul sălbatic al tovarăşilor actuali, pe care îi auzea 
exprimându-se într-o limbă dură şi necunoscută. 

Mare Dumnezeule ! — gândi el aruncându-şi privirea 
asupra costumului său, — sunt deci trădătorul ţării mele, 
dezertorul drapelului meu, dușmanul ţării mele na- 
tale ? 

În acest moment, vechiul său comandant, remarcabil 
prin talia sa mare şi prin aerul său marțial, se apropie 
pentru a recunoaşte terenul. E 

— Aş putea să-l ochesc acum, — spuse Callum apă- 
sând cu precauţiune ţeava puștii sale pe peretele în dosul 
căruia era ascuns, la treizeci de stânjeni aproximativ. 

Eduard tremura ca și când ar fi fost pe punctul de 
a vedea cum se comite un paricid, căci venerabilul păr 
alb şi fizionomia impozantă a veteranului îl chemară la 
respectul aproape filial pe care i-l purtau toți ofițerii. 
Dar înainte de a fi putut striga: opreşte! un bătrân 
muntean, care se afla lângă Callum, îi reţinu brațul. 

— Economisește-ţi praful, — îi zise el, — ceasul lui n-a 
sosit încă ; dar să ia seama să se păzească mâine ! Îi văd 
linţoliul pe piept. | 

Calium, ca o stâncă în alte privinte, era foarte sensibil 
când era vorba de superstiții. El păli şi își retrase mâna. 

Coionelul Gardiner, care nu se îndoia deloc de peri- 
colul prin care trecea, întoarse calul şi merse încet spre 
a se așeza în capul regimentului său. În timpul acesta 
manevrele de-o parte şi de alta luaseră prea mult timp, 
încât ziua fiind aproape de sfârşit, cele două armate se 
hctărâră să petreacă noaptea sub arme, in pozițiile lor 
respective. 


Nu vom face nimic în seara asta, — zise Fergus 
prietenului său Waverley. Ascultă : englezii îşi pun san- 
inelele pentru la noapte. 

Strângându-şi pledurile, cei doi prieteni își făcură un 
culcuş cald şi comod pe care se întinseră şi nu întârziară 
să cadă într-un somn adânc. 

Câteva ore mai târziu au fost sculaţi pentru a fi 
înştiiaţați că trebuie să meargă la prinţ. În timp ce aler- 
gau către locul unde Charles Eduard îşi petrecuse noap- 
tea, ei auziră de departe orologiul satului sunând orele 
trei. Prinţul era deja înconjurat de ofiţerii săi principali 
şi de şefii de triburi. O grămadă de paie care îi servise 
de pat ii servi atunci de scaun. În clipa când Fergus intră 
în cerc, discuţia se termina. 

— Curaj, bravii mei prieteni! -— zise cavalerul -— 
şi fiecare să se aşeze, pe câmpul de luptă, în capul trupei 
pe care o comandă. Un prieten fidel s-a oferit să ne ducă 
pe un drum strâmt şi întortocheat, dar practicabil, care, 
luând-o la dreapta noastră, traversează aceste terenuri 
mlăștinoase şi ne va pune în situația de a câştiga pămân- 
tul. ferm al câmpiei descoperite pe care se găsesc taberele 
duşmane. Această dificultate trecută, cerul şi săbiile voas- 
tre bune trebuie să facă restul. 


La. această propunere, fiecare şef se grăbi să-şi adune 
soldaţii şi o luară la drum. Îndată ce, — după ce traver- 
saseră, penibil, mlaştina, — tribul lui Ivor se apropie de 
pământul tare, se auzi o santinelă strigând : 

— Cine merge acolo ! 

— 'Tăcere ! — zise Fergus — nimeni să nu răspundă, 
dacă ţine la viaţă. Înainte ! 

În momentul când muntenii liniștiți începeau să-și 
grăbească pasul, santinela descărcă carabina şi fugi. Câ- 
teva clipe după aceea, goarnele engleze dădură semnalul 
luptei generale. 

Nu era în planul muntenilor de a-l surprinde pe. duş- 
man ; tot aşa nu se zăpăciră, aflând că el se ţinea după 
ei şi era gata să-i primească; aceasta nu făcu decât 
să activeze dispozițiile lor de luptă și lucrul fu foarte 
simplu. | 

Armata prințului fu aranjată pe două linii, plecând 

din mlaştină și întinzându-se către mare. Prima era 
destinată a hărțui pe inamic; cea de a doua să formeze 
rezerva ; cavaleria, puţin numeroasă, pe care Charles 
Eduard o comanda în persoană, rămase între cele două 
linii de bătaie care începură să înainteze. 
-ți pledul, Waverley ! — strigă Fergus, sco- 
tându-și pe al său, înainte ca soarele să apară deasu- 
pra mării, vom avea mătase cu care vom înlocui tartanele 
noastre. | 

Din toate părțile, muntenii ne dezbrăcară de pledurile 
lor și își pregătiră armele ; dar se făcu o tăcere de câteva 
clipe, în timpul cărora, descoperindu-și capul, ei ridicară 
ochii la cer şi pronunțară o scurtă rugăciune. Punându-şi, 
după aceea, -beretele pe frunte, reluară mersul, mai întâi 
cu pas uşor, apoi iuțind pasul pe măsură ce înaintau. 
În fața lor se desfăşura armata engleza, flancată de ca- 

valeria ei şi de artilerie. 

— Înainte, fii ai lui Ivor! — strigă Fergus. 

Cavaleria engleză, care primise ordin de a hărţui pe 

munteni, trâse o salvă de focuri din flintele ei; cuprinsă 
apoi de o mare spaimă şi de panică, ea ezită, se opri, pro- 
duse invălmăşeală şi fugi îm mare galop. Artileriştii, 
părăsiți de cavalerie se salvară după ce şi-au descărcat 
tunurile. Atunci muntenii, aruncând armele, scoaseră 
săbiile lor şi se repeziră la infanterie cu o furie nemai- 
pomenită. 
În acest moment de teroare și de confuzie, Waverley 
remarcă un ofițer englez rămas singur şi fără sprijin 
lânga o gură de tun. Izbit de talia lui şi de aerul său 
marțial şi vrând să-l scape de la o moarte inevitabilă, el 
trecând prin rândurile războinicilor celor mai agili, íi 
strigă ofițerului să fugă. Ofiţerul îi răspunse printr-o 
lovitură a sabiei sale care izbind greşit pavăza adversa- 
rului său, se rupse. Văzându-l, Dugald Mahony repezi în 
capui englezului securea lui grea de război, dar Waverley 
pară lovitura, salvând astfel viaţa ofițerului, a cărui pază 
i-o încredinţă lui Dugald, impunându-i să-l trateze ome- 
neşte şi să nu-l dezbrace de haine. 

La dreapta lui Eduard, învălmăşeala fu teribilă ; in- 
fanteria engleză cucerea, curajoasă, terenul ; dar rându- 
pile ei prea întinse fură pătrunse şi rupte în mai multe 
puncte de masele strânse ale triburilor. În lupta corp la 
corp care se urmă, natura armelor muntenilor, forţa lor 
extraordinară și agilitatea lor, dădură o superioritate ho- 
tărâtă asupra oamenilor obișnuiți să conteze în mod ex- 
clusiv pe ordine şi disciplină. | | 

Aruncând ochii peste această scenă de carnaj, Waver- 
ley zări pe colonelul Gardiner, părăsit de soldaţii săi, 
traversând câmpia în galop pentru a se duce să se aşeze 
în capul unui corpuleț de infanterie care, ascuns după 
peretele unui parc, continua o rezistenţă, tot atât de inu- 

tilă cât de disperată. El văzu că hainele lui ca și şaua erau 
pline de sânge. A salva viața acestui om brav şi demn 
deveni, atunci, obiectul tuturor sforţărilor lui; dar nu 
putu să fie decât martor la moartea lui. Muntenii, lacomi 
de jaturi, se înghesuiau în jurul lui şi înainte ca Eduard 
să fi putut face lumină în mijlocul lor, el văzu pe fostul 
lui comandant răsturnat de pe cal printr-o lovitură de 
coasă. Îndată ce Waverley se apropie de el, războinicul 
murind, păru a-l recunoaște ; el fixă asupra lui o privire 
de reproş amestecată cu tristețe și păru să facă un efort 
pentru a vorbi. Dar simțind că moartea se apropia, re- 
nunță la această intervenție, împreună mâinile ca pentru 
rugăciune şi muri. 

Strigăte de triumf răsunau pe toată câmpia, lupta se 
terminase ; bagajele, artileria, toate aprovizionările arma- 
tei engleze rămâneau în stăpânirea învingătorilor. Nici- 
odată o victorie n-a fost mai completă. 

Prima grijă a lui Waverley imediat după bătălie fu 
aceea de a se duce la ofițerul englez căruia îi salvase 
viața şi care era păzit, împreună cu numeroșii săi tovarăşi 
de nenorocire în casa unui nobil, nu departe de locul ac- 
țiunii. 

Intrând în camera unde erau deţinuţi prizonierii, 
Waverley recunoscu deodată pe cel pe care-l căuta, nu nu- 
mai din aerul de demnitate care îi era propriu lui, dar 
pentru că avea alături pe Dugald Mabony, care, cu 
halebarda pe umeri nu-l părăsise de când îi fusese încre- 
dinţat, ca și când ar fi fost țintuit lângă el. Înaintă spre 
prizonier pentru a-i mărturisi cât dorea el să poată a-i 
face un oarecare serviciu care să îndulcească urâta lui 
nenorocire. 

— Nu sunt deloc destul de novice în cariera arme- 


lor, — replică ofițerul englez, — pentru a mă plânge 

de şansele războiului. N-am alt regret decât pe acela de 
a vedea, în sânul insulei noastre natale, scene atât de pe- 
nibile ca acele la care am fost martor. 

— Încă o zi asemănătoare cu aceasta, — îi zise 
Eduard, — și vă spun că adevărata cauză a regrete- 
lor d-stră nu va mai exista: totul va intra în ordine și 
liniște. Prizonierul surâse şi dădu din cap. 

— În poziţia în care mă găsesc, — zise el — eu 
simt că mi-ar fi greu să combat opinia d-stră. 

În acest moment Fergus se arătă în pragul ușii. 

— Vino, Waverley, — zise el; — principele se culcă 
în seara aceasta la Pinkie-Hous. Trebuie să ne ducem, şi, 
am vrea să avem plăcerea de a asista la o ceremonie care 
promite să fie din cele mai interesante. 

— Waverley! — strigă ofițerul englez, cu o vie 
emoție. Să fiţi, oare, nepotul lui Sir Everard, din comi- 
tatul de... ? 

— Da, domnule, — răspunse eroul nostru, — puțin 
surprins de tonul acestei întrebări. 

—- Întâlnirea cu d-stră mă bucură şi mă întristează 
totodată. 

— N-aş putea ghici, domnule, care e cauza interesului 
din partea d-stră. 

— Unchiul d-stră nu v-a vorbit el niciodată de un 
prieten anume Talbot ? 

— I-am auzit vorbind de acest prieten cu multă 
stimă, domnule. Eu cred că el e colonel şi că s-a căsă- 
torit cu Miss Emilia Blandeville ; dar eu credeam că co- 
lonelul Talbot ar fi pe continent. 

— Am sosit și, găsindu-mă în Scoţia, am crezut că 
era de datoria mea să-mi servesc țara peste tot unde ser- 
viciile mele promiteau a fi utile. Da, domnule Waver- 

ley, eu sunt colonelul Talbot, soțul d-nei pe care aţi nu- 
mit-o şi, îmi fac o onoare de a recunoaşte că numai nobi- 
lului și generosului d-stră unchi îi datorez dintr-o dată 
gradul meu în armată și fericirea mea particulară, casnică. 
Dumnezeule mare !, trebuie să găsesc pe nepotul său sub 
asemenea haine şi bătându-se pentru o cauză asemănă- 
toare | 

— Domnule, — zise, cu mândrie, Fergus — aceste haine 
și această cauză sunt hainele şi cauza oamenilor de onoare 
și de bună naştere. 

— Dacă pozițiunea mea nu m-ar opri de a vă contra- 
zice, mi-ar fi ușor să vă demonstrez că nici curajul, nici 
strălucirea nașterii nu pot auri o cauză urâtă. Dar cu per- 
misiunea d-stră, domnule Waverley şi cu a d-tră dom- 
nule, aș vrea să spun câteva cuvinte despre familia sa. 

— Domnul Waverley este, în întregime, stăpân pe ac- 
țiunile sale. Eduard, când veţi fi terminat conversaţia. cu 
noua d-stră cunoștință, presupun că mă veţi urma la 
Pinkie. ! | 

Aci, şeful Glennaauoichi-lor ieși ajustându-şi pledul 
cu un aer de demnitate mai mult decât de obicei. 

Trecerea lui Waverley obţinu cu ușurință, pentru co- 
Jonelul Talbot autorizaţia de a cobori cu el într-o 
mare grădină, ţinând de casa în care erau prizonierii. 
Ei făcură câţiva paşi în tăcere, colonelul părând a se 
gândi la modul cum va începe convorbirea. 

— Domnule Waverley, — zise, în fine, — vă dato- 
rez viața ; dar mi-ar fi plăcut mai mult s-o fi pierdut, 
decât să vă văd purtând uniforma şi cocarda ' acestor 
oameni ! 

— Eu scuz reproșurile d-stră, colonel Talbot ; inten- 
ţia d-stră este bună şi, este o urmare naturală a educa- 
tiei şi a prejudecătilor d-stră, dar nu e nimic extraordi- 

nar a găsi un om a cărui onoare a fost în mod public și 
fără dreptate, atacată, într-o situaţie care îi permite să 
aibă satisfacție contra acestor calomniatori. 

— Ştiţi d-stră, domnule Waverley, ce încuroătură, ce 
pericole chiar au provocat conduita actuală a d-stră ce- 
lor mai apropiate rude ale d-stră ! 

— Pericole ! 

—.Da, domnule, pericole. Când am părăsit eu En- 
glitera, tatăl d-stră şi unchiul, acuzaţi de înaltă tră- 
dare, fuseseră obligaţi să depună cauţiune, şi aceasta nu 
fusese fără greutate, căci prieteni zeloşi parveniseră să 
facă a.se primi chestiunea cauţiunii. 

Voiajul meu în Scoţia nu avea alt scop decât acela 
de a vă scoate din abisul în care ați căzut. Nu pot să 
socotesc. celelalte urmări pe care le vor avea pentru pă- 
rinții d-stră, adeziunea d-stră publică la cauza războiului, 
pentru că singura presupunere lor le cauzase deja atâtea 
pericole. Regret cu toată energia că nu v-am întâlnit îna- 
intea acestei ultime şi fatale erori. 

— "Nu știu, într-adevăr, — zise Eduard, cu un ton 
de rezervă, — de ce colonelul Talbot şi-a făcut atâta rău 
pentru mine. 

— Domnule Waverley, eu nu mă știu om ironic: 
vă voi răspunde, deci, dând cuvintelor d-stră sensul cel 
mai propriu. 

Binefacerile cu care unchiul d-stră m-a copleşit sunt 
mai mari decât acelea, cu care un fiu este dator tatălui 
său. Am, pentru toate, sentimentele unui fiu; şi cum: 
știu că eu nu pot să mă achit mai bine faţă de el 
decât servindu-vă, vă voi servi dacă mi-e posibil, chit 
că d-stră consimţiți sau nu. Nu vă ascund cât e de 
mare obligaţia personală pe care mi-aţi impus-o astăzi ; 
dar nu va adăuga nimic la zelul meu pentru d-stră si, 

răceala cu care vă va plăcea să răspundeţi nu va putea 
să schimbe gândul meu. 


— Intenţiile d-stră pot fi bune, — zise Waverley cu 
un ton sec, — dar limbajul d-stră este vehement. 


— La întoarcerea mea în Englitera după o lungă ab- 
senţă, am găsit pe unchiul d-stră, Sir Everard Waverley, 
sub paza unui mesager al regelui, ca urmare a bănuieli- 
lor la care l-a expus conduita d-stră. Este, eu o repet, cel 
mai vechi prieten al meu. L-am găsit într-o detenţiune 
care îi făcea încă mai penibile obiceiurile, demnitatea na- 
turală a sentimentelor sale şi cauza care îi atrăsese 
această nenorocire. D-stră ştiţi, probabil, că familia mea 
profită de un credit anumit; m-am servit de el pentru 
a obţine libertatea lui Sir Everard şi am plecat în Scoţia. 
Am văzut pe colonelul Gardiner, om a cărui moarte ne- 
norocită trebuia să fie de ajuns pentru a face ca această 
înspăimântătoare răzvrătire să fie urâtă de toată lumea. 
Într-o conversaţie pe care o avusesem cu el, m-am pome- 
nit că după unele împrejurări cu totul recente, el nu vă 
mai privea ca pe un vinovat cum o crezuse la început, şi 
eu nu,mă îndoiam că dacă aveam norocul să vă descopăr, 
această afacere s-ar termina în mod fericit. Dar răz- 
vrătirea fatală a pierdut totul. Din ziua când începu lunga 
nea carieră militară, asta este prima când am văzut englezi, 
cuprinși de teroare şi panică, fugind, ruşinos, în faţa ina- 
micilor, fără disciplină şi fără arme ; şi acum, găsesc pe 
moștenitorul celui mai bun prieten al meu, fiul afecțiunii 
sale, aş putea zice, subminând un triumf de care el tre- 
buia să fie primul care să roşească. De ce aş plânge pe 
Gardiner ? Destinul lui e fericit, în comparaţie cu al meu ! 

Era în manierele colonelului Talbot atâta demnitate, 
un aşa amestec de mândrie şi de durere; el vorbea cu 

atâta sensibilitate de detenţiunea lui Sir Everard, că 
Eduard se simți mortificat, confuz și năpăstuit. 

Si aceasta nu fu pentru faptul că Fergus venea să 
întrerupă, pentru a doua oară, convorbirea lor. 


— Alteța Sa Regală — zise acesta din urmă, — or- 
donă d-lui Waverley să se ducă pe câmpul de luptă, lu. 
cartierul general. 

Colonelul Talbot aruncă lui Eduard un reproş ce nu. 
scăpă, deloc, ochiului şefului muntean. 

Waverley se întoarse spre colonel. 

— Ne vom revedea, — îi zise el, — dar, așteptând,... 
tot ceea ce veți putea avea nevoie... 

— Nu am nevoie de nimic, — răspunse colonelul ; să 
fiu tratat ca ultimui din acești vrednici care, în această 
zi dezastruoasă, au preferat rănile şi captivitatea, fugii. 

Eu aş schimba, aproape, locul, cu unul din cei care 
au rămas pe câmpul de luptă, pentru a şti că discursurile 
mele au făcut o impresie convenabilă asupra spiritu- 
lui dv. | | 

— Să se supravegheze de aproape colonelul Talbot, —- 
zise Fergus ofițerului muntenilor, care comanda garda 
prizonierilor, este voința expresă a prințului.  Colone- 
lul este un prizonier de cea mai înaltă importanţă. 

— Şi să nu se uite nimic din ce i se cuvine rangului 
său, — adăugă Waverley. 

Ofiţerul promise că se va conforma ordinelor primite 
şi Waverley urmă pe Fergus la poarta grădinii, unde 
Callum îi aştepta cu trei cal. 

— Caii, — zise Fergus, punând piciorul în scară, — 
sunt, acum, tot aşa de comuni ca murele în tufișuri ; nu 
costă decât oboseala de a-i prinde. Haidem, Waverley, să-ţi 
ţină scara Callum şi să plecăm la Pinkie-House într-o goană 

aşa de mare cât or putea să ne ducă acești cai de cava- 
lerie. Ştiţi, fără îndoială, — adăugă el, — de ce impor- 
tanţă ne este acest prizonier, acest foarte nobil colonel 
Talbot. Este privit ca unul din cei mai buni ofiţeri de la 
„Locuințele-Roşii“ ; este un prieten special, un favorit 
ai chiar electorului şi al acestui teribil erou, ducele de 
Cumberland, ce e chemat să ne devoreze de vii pe noi, cei- 
lalţi sănmani munteni. Dar ce aveţi, prietene dragă, sunteți 
trist ca la o înmormântare ! 

— Sunt năpăstuit de moartea sănmanului colonel Gar- 
diner, el fusese plin de bunăvoință pentru mine. 

— Ei, bine, fiti întristat pentru cinci minute și reîn- 
veseliți-vă pe urmă. Soarta lui de azi va fi, poate, şi a 
noastră, mâine ; dar, ce importă ? După victorie, ce e mai 
frumos decât o moarte glorioasă ? 

— În afară de aceasta, colonelui Talbot mi-a spus că 
tatăl meu şi unchiul meu au fost duși la închisoare din 
ordinul guvernământului, din cauza mea. 

— Nu vă fie teamă pentru ei și vom găsi mijlocul de 
a-i face să ştie că dv. sunteţi în siguranţă. 


e © e . Dă e e '% KC | * 


Cavalerul făcu lui Waverley primirea cea mai aleasă. 
Ei îl luă, după aceea, la o parte şi, îi adresă mai 
multe întrebări privind pe colonelul Talbot. Când reuşise 
să obțină toate informațiile pe care Eduard era în măsură 
să le ştie şi să i le dea asupra acestui ofițer şi asupra le- 
găturilor sale, el adăugă : 

— Nu mă pot împiedica de a gândi, domnule Waver- 
ley, la legăturile intime dintre acest colonel cu demnul şi 
excelentul prieten, Sir Everard Waverley. Soţia sa este 


din casa de Blandeville, al cărei devotament pentru adevă- 
ratele principii ale bisericii anglicane este atât de general 

cunoscut. Sentimentele sale nu pot să ne fie defavorabiie, 
orice mască a pus el ca să facă față împrejurărilor. 

— După discursul pe care mi l-a ţinut azi, — zise 
Eduard, — sunt silit să am o părere contrară aceleia a 
Alteţei Voastre Regale. 

— Ei bine, asta merită mai puţin osteneala de a face 
încercarea. Eu pun, deci, pe colonelul Talbot, sub paza 
dv. și vă dau toată puterea de a acţiona, în ce-l priveşte, 
cum veţi găsi convenabil. 

Sper că veţi găsi mijlocul de a vă asigura de dispoz:- 
țiunile adevărate ale sale, în privinţa restaurării regelui, 
tatăl nostru. 

— Sunt convins, — răspunse Waverley că, dacă colo- 
nelul îşi dă cuvântul de onoare, nu trebuie să se creadă 
că nu se va tine de el; dar, dacă refuză, îndrăznesc să 
sper că Alteța Voastră Regală va însărcina pe altul decât 
mine, cu grija de a-i impune o constrângere necesară. 

— Nu voi însărcina pe nimeni în afară de dvs. cu 
această grijă, — răspunse prinţul surâzând, dar repetând 
ordinul său cu un ton hotărât. Este important pentru 
binele serviciului meu că pare să domnească o bună în- 
țelegere între dv. şi el, chiar atunci când n-aţi câştiga chiar 
încrederea lui. Îl veţi primi, deci, în cartierul dv., şi, dacă 
el refuză să-și dea cuvântul de onoare, veţi cere o gardă. 
vă rog să vă ocupați pe loc. Mâine, ne întoarcem la Edin- 
burg. 

Când Eduard îi spuse că prinţul îi încredinţase paza 
persoanei lui : 

— Vă dau cu plăcere, — zise colonelul, — cuvântul 
meu de onoare, că nu voi face nici o încercare, pentru 
a evada, fără să ştiţi dv., deoarece eu n-am venit în Scoţia 
decât pentru a vă întâlni ; dar, presupun că nu vom ră- 
mâne multă vreme împreună. Cavalerul dv., cu pledurile 

lui şi cu bonetele albastre, nu va întârzia, fără îndoială, 
să-şi continue cruciada către sud. 

— Cred că armata va face o şedere oarecare la Edin- 
burg pentru a spori şi reuni întăriturile.; 

. — Și pentru a asedia castelul !, — zise colonelul, cu 
un surâs sardonic... Ei, bine, în cazul acesta, cel puţin, să 
nu devin un trădător ca generalul Preston, fostul meu co- 
mandant, sau fortăreaţa să nu cadă în lacul de la Nord, 
eu cred că vom avea timpul să facem cunoştinţă. 

Ajungând în. Edinburg cu prizonierul său, Waverley 
n-avu nimic mai grabnic decât să cerceteze pachetul miste- 
rios din geamantanul său, al cărui conținut era foarte curios 
să-l cunoască. 

Un prim plic adresat lui Eduard Waverley închidea 
mai multe scrisori deschise. Primele două, pe care le des- 
chise, îi erau adresate de către colonelul Gardiner. Cea 
cu data mai veche conţinea reproşuri făcute cu blândeţe 
şi bunătate, aceluia care nu luase în seamă avizul pe care 
colonelul i-l dăduse cu privire la modul cum îşi între- 
buinta timpul coacediului, a cărui prelungire, — îi rea- 
mintea acum, — era pe punctul de a expira. 

A doua scrisoare, datată cu opt zile mai târziu, avea 
un stil care era de aşteptat din partea colonelului care 
nu primise nici un răspuns la prima scrisoare. 

El amintea, în ea, lui Waverley, datoriile sale în calitate 
de om de onoare, de ofiţer şi englez. Îl informa de spiritul 
de răzvrătire care creştea în compania lui, spunându-i 
că nişte soldați au dat chiar să se înțeleagă că şeful lor, 
căpitanul, aproba şi încuraja nesubordonarea lor, în fine, 
colonelul îi exprima regretul şi extrema surpriză că nu 
s-a supus ordinelor sale, revenind la cartierul general, îi 
amintea că a expirat concediul şi îl conjura să-şi repare 
eroarea venind fără întârziere la regiment. Și termina cu 

aceste cuvinte : „Pentru a fi mai sigur că această scrisoare 
vă va ajunge, o trimit cu Timms, caporal în compania dv., 
şi îi ordon să v-o predea în mână“. 

Citirea acestei scrisori umplu de amărăciune inima 
eroului nostru şi fu silit să facă un amendament onorabil 
memoriei şefului său brav şi respectabil, căci, desigur, co- 
lonelul Gardiner, având tot dreptul să creadă că ele ajun- 
seseră la destinaţia lor, nu putea, — văzând că Eduard 
neglija să-i răspundă, — să facă cel puţin a treia scrisoare 
și s-o trimită ca ultim ordin, primită de Waverley la 
Glennaquoich, dar prea târziu pentru a putea să se supună. 

Destituirea lui, departe de a îi un act de severitate rij- 
gunoasă, nu era, desigur, decât o consecinţă inevitabilă a 
neglijenței sale aparente de a-şi implini datoriile. 


CAPITOLUL IX 


O confidenţă la care Waverley nu se aștepta 


Armata muntenilor pierdu mai multe săptămâni spre 
a face fără nici un folos asediul citadelei şi, tot timpul 
acesta, Waverley nu avu absolut nici o treabă de făcut 
şi se mulţumi să caute  distracţiile pe care le oferea 
societatea. Una din cele mai mari plăceri ale sale era 
aceea de a se duce în fiecare zi să viziteze pe Flora 
Mac-lvor şi pe Roza Bradwardine cu toate că recunoscuse 
cu durere că el făcea tot atât de puţine progrese pentru 
a atinge inima F lorei, cât armata cavalerului pentru lua- 
rea citadelei. Flora urma cu exactitate planul ce îşi croise 
de a-l trata cu indiferență fără să afecteze că-l ocolește 
şi fără să fugă de ocazia de a se întâlni cu el. Pe de altă 
parte Roza Bradwardine câștiga puţin câte puţin în spi- 
ritul eroului nostru. El observă că, pe măsură ce ea pierdea 
extrema ei timiditate, manierele ei luau un caracter mai 
elevat; că împrejurările critice ale timpului păreau a 
trezi în ea oarecare demnitate, sigură pe sentimente şi pe 
limbaj ce nu se văzuseră până atunci şi că ea nu lăsa să-i 
scape nici o ocazie de a-şi pune în evidenţă cunoştinţele. 

Flora Mac-lvor numea pe Roza eleva sa ; ea avea grija 
s-o ajute în studiile ei și să-i cultive gustul şi inteligenţa. 
Un bun observator ar fi putut să remarce că în prezența 
lui Eduard ea căuta a face să strălucească talentele prie- 
tenei sale mai degrabă decât ale sale. Dar această gene- 

xozitate şi această lipsă de interes erau ascunse cu delica- 
tețea cea mai dibace, în felul de a înlătura orice idee de 
afecţiune. Roza Bradwardine avea, de altfel, pentru Wa- 
verley o atracţie puternică, căreia puţini oameni pot să-i 
reziste : era bine marcat că ea aprecia tot ceea ce îl 
interesa pe fiecare. 

Adevărul este însă că, la prima convorbire ce au 
avut-o împreună după reuniune, Roza descoperise la prie- 
tena ei taina inimii sale. Din momentul acesta, nu numai 
Flora fu mai hotărâtă ca niciodată a reteza în mod defi- 
nitiv cu avansurile lui Waverley, dar ea dorea foarte mult 
ca tandreţțea lui să-şi fi schimbat obiectul şi să se fi fixat 
pe Miss Bradwardine, căreia, Eduard îi părea foarte potri- 
vit să-i asigure fericirea. 

. Cu cât Waverley examina mai de aproape situaţia de 
la curtea cavalerului, cu atât mai puţin găsea motivul de a 
fi satisfăcut. Fiecare personaj de oarecare distincţie avea 
un oarecare interes particular de care se ocupa cu ardoare, 
care părea eroului nostru nepotrivită cu importanţa 
ei reală. 

— Eu ştiu, — zise, într-o zi, Fergus lui Waverley, — 
că domnul colonel Talbot vă aţâţă de zece ori pe zi să 
blestemaţi angajamentul pe care vi l-aţi luat pentru noi... 
nu o negaţi, căci eu sunt tentat în acest moment de a face 
acelaşi lucru. Veţi crede d-stră că în dimineaţa de astăzi 
am prezentat două cereri prinţului şi că mi le-a refuzat 
pe amândouă ? Ce gândiţi ? 

— Ce pot eu să gândesc, înainte să ştiu ce fel de cereri 
erau ? 

— Ce importă ce erau? Eu vă spun că sunt făcute 
de mine, eu care am negociat totul şi care am făcut să 
se ridice armele la toate triburile din comitatul Perth, 
dintre care nici unul nu s-ar fi lăsat mai prejos. Eu cred 
că nu sunt un om de nimic care cere lucruri neraționale... 

Dar d-stră o să știți totul. Vă aduceţi aminte de brevetele 
mele pentru titlul de conte ? Ele au câțiva ani deja ; ele 
erau răsplata pentru serviciile pe care le făcusem atunci 
și mă mulțumesc cel puţin să spun că purtarea mea ul- 
terioară n-a diminuat meritul. Eu ştiu perfect de bine 
că această coroană de conte nu este decât o jucărie și nu 
fac nici un caz.că d-stră nu puteți să-mi acordaţi ; căci eu 
susțin că șeful unui trib aşa ca al meu este superior în 
grad cutărui conte de Scoţia. Dar eu aveam o rațiuce par- 
ticulară pentru a lua în acest moment acel blestemat .de 
titlu. E bine că d-stră ştiţi că eu am aflat din întâmplare 
că prinţul imboldise cu prea multă putere pe acest bătrân 
nebun de baron de Bradwardine, pentru a dezmoşteni pe 
moștenitorul său bărbat, un vár la al nouăsprezecelea grad 
sau la al douăzecilea grad care serveşte în trupele electo- 
rului de Hanovra, şi de a asigura domeniile sale frumoasei 
și micuței d-stră prietenă Roza ; şi cum ordinul acesta este 
de la rege, de la seniorul .său suveran, care poate să 
schimbe după pofta lui destinaţia unei feude, bătrânul 
baron părea să fi admis această soluţie. Orice ar fi, Roza 
Bradwardine este pentru mine o partidă potrivită şi nu 
mai există acum nici un obstacol la unirea noastră, cel 
puţin dacă baronul nu vrea ca ginerele său să ia numele 
de Bradwardine, căci d-stră simţiți că în situaţia mea 
eu n-aş putea să consimt ; ori eu m-am gândit că voi evita 
această dificultate luând titluri la care am atâtea drepturi 
și care, în mod natural, vor face să dispară această pre- 
tențiune. 

— Eram, desigur, departe de a mă îndoi că veţi fi 
având cel mai mic ataşament pentru Miss Bradwardine : 
nu încetați de a persifla pe tatăl său. 

— Eu am pentru Miss Bradwardine, bunul meu prie- 


ten, tot ataşamentul pe care trebuie să-l am pentru viitoa- 
rea stăpână a casei mele, pentru mama copiilor mei. Este , 

o fată fermecătoare, plină de inteligență şi, desigur, din- 
tr-una din cele mai vechi familii din ţinuturile de jos. 

După ce a luat câteva lecţii de la Flora pentru a se 
forma, ea va face o bună figură în lume. Cât despre 
tatăl ei, e drept că este un original, un pedant absurd; 
dar rbdicolurile sale sunt de puţină importanţă. Vă repet, 
nu vedeam nici un obstacol la acest mariaj, nici cel mai 
mic, — aranjasem totul în capul meu. 

— Dar, ceruseţi consimţământul baronului sau al fiicei 
sale ? 

— La ce bun ? Să mă arăt baronului înainte de a-mi 
fi luat titlul meu de conte, n-ar servi decât la nașterea 
unei discuţii  contrariate şi premature pe chestiunea 
schimbului de nume dar prinţul îmi cere ca o favoare 
personală să nu insist în acest moment cu o cerere, cum 
vedeți, atât de dreaptă și atât de convenabilă. După ase- 
menea lucru, mai poţi avea încredere în prinți ? ! 

— Audienţa dv. s-a terminat aci ? 

— Nu, desigur. Eram hotărât să nu las nici un pretext 
ingratitudinii sale şi i-am explicat, cu tot calmul de care 
sunt capabil, raţiunile particulare pentru care doream ca 
Alteța Sa Regală să pună la probă în, cu totul alt mod, 
respectul meu şi devotamentul, pentru că, în privința pro- 
iectelor mele, ceea ce în alte timpuri toată afacerea aceasta, 
n-ar fi fost decât un fleac era, față cu criza în care mă 
păseam, un sacrificiu foarte penibil, şi atunci, îi spusei 
tot planul meu. 

— Și, ce v-a răspuns ? 

— Ce mi-a răspuns !, — că destăinuirea ce îi făcusem: 
îi dădu ocazia de a mă scuti de o decepţie mai supără- 
toare, înţeles fiind că el putea să mă asigure pe cuvântul 
lui de prinţ, că inima miss-ei Roza nu mai este liberă şi, 
că el promisese să-i favorizeze înclinaţiunea. Așa că, dragă 


Fergus, — adăugă el cu surâsul cel mai grațios, — pentru 
că nu mai este vorba de căsătorie, vedeţi că nimic nu vă 
presează să luaţi titlul de conte. 

Cu aceste cuvinte, m-a plantat locului. 

— Şi ce aţi făcut ? 

— Vă voi spune ceea ce aș fi putut să fac, în acest 
moment : să mă vând lui Dracu sau electorului din. Hano- 
vra... aceluia din doi, care mi-ar fi oferit mijlocul cel mai 
sigur ca să mă răzbun. 

Eu ştiu că el are intenţia de a mărita pe miss Brad- 
wardine cu una din haimanalele de ofițeri irlandezi sau 
francezi ; dar eu îi voi supraveghea de aproape şi, neno- 
rocire aceluia care va vrea să mă înlocuiască ! 

* În seara aceea, Waverley care se culcase devreme şi 
nu întârziase de a adormi, fu trezit către mijlocul noptii 
de un geamăt înăbuşit ; el tresări şi cu urechea atentă re- 
cunoscu că acest zgomot pleca din camera colonelului 
Talbot, separată de a sa printr-un perete în care se găsea 
o ușă de comunicaţie. Se apropie şi auzi foarte lămurit 
suspine adânci. El deschise încetișor ușa şi văzu pe co- 
lonel în pijama, aşezat în fața unei mese pe care era o 
scrisoare şi un portret. | 

Colonelul ridică capul şi Waverley observă că obrajii 
lui erau acoperiţi de lacrimi. Ca şi când ar fi fost ruşinat 
da a fi fost surprins în timp ce trecea printr-o emoție 
atât de vie, colonelul se ridică şi zise cu un ton grav: 

— Eu cred, domnule Waverley, că fiind în apartamen- 
tul meu şi la ora ce ştim, nu trebuia să fiu expus, — cu 
toate că sunt prizonier, — la o aşa vizită. 

— Nu spune că este inoportună, colonel Talbot; am 
auzit că respiraţia dumitale era penibilă ; mi-a fost frică 
ca să nu fii cumva bolnav și numai. acest motiv singur 
putea să mă determine să te întrerup în acest moment. 

— Sunt foante sănătos, — zise colonelul, — perfect 
sănătos. . 

— Dar aveți necazuri ; nu există nici un mijloc de a 
le îndulci ? 

— Nici unul, domnul Waverley ; mă gândeam la En- 
glitera şi refleatam asupra oarecăror noutăți supărătoare 
pe care le-am primit. 

— Ah !, Dumnezeule mare ! unchiul meu... 

— Nu, necazurile mele sunt personale... sunt supărat 
că d-stră aţi văzut cât mă afectau; dar trebuie să dau 
durerii curs liber din timp în timp pentru a o suporta 
după aceea cu mai mult curaj. Vream să ţin secret, pentru 
că știam că d-stră veţi lua parte la această durere tocmai 
prin faptul că n-aţi putea să-mi dați nici un fel de conso- 
lare. Dar d-stră m-aţi surprins... Eu văd că sunteţi sar- 
prins d-stră înşivă... Mie nu-mi plac misterele: citiți 
această scrisoare. 

Ea era de la sora colonelului Talbot şi conţinea ceea ce 
urmează : 


Dragă frate, 


„Am primit scrisoarea pe care mi-ai adresat-o, prin 
Hodges. Sir E. W. şi M.R. profită încă de libertatea lor 
dar nu li s-a permis să părăsească Londra. Aş dori să fi 
fost în puterea mea de a vă da tot aşa bune noutăţi din 
anturajul nostru ; dar nenorocita afacere a lui Preston a 
umplut acest anturaj de consternare, şi, mai ales oribila 
veste că tu eşti printre cei căzuți, în numărul morților. 
Stii în ce stare se găsi lady Emilia, când prietenia ta pen- 
tru Sir Everand te-a făcut să te separi de ea. Ea fu în 
mod dureros afectată, luând cunoştinţă că rebeliunea iz- 
bucnise în -Scoția ; ea, însă, se înarmă de curaj cum îi 
convenea soției tale, zicea ea, și pentru a vă conserva 

moştenitorul viitor, atât de mult şi în zadar aşteptat. Ah !, 
drasă frate, aceste speranţe s-au dus. Cu toate precauţiu- 
nile ce am luat, această nenorocită veste îi parveni şi 
ei, fără ca să fie preparată, şi sărmana ființă mică căreia 
îi dete viaţă, trăi numai câteva ore. Slavă lui Dumnezeu 
că nu mai am nimic să-ţi spun! Dar dacă scrisoarea 
ta din urmă, dezminţind în mod formal oribilul zvon 
care se răspândise, a refăcut forţele bolnavei, în acelaşi 
timp eu regret că trebuie să-ţi spun că doctorul se teme 
că urmările acestei alarme să nu fie serioase, periculoase 
chiar pentru sănătate, mai ales din cauza nesiguranţei în 
care ea trebuie să rămâie, în mod necesar, câtva timp 
încă. 

„Fă, deci, dragă frate, îndată ce primeşti această scri- 
soare, toate sforțările tale pentru a obţine libertatea, fie 
pe cuvântul tău de onoare, fie cu preţul banilor, fie prin 
schimb, în sfârşit, prin toate mijloacele posibile. N-am 
exagerat nimic asupra sănătăţii lady-ei Emilia, dar nu 
trebuie nici să îndrăznesc să-ţi ascund adevărul. 

Sora ta, dragă Filip, cu afecțiunea ei, 


LUCY TALBOT“ 


Când termină lectura acestei scrisori, Eduard rămase 
imobil de durere, căci concluzie evidentă era că voiajul 
întreprins de colonel pentru a veni să-l caute, îi ocazio- 
nase această nenorocire : colonelul Talbot şi lady Emilia, 
multă vreme fără copii, se credeau pe punctul de a vedea 
culminând toate credinţele lor în copilul acela şi acum 
toate speranţele lor erau risipite. Dar, nu era încă nimic 
în comparaţie cu a doua nenorocire că această scrisoare 
făcea teamă, speria ; — și Eduard se înfiora de groază pri- 
vindu-se drept cauză a uneia şi alteia. Înainte de a fi putut 
să-și adune ideile pentru a vorbi, colonelul își recăpătase 


116 


deja calmul său obişnuit, cu toate că ochii săi umezi ară- 
tau încă toată afecțiunea lui. 

— Este, tânărul meu prieten, — zise el, — o femeie 
pentru care nici chiar un militar nu trebuie să roşească 
dacă plânge. 

Și îi arătă un portret în miniatură ale cărui trăsături 
justiticau din plin elogiile sale. 

— Trebuie, colonele, să pleci imediat. Să dea Dumne- 
zea să nu fie prea târziu. 

MS plec ! Cum aş putea-o face ?, eu sunt prizonier 
pe cuvântul dat. | 

— Îţi dau înapoi cuvântul. Eu sunt paza dumitale, 
eu voi răspunde de dumneata. 

— Datoria d-stră vă opreşte de a-mi înapoia cuvântul 
şi onoarea mea nu-mi permite s-o iau înapoi. D-stră vă 
faceţi răspunzător. 

— Voi fi pe socoteala mea, pe capul meu, dacă tre- 
buie, — strigă Waverley cu impetuozitate. Eu am fost 
cauza nenorocită a mortii copilului d-stră, nu mai face din 
mine si omorâtorul soţiei d-stră. 

— Nu, dragul meu Eduard, — îi zise colonelul strân- 
gânidu-i cu afecţiune mâna ; n-aveţi nimic a vă reproşa. 
Dacă eu am ținut secret necazurile mele timp de două 
zile, aceasta nu era decât din cauza fricei că sensibilitatea 
d-stră n-are să vibreze. 

— Trebuie, — zise Waverley cu emoție, — trebuie că 
d-stră aţi părăsit pe lady Emilia într-un moment aşa de 
critic pentru a căuta un... ? 

— Nu mi-am făcut decât datoria ; nu mă căiesc, nici 
nu trebuie să mă căiesc; dacă drumul recunoștinței şi 
onoarei era întotdeauna uşor şi unit, era prea mic meritul 
a-l urma. El ne conduce adesea în sens contrariu intereselor 
noastre, al pasiunilor noastre şi câteodată al sentimentelor 

noastre cele mai dulci. Acestea sunt probele vieții.. Și 
aceasta cu toate că n-o fi mai puţin penibilă, nu este pri- 
mă pe care destinul meu m-a făcut s-o sufăr. Dar să re- 
luăm mâine -această convorbire, — continuă el strângând 
mâna lui Eduard. Încercaţi a uita toată chestiunea asta 
timp de câteva ore și lăsaţi-mă să vă urez o noapte bună. 

Eduard se retrase fără să aibă puterea de a-i răspunde. 

A doua zi, intrând în sala de mâncare, colonelul auzi 
de la servitorul lui Eduard că acesta ieșise foarte devreme 


dimineaţa şi nu se întorsese încă. Dimineaţa era cu mult 
avansată când apăru el în fine, epuizat, dar cu un aer de 


bucurie. care uimi pe colonelul Talbot. 

— Iată munca mea de azi dimineață, — zise el arun- 
când o hârtie pe masă. Alick, împachetează bagajul co- 
loneluhui, grăbeşte-te. 

Colonelul examină hârtia cu surpriză ; era un paşaport 
semnat de prinţ, care autoriza pe colonelul Talbot să se 
ducă la Saith sau în oricare port ocupat de trupele lui 
şi să se îmbarce pentru Englitera sau orice fel de tară pe 
care o va găsi el convenabilă, cu singura condiţie de a-şi 
da cuvântul de onoare că se va abţine timp de un an în- 
cepând cu data de astăzi, de a se ridica la arme contra 
Casei de Stuart. 


— În numele cerului, — zise cu vioiciune colonelul, 
cu ochii scânteietori, — prin ce mijloc aţi obţinut acest 
paşaport ? 


— Am ieşit tare de dimineaţă pentru a mă afla la 
ora obişnuită când se scoală prinţul. El plecase pentru 
a se duce la câmpul de luptă din Duddingston. Eu l-am 
urmat. Am cerut şi am obţinut o audienţă... Dar nu vă 
voi mai spune nidi un cuvânt în plus, până nu văd gata 
preparativele de plecare. | 

— Înainte de a $ti dacă eu pot să profit de acest paşa- 
port şi de felul cum a fost obţinut ? 

— Veţi putea să scoateţi efectele d-stră din geaman- 
tau, aşa bine vă stă... Ah! acum când vă văd la treabă 
vreau să continui. Din moment ce am pronunţat numele 
d-stră, ochii principelui au scânteiat aproape cum au făcut 
ai d-stră acum două minute. 

— Colonelul, — mi-a spus prințul cu vioiciune, — ar 
fi arătat el sentimente favorabile cauzei moastre ? 

— Nu, — am răspuns eu, — şi nu există nici un gând 
de speranţă. Faţa prinţului a redevenit gravă. l-am. cerut 
libertatea d-stră. Colonel Talbot, veţi zice ce-ţi vrea, dar 
prinţul are o inimă și această inimă este generoasă. El a 
luat o foaie de hârtie şi a scris pașaportul cu propria lui 
mână. 

— Luaţi acest paşaport, a zis el; am pus o condiţiune 
de formă ; dar dacă ea nu convine colonelului, lăsaţi-l 
să plece fără a-i cere cuvântul de onoare. Sunt venit aici 
pentru a combate bărbaţii și nu pentru a dezola femeile şi 
pentru a le pune în pericol. 

— N-aş fi crezut niciodată că va trebui să am atâtea 
obligaţiuni faţă de cavaler, — răspunse colonelul. Nu. v-a 
mai spus nimic ? 

— M-a întrebat numai dacă ar putea să mă oblige în- 
tr-o altă chestiune și, la răspunsul meu negativ, mi-a strâns 
mâna. l 

— Slavă Domnului, — mi-a zis el, — ca toți ofițerii 
armatei mele să fie tot atât de dezinteresați cum ești 
dumneata !, căci câte unii din prietenii dumitale nemul- 
tumiţi de a-mi cere tot ce este în puterea mea să le dau, 
au pretenţiuni pe care nici eu, nici cel mai mare potentat 


de pe pământ nu i-ar putea satisface. 
— Sărman tânăr! — zise colonelul; — presupun că 


el începe a simți dificultăţile poziţiei sale. Dar, dragul meu 
Waverley, este în cazul de faţă mai mult decât obligaţie 

şi Filip Talbot nu-l va uita niciodată. Nu pot, în aseme- 
nea: ocazie, să ezit de a-mi da cuvântul de onoare. Și, 
acum, cum o să plec? 

— Totul e aranjat, — răspunse Waverley ; — valizele 
d-stră sunt făcute, caii mei vă aşteaptă, printul mi-a dat 
voie să rețin o barcă, care trebuie să vă conducă pe bor- 
dul corăbiei Fox. Am trimis pentru acest lucru un mesager 
la Saith. 

— E minunat : căpitanul Beaver e prietenul meu in- 
tim ; el mă va debarca la Berwich sau Sields, de unde 
voi putea să iau vaporul de poştă pentru Londra. Dar 
încredințează-mi scrisorile pe care le-aţi căpătat, grație 
misse'ii d-stră Bean Sean. 

Voi putea să am ocazia de a mă servi de ele în avan- 
tajul sl-stră. 

— lată-le. Adio, colonele ; vă urez să găsiţi acasă 
la d-stră totul cum doriţi. Poate că ne vom revedea mai 
curând decât vă aşteptaţi. 

— Nu-mi mai spune nimic. Doresc să nu duc cu mine 
nici una din datele mișcărilor d-stră. 

— Adio, deci, pur şi simplu, colonele ; prezintă în- 
datoririle mele respectuoase lui Sir Everard, ca şi tantei 
mele Rachel. Gândește-te la mine tot aşa de favorabil cât 
poți și încă odată, adio ! 

— Adio, dragul meu Waverley ; mii de mulţumiri pen- 
tru tot ce ai făcut pentru mine. Lăsaţi acolo pledul d-stră 
la prima ocazie. Mă voi gândi întotdeauna la d-stră cu 
recunoștință. 

Ei se despărțiră astfel. Colonelul plecă să se îmbrace, 
iar Waverley reluă drumul Edinburgului. 


CAPITOLUL X 


Unde Amorul Propriu al lui Fergus 
se exaltă foarte supărător 


Către primele zile ale lunii noiembrie, tânărul Ca- 
waler, în fruntea a şase mii de oameni, hotărî să facă o 
încercare pentru a pătrunde în inima Engliierei, cu toate 
că nu ignora imensele preparative ce se făceau pentru a-l 
primi. 

Se porni lu această cruciadă pe o vreme ce ar fi făcut 
alte trupe incapabile de a porni în mers; dar, care, în 
schimb, dădea, în mod real, activilor munteni, un mare 
avantaj faţă de inamicii mai puţin rezistenți la oboseli. 
Cu toată armata superioară, staționând pe frontieră sub 
ordinul feldmareșalului Wade, ei asediară şi luară Carkisle 
şi, continuară, în curând, marșul lor îndrăzneţ, spre Sud. 

Fersus admira fertilitatea frumoasei ţări pe care o tra- 
versa şi starea castelelor pe care le vedea. 

— Waverley, Honour, — întrebă el pe eroul nostru, — 
este castelul acesta aşa de frumos ? 

— Numai că este de două ori mai mare. 

— Parcul unchiului d-stră este tot atât de întins ca 
acesta ? 

— De trei ori mai larg şi mai asemănător cu © pă- 
dura decât cu un parc. 


— Flora va fi o femeie fericită. 


— Miss Mac-lIvor sper că nu va avea nevoie de castelul 
lui Waverley pentru a [i fericită. 

— Sper şi eu aşa, dar posesiunea unei astfel de pro- 
prietăți merită să fie pusă în primul plan al socotelei. : 

— Această omisiune va fi cu uşurinţă reparată de 
Miss Mac-lvor. 

— Ce vreţi să spuneţi, domnule Waverley ?, — zise 
Fergus oprindu-se deodată şi întorcându-se spre el. 

— Trebuie să conchid din cuvintele d-stră că nu mai 
doriți alianţa cu mine, nici mâna surorii mele ? 

— Sora d-stră a refuzat pe a mea prin toate mijloa- 
cele pe care femeile au obiceiul de a le întrebuința când 
vor: ele să îndepărteze un pretendent care nu le place. 

— 'Voi scrie-la Edinburg pentru a aranja. această afa- 
cere, dacă d-stră doriţi ; căci eu nu pot să presupun că 
d-stră aţi încetat deodată să aveţi pentru Flora aceleaşi 
seritimente pe care mi le-aţi exprimat de atâtea ori. 

Colonel Mac-lvor, — răspunse Eduard care nu se 
îngrijea deloc să se angajeze mai mult decât ştia într-o 
afacere pe care o privise, deja, ca ruptă, — eu simt 
toată valoarea bunelor d-stră oficii! şi, desigur zelul! ce-mi 
arătaţi în această ocazie îmi face multă onoare ; dar cum 
Miss Mac-lvor acţionează în mod liber, voluntar, şi cum 
ea a primit toate omagiile mele cu.răceală, eu nu pet, din 
punctul de vedere al ei ca şi acela al meu, să consimt ca 
ea să fie încă deranjată cu acest subiect. 

— Oh !, foarte bine, domnule Waverley, — răspunse 
Fergus cu demnitate, este o afacere terminată, n-am nevoie 
să insist, chiar dacă ar fi să accepți mâna sorei mele. 

— Și eu n-am nevoie să mă expun unui nou răspuns 
negativ: din- partea ei, — replică Eduard pe acelaşi ton. 

-— Eu voi face cu toate acestea cercetări convenabile, 
— zise şeful, ca şi când n-ar fi auzit reflecţia. lui Waver- 

1ey ; voi şti ceea ce Flora gândeşte despre această afacere 
si vam vedea atunci dacă trebuie să se termine astfel. 

— Eu știu că e imposibil ca Miss Mac-lvor să-şi 
schimbe maniera de a gândi, dar dacă, contrar oricărei 
probabilităţi, această schimbare a avut deja loc, faptul n-ar 
influenţa hotărârea mea. 

Privirile lui Mac-lvor aruncară scântei şi-l făcu să 
gândească la imediata răzbunare pentru acest- afront ; dar 
el se stăpâni, hotărât să aștepte o ocazie mai favorabilă. 

Servitorul lui Waverley avea întotdeauna, în ariengarda 
batalionului la care el era atașat, un cal înseuat pentru 
stăpânul său, cu toate că acesta se servise rar de el; dar 
în acest moment, indignat de purtarea impericasă şi ira- 
țională a prietenului său, Eduard lăsă să defileze coloana 
şi urcă în şa cu intenţia de a căuta pe baronul de Brad- 
wardine şi de a-i cere să servească sub ordinele sale în 
calitate de voluntar, în loc să rămână în regimentul lui 
Mac-lvor. 

Baronul încercă să aducă o reconciliatie între cei doi 
prieteni; dar Fergus făcu pe surdul; în ce-l priveşte 
pe Waverley, el nu văzu nici o rațiune pentru a căuta să 
reînnoiască o intimitate pe care șeful muntenilor o rupsese 
fără motiv. Baronul dete socoteala prinţului care, dorind 
să prevină orice ceartă în mica sa armată, promise de a 
arăta lui Mac-lvor că purtarea lui nu-i convine ; dar in- 
cuncăturile mersului fură cauza că două zile se scurseră 
fără. ca Charles Eduard să săsească ocazia de a se inter- 
pune. . 

Waverley avea obiceiul de a se îndepărta câteodată de 
corpul de armată în timpul mersului pentru a merge să 
examineze mai de aproape obiectele care îi excitau curio- 
zitatea. Erau, atunci, în comitatul de Lancaster şi găsin- 
du-se atraşi de vederea unui vechi castel fortificat, el 

părăsi un moment escadronul pentru a merge să-l vadă 
şi a lua o schiţă. Cum el cobora cărarea, întâlni tăblița. lui 
Mac Combigh. Acest om concepuse un fel de ataşament 
pentru eroul nostru din ziua când îl găsise la Tully-Veolan 
și îl condusese în munți. El încetini pasul în sensul de 
a se lăsa ajuns de Eduard şi când fură aproape de tot, unul 
de altul, îi aruncă în trecere aceste două simple cuvinte : 
păzește-te ! Şi el se îndepărtă repede pentru a evita orice 
explicaţiune. Puțin surprins de acest avertisment, Eduard 
urmă pe Evan din ochi și îl văzu în curând dispărând în 
mijlocul pomilor. Servitorul său, care observase manevra, 
se apropie atunci de el. 

— Să mor, domnule, — îi zise el, — dacă d-stră sunteti 
în siguranță în mijlocul acestor sălbateci. 

— Ce vrei să zici, Alick ? 

— Domnule, Mac-lvor-ii şi-au pus în cap că aţi făcut 
un afront stăpânei lor, Miss Flora și eu îi cred foarte dis- 
puşi la răzbunare ; nu vă încredeți în ei. 

Neiîngrijindu-se de a fi asasinat prin surprindere, el 
crezu prudent să dea pinteni calului şi să ajungă la timp 
escadronul ; dar înainte de a fi ajuns la marginea po- 
tecii, un glonte trecu pe lângă el șuierând şi se auzi de- 
tunătura unei puști. 

— Este Callum Beg, — zise servitorul său ; l-am văzut 
fugind, ascunzându-se în ierburile înalte. Pe drept indignat 
de această trădare, Eduard ieși în galop din potecă $i văzu 
la o distanţă oarecare batalionul lui Ivor ; el distinse în 
acelaşi timp un om alergând de nu-și ținea suflarea pen- 
tru a se duce să se așeze în rânduri. El conchise că era 
acela care voise să-l asasineze. El dete ordin lui Alick să se 
ducă să găsească pe Baronul Bradwardine care era în 
capul regimentului său cam la o jumătate de milă înainte, 
și să-l informeze de ceea ce se petrecuse în timp ce e! 

însuşi mergea să ajungă trupa lui Ivor. Şeful sosi în acel 
moment ; el părăsise pe prinț. Văzând pe Eduard apro- 
piindu-se, îndreptă calul către el. 

— Calonel Mac-lvor, — zise Eduard fără altă intro- 
ducere, — am să vă informez că unul din oamenii d-stră 
a tras cu arma asupra mea, dintr-un loc unde se aşezase 
la pândă. 

— Este o plăcere şi aș fi fermecat de a şti cine este 
acel care a îndrăznit să mi-o ia inainte. 

_— Eu voi fi la ordinele d-stră când vă va plăcea. 
Acel care a luat asupra lui să vă prevină este omul d-stră, 
Callum Beg. 

— Callum !, — strigă Fergus, ieşi din rânduri! D-ta 
ai tras cu arma asupra domnului Waverley ? 

— Nu, — răspunse Callum fără să roșească. 

— Eşti chiar tu, — zise Alick, — care se întoarse deja, 
pentru că întâlnind un cavaler el îi încredinţase mesajul 
lui către Baronul de Bradwardine și venise să-şi ajungă din 
urmă stăpânul în mare galop. Da, ești d-ta; te-am văzut 
foarte bine şi te-am recunoscut. 

— iMinţi, — răspunse Callum. 

Cu tonul său imperativ obișnuit, șeful ceru lui Callum 
pistolul. Bazinaşul deschis şi patina neagră de fum indicau 
că arma fusese descărcată. 

— Na! — zise Fergus izbindu-i cu toată forţa o lovi- 
tură cu patul pistolului în cap ; Na! că asta te va dezvăţa 
să lucrezi fără ordin și să minţi după aceea pentru a te 
dezvinovăţi. 

Callum primi lovitura fără a căuta s-o evite și căzu 
fără a mai da nici un semn de viață. 

— Păstraţi-vă rândul ca viaţa voastră ! — ordonă Fer- 
gus restului de trib. Voi zbura creierii cui va îndrăzni să 
intervină între domnul Waverley şi mine. Toţi rămaseră 

nemișcaţi. Evan Dhu fu singurul care dete câteva semne 
de neliniște şi de nemulțumire. 

Callum întins pe pământ pierdea mult sânge ; dar ni- 
meni nu îndrăznea să-i dea vreun ajutor; se părea că a 
primit lovitura de moarte. 

— Cât despre d-stră, domnule Waverley, — adăugă 
Fergus, — aveţi complezenţa de a înainta cu calul d-stră 
douăzeci de paşi. Waverley se duse la invitaţia lui. 

Când ei fură singuri la oarecare distanţă, șeful intor- 
cându-se către el, zise cu o răceală afectată. 

— Era cazul şi aveam motivul să fiu uimit, dom- 
nule, de ușurința şi lipsa de constanță care v-a plăcut mai 
alaltăieri s-o arătaţi în gusturile d-voastră ; dar de atunci 
mi-am procurat excelente comentarii asupra purtării 
d-stră. 

— Nu pot să ghicesc ce vreţi să spuneţi, colonel Mac- 
ivor, dacă nu e, după cât îmi pare clar, că v-aţi propus de 
a-mi căuta ceartă. 

— Ignoranţa d-stră afectată nu vă va servi la nimic, 
domnule. Prinţul m-a incunoştiințat de manevrele d-stră. 
Eram departe de a presupune că angajamentele d-stră faţă 
de Miss Bradwardine au fost motivul d-stră pentru a le 
rupe pe cele luate faţă de sora mea. Presupun că aţi aflat 
că Baronul schimbase destinaţia domeniilor sale, aţi găsit 
acest motiv suficient pentru a dispreţui pe sora prie- 
tenului d-stră și a lua acestui prieten pe cea pe care el 
pusese ochii. 

— Prinţul v-a spus că eu aveam angajamente cu Miss 
Bradwardine ? 

— El mi-a spus-o, — strigă șeful cu furie. Scoate sa- 
bia şi apără-te cel puţin, ca să nu prefer să renunţ la 
toate pretențiile dumitale. 

— Este o demenţă 'completă sau poate o stranie 
greșeală. 

— Nici o scăpare ; scoate sabia, — replică Fergus ieșit 
din minţi, trăgând pe a lui din teacă. 

— Trebuie să mă bat ca un nebun fără să știu pen- 
tru ce ? 

_— Renunţă, deci, pentru totdeauna la pretențiile 
dumitale la mâna lui Miss Bradwardine. 

— Ce drept ai dumneata, — strigă Waverley, pierzând 
orice stăpânire pe el însuși, — să-mi dictezi condiţii de 
acestea .? 

Și cu aceste cuvinte el trase sabia şi o ridică. În acest 
moment Baronul de Bradwardine sosi cu o mare parte din 
cavalerii săi. La apropierea lor, muntenii se pregătiră să-l 
susțină pe şeful lor şi totul prevestea că această scenă de 
confuzie se va sfârşi în sânge, când deodată un strigăt se 
ridică. 

— Loc! loc! loc Prințului ! 

Acest strigăt anunţă prezenţa cavalerului, el înaintă 
urmat de un detașament de cavaleri de la Fitz-James. 
Apariţia lui restabili ordinea până la un oarecare punct ; 
muntenii îşi reluară locurile ; cavalerii formară escadronul. 
Baronul și Fergus păstrau cea mai adâncă linişte. Prințul 
îi chemă, asemenea și pe Waverley. Îndată ce el auzi că 
ceartă provenea de la fapta scelerată a lui Callum Beg, 
el ordonă ca acest om să fie trimlis imediat la intendeniul 
general. Cu tonul omului care pare a reclama un drept 
şi în acelaşi timp solicita o favoare, Fergus îl rugă să-l 
lase la dispoziția lui, promițând că pedeapsa lui va fi 
exemplară, iar prințul consimțţi. 

După ce s-a informat de obiectul certei care se iscase 
între Fergus și Waverley, el ordonă îndepărtarea trupelor 
lui Mac-lvor şi ale Baronului de Bradwardine, fiecare 
într-o:parte diferită ; apoi adresându-se celor doi adversari : 

— 'Domnilor, — le zise el, — dacă eram mai puţin da- 
tor prieteniei d-stră dezinteresate, v-aş fi mărturisit la 

amândoi serioasa nemulţumire ce-mi cauzează diferendul 
d-stră într-un moment când cauza tatălui meu cere aşa 
stăruitor cea mai perfectă unire ; dar ce este mai dureros 
pentru mine este că cei mai buni prieteni ai mei îşi închi- 
puie că ar avea dreptul de a se pierde ei înşişi şi ele a 
pierde odată cu ei cauza pe care au îmbrăţișat-o. 

Amândoi se grăbiră să-l asigure că erau dispuşi să su- 
pună conflictul lor hotărârii lui. 

— În ce mă priveşte, — zise Eduard, — eu abia ştiu 
de ce sunt acuzat. Nu l-am căutat pe colonelul Mac Ivor 
cecât pentru a-l informa că eu era să fiu asasinat de un 
cm ataşat serviciului său. Nu ştiu ce motiv îl face să mă 
provoace, dacă nu e acela că el mă acuză fără nici un 
temei că aş fi căpătat afecțiunea unei tinere persoane la 
mâna căreia el are pretenţii. 

— Dacă sunt în eroare, — răspunse Fergus, — această 
eroare provine din convorbirea cu care Alteța Sa Regală 
m-a onorat azi dimineaţă. 

— Din conversaţia noastră ?, — răspunse cavalerul. 
Cum, oare, Mac Ivor a putut să înţeleagă atât de greșit ! 

El îl conduse la o parte și, după cinci minute de con- 
vorbire animată reveni în galop spre Eduard. 

— E posibil, domnule Waverley, ca eu să mă fi înșelat 
în presupunerea că d-stră aţi pretinde mâna lui Miss 
Bradwardine ? Cu toate că nu mi-ai vorbit niciodată de 
„aceasta, mă convinseseră astfel, incât, am crezut, în di- 
mineaţa asta să-l pun în cunoștință de acest fapt pe Vich 
ian Vehr. 

— Alteța Voastră Regală — răspunse Waverley, — 
trebuie să-și fi fondat credinţa pe neînţelegeri tare îmi 
sunt cu desăvârşire necunoscute. Eu simt tot ce este ono- 
rabil în această presupunere, dar n-am nici un motiv 
pentru a merita aceasta. 

Cavalerul păstră tăcere pe timpul câtorva clipe şi pri- 
vi rând pe rând pe Eduard şi Fergus. 

— Domnilor, — zise, în sfârşit, — permiteţi-mi să fiu 
mediatorul între d-stră, nu în calitate de principe regent, 
ci ca Charles Stuart, ca frate al d-stră de arme în această 
cauză. Lăsaţi la o parte toate drepturile mele la supunerea 
d-stră și gândiţi-vă numai la onoarea d-stră. Ce scandal 
pentru prietenii noștri, ce triumf pentru Ilanovrieni, dacă 
văd că dezunirea domneşte printre noi ! Și permiteţi-mi să 
adaug că numele de femei de care s-a vorbit, cu pretenție, 
de noi, toți, sunt prea de respect, pentru a fi menționate 
ca subiecte de discordie. 

Principele îl duse din nou pe Fergus la o distanță 
oarecare, spre a avea cu cl o ultimă explicație, apoi se în- 
toarse la Waverley şi zise : 

— Eu-cred că i-am demonstrăt colonelului Mac Ivor 
că resentimentul său provenea dintr-un „malentendu“ în 
care e adevărat că eu însumi am fost factor important şi 
i-am dat loc dar eu. sunt convins că domnul Waverley e 
prea generos ca să păstreze cea mai mică dușmănie față 
de ceea ce s-a petrecut. Vich Ian Vohr, trebuie să expli- 
cați in mod convenablil această afacere tribului d-stră, în 
scopul de a preveni orice nou act de violență. Acum, dom- 
nilor, aş vrea să am satisfacția de a vă vedea dându-vă 
mâinile. | 

[i înaintară cu răceală unul spre altul, cu pas încet, 
fiecare vrând să evite de a fi primul care face o asemenea 
concesic, totuşi sfârşiră prin a-şi da mâna şi se „despărțiră, 
după ce își luaseră respectuos rămas bun de la cavaler. 


După un consiliu de război ţinut la Derby la 5 Dec cem- 
brie, muntenii renunțară la proiectul disperat de a înainta 
mai mult în interiorul Engliterei și hotărâră să se retragă 
spre Nord, spre marele regret al tinerilor şefi îndrăzneţi. 


Ei începură, prin urmare „retragerea lor, și prin iu- 
teala mersului, stăpară. din cercul mişcărilor ducelui de 
Cumberland, care îi urmărea cu un corp de cavalerie- 
foarte numeros. 

Această retragere era o renunțare crudă la înaltele lor 
speranţe. Nimeni nu a vorbit atât de strălucit ca Fergus ; 
nimeni nu fu deci mai mortificat de această schimbare. 
Din acest moment se petrecu în toată persoana lui o mare 
schimbare. | 

Retragerea continuă mai multe zile, până când într-o 
dimineață, la 12 Decembrie, în zorii . zilei, Waver- 
ley nu fu puțin suprins de a primi vizita lui Fergus, 

» pe care. la început îi fu greu să-l primească și pe care abia 
îl recunoscu la început, atât era de deosebit de cum îl 
cunoscuse până acum. Privirea pierduse mult din focul ei ; 
obrajii lui erau .scobiți, vocea lui lâncezea, pasul său. 
mai. puțin hotărât, mai puţin elastic ca de obicei și îm- 
brăcămintea pe care o aranja de obicei cu atâta grijă, 
era acum aruncată pe el în dezordine. El invită: pe Wa- 
verley să-l însoţească până la malul unui râuleţ din veci- 
nătate și un surâs de melancolie îi înflori buzele când văzu 
pe Eduard că-și. punea sabia la centură. Îndată ce ajun- 
seră într-un loc lăturalnie : 

| — Ei bine, Waverley, — zise Fergus, — aş fi fermecat 
de a cunoaşte proiectele. d-stră. Nu mă priviți cu acest aer 
de uimire ; am primit aseară o scrisoare de la sora mâa ; 
dacă aş fi cunoscut mai degrabă detaliile pe care ea le con- 

ținea, aș fi evitat o scenă la care nu mă gândesc niciodată 
fără durere. Într-o scrisoare pe care i-am scris-o eu într-o 
ceartă a noastră, i-am arătat care e cauza. Ea îmi răs- 
punde că n-a dat niciodată încurajări speranțelor d-stră 
și că ea nu putea avea nici un motiv ca să vi le dea. Săr- 

mana Flora ! ea îmi scrie cu entuziasm. Ce va gândi ea, 
când va şti de această retragere fatală ! 

Sincer afectat de tonul de adâncă melancolie cu care, 
Fergus îi vorbise, Waverley îl rugă să uite altercaiia su- 
părătoare pe care o avuseseră împreună. Îşi strânseră 
din nou mâna, dar de data aceasta, era din toată inima. 

— Ce socoteşti că ai să faci? întrebă Fergus. Nu ai 
face bine dacă ai părăsi această nenorocită armată, pentru 
a merge înaintea noastră în Scoţia şi a te îmbarca pen- 
tru a trece pe continent, într-unul din porturile de est care 
sunt încă în puterea noastră ? 

Când veţi fi în afară de regat, priete nii d-stră vor obţine 
cu uşurinţă iertare pentru d-stră ; şi ca să vă spun adevă- 
rul, eu aş vrea să puteţi să luaţi pe Roza Bradwardine de 
soție și amândoi să luaţi pe Flora sub protecţia d-stră. 
Roza'vă iubește și cred că o iubiţi şi d-stră la fel. 

— Ce! — răspunse . Eduard, — puteţi d-stră să-mi 
propuneţi dezertarea de la o cauză pentru care ne-am 
luptat cot la cot! 

— Da, vă sfătuiesc cu sinceritate, cu toate că am ini- 
ma zdrobită. 

— Şi în timp ce mă sfătuiţi să fug, sfat pe care nu-l 


voi urma câte zile voi avea, — care punt proiectele d-stră 
pentru d-stră înșivă ? 
— Oh! — răspunse Fergus cu un ton melancolic, 


— dəstinul meu este fixat. Înainte de sfârşitul zilei, cu voi 
fi mort sau prizonier. 

— Ce vreți să spuneți, dragă Fergus ? Duşmanul este 
încă la o zi de marş în urma noastră ; de altfel, noi sun- 
tem destul de puternici pentru a-l respinge ; adu-ţi aminte 
de Gladsmuir. 

„— Ceea ce vă spun eu nu e mai puţin adevărat, cel 
puţin în ce mă priveşte pe mine, personal. 

— Pe ce fondaţi d-stră această tristă prezicere ? 

— Pe un presentiment de care sunt obsedat de ieri 
și pe care am încercat, dar zadarnic, să-l gonesc din Su- : 
fletul meu. 

"Cu toate că Eduard nu credea în presentimepte, el nu 
fu mai puţin mișcat de starea în care vedea pe Fergus, 
făcându-l să simtă că renaște pentru el toată vechea lui 
prietenie. Pentru a-l sustrage de la aceste gânduri negre, 
Îi propuse să stea cu el până când tribul luj Mac Ivor va 


sosi. Șeful păru sensibil la această ofertă, dar refuză s-o 
accâpte. 


_— D-stră știți, — îi zise el, — că noi suntem. în arier- 
gardă și mai ştiţi că acesta este postul cel mai periculos 
într-o retragere. 

— Şi, în consecinţă, cel mai onorabil. 

— Ei bine, să fie; spune servitorului d-stră să ţină 
calul gata pentru: Gazi când vor avea de-a face cu o par- 
tidă puternică. Aş avea cea mai mare plăcere să mă folo- 
sesc de societatea d-stră încă odată. i 

— Trebuie, — zise Fergus, arătând pe Callum Beg — 
ca craniul acestui spânzurat să fie mai tare decât mar- 
mora câinele de pistol s-a rupt de lovitură, capul lui nu. 
© — Cumiaţi putut să loviți atât de aspru un băiat tânăr 
ca acesta ? 

—— Dacă nu-l loveam din timp în timp cu câte o lovi- 
tură, această haimana uita de el. | 

După ce s-au luat precauțiunile necesare, au pornit la 
drum. Soldaţii lui F ergus şi un alt regiment compus din 
muntenii tribului vecin formau ariergarda. Se "traversa 
o mare mlaștină descoperită şi intrară în micul sat Ciifton 
în' momentul când soarele de iarnă era pe punctul de a 
apune. Totdeodată pe suprafaţa neagră a mlaștinei: se văzu 
înaintând un corp numeros de cavalerie. 

Atunci Fergus, la care arzătorul curaj părea a-și îi re- 
luat impetuozitatea la apropierea pericoluiui, își trase sa- 
bia strigând : „Claymore“l. Şi încurajând soldaţii săi, se 
aruncă cu ei asupra inamicului. | 

Dar dragonii făcură pe munteni să se risipească, ră- 
mânând vreo doisprezece din ei care Îi băteau cu lovituri 
de sabie. Luna, în acel moment se acoperi de nouri și 
în întuneric, eroul nostru nu putu nici să dea un ajutor 
prietenilor săi, nici să distingă drumul pe care trebuia 
să-l ia ca să ajungă ariergarda. După!ce era să fie omorât 
în câteva; rânduri sau făcut prizonier. de plutoanele de ca- 
valerie ce le întâlnea în întuneric, el ajunse la un colț și 
sărind zidul, se crezu în afară de pericol pe drumul armatei 
muntenilor de la care auzea de departe cimpoiul. 


` 


1 Sabie cu dublu apărător la mâner.. 


CAPITOLUL XI 
Fugar 


Un drum de aproape trei mile conduse pe Waverley 
la intrarea unui mic sat. El știa că dispoziţia locuitorilor 
în general nu era favorabilă cauzei pe care ela îmbrăţi- 
şat-o ; dar dorind să-și procure un cal și un ghid pentru 
a se duce la Perth, unde spera să găsească ariergarda, cel 
puţin corpul principal al armatei de cavalerie, el se apro- 
pie de o cârciumă de noapte. Un mare zgomot domnea în 


interior ; el se opri pentru.-a asculta ; înjurături englezeşti 


însoțite de refrenul unui cântec marţial îi spuse că, acest 
cătun era ocupat de trupele ducelui Cumberland. El căută 
deodată să se îndepărteze cu cel mai mic zgomot posibil 
și binecuvântând întunericul contra căruia până atunci 
murmurase, îşi continuă drumul dibuind în lungul unui 
gard care păru că înconjoară grădina unei colibe. Abia 
atinse poarta, că braţul lui întins fu prins de o mână 
de femeie, în timp ce o voce îi zise : 

— Eduard, tu ești ? 

— Aici este o greşeală, — își zise Waverley, — căutând 
cu blândeţe să scape. 

— Nu face zgomot, — adăugă ea, — sau Locuitorii- 
Roșii te vor auzi; și aceștia arestează şi pun la rechi- 
ziţie pe toți acei care trec prin faţa porții cârciumii, pen- 


tru a-i sili să care furgoanele lor cu răniți. Vino acasă la 


tata, altfel ei îţi vor juca o festă urâtă. 

„— Este o foarte bună idee, — gândi Eduard. 

El traversă mica grădină după tânăra fată și intră 
într-o bucătărie pardosită cu cărămizi. Conducătoarea lui 
apropie un chibrit de focul ce ardea pentru a aprinde 
o candelă ; dar abia aruncase ea o privire asupra lui 
Waverley, că lumina îi căzu din mână şi strigă din toate 
puterile : | 

— Tată ! Tată! 

Tatăl astfel strigat apăru imediat. Š 

— E, bine, ce s-a întâmplat, fata mea ? 

— Ah!, — răspunse ea într- -un acces de spaimă a- 
proape A ae — am crezut că'era Ned! Williams, 
şi este unul din oamenii ăștia cu pled. | 

— Și ce afacere aveai tu cu Ned Williams la ora asta ? 

Această întrebare era poate una din acelea care-i ușor 
de pus, dar la care nu e prea uşor de a răspunde. Aşa că 
sărmana fată nu răspunse decât plângând și frângându-și 
mâinile. | 

— Și tu, băiatul meu, — zise el lui Eduard, — tu uiţi 
că dragonii sunt în sat şi că dacă te întâlnesc te vor cio- 
pârţi ca pe un nap ! 

— Știu că viaţa mea este în pericol: dar dacă d-stră 
veniți în. ajutorul] meu, eu vă voi recompensa cu dărni- 
cie. Eu nu sunt scotian ; eu sunt un nenorocit de nobil 
englez. 

— „că ești scoțian sau nu — răspunse. cinstitul fer- 
.mier — mi-ar fi plăcut mai mult să fi fost departe de 
mine ; dar fiindcă tu ești aici, Jacob Jopsom nu va vedea 
sășiale nimănui: de altfel „pledurile“ au fost: oameni 
viteji şi n-au făcut mare rău aici ieri. 

În consecință omul se ocupa necontenit să ofere ospi- 
talitate eroilor noştri, deci şi acestuia pentru noaptea 


1 Prescurtarea dată de numele de Eduard. 


- 

asta, Aprinse focul, luând precauțiunile necesare pentru 
ca lumina să nu poată fi zărită de afară. El tăie în fine 
o bucată de slănină și adăugă o cană de bere englezească. 

Se conveni că Eduard va aştepta în acest ascunziş până 
trupele vor pleca a doua zi de dimineaţă şi că atunci el va 
închiria sau va cumpăra de la fermier un cal peniru a 
încerca să-i ajungă pe prietenii lui. 

Odată cu diminea'a, sosi şi vestea că muntenii eva- 
cuaseră Penrith-ul, că ei se întoarseră din nou asupra Car- 
lislei şi că trupele ducelui de Cumberland umpluseră dru- 
murile din toate părțile. Încercând să treacă fără a fi des- 
coperit, ar fi fost un act de îndrăzneală fără margini. Ned 
Williams, acela căruia crezuse că se adresează fata fermie- 
rului, fu atunci chemat la consiliu. El propuse ca Wa- 
verley să-și lepede uniforma şi pledul şi să ia un costum 
de ţară, să vină cu el la ferma tatălui său aproape de 
Ulwater şi să stea acolo în acest azil, ascuns până ce ope- 
rațiile militare care aveau loc în împrejurimi, încetau de 
a-i mai face periculoasă plecarea. 

S-a convenit cu preţul pe care îl va plăti pentru a 
sta în pensiune la Williams, dacă el era de acord și gândea 
tot așa, până când o va putea lua la drum în toată sisu- 
ranța. Bătrânul Jopson şi fiica sa refuzară orice fel de 
plată pentru ospitalitatea pe care i-o dăduseră şi călăuza 
lui îl conduse sub deghizarea pe care i-o procurase, 
peste câmpia unde în noaptea trecută avusese loc hăr- 
țuiala. L.ucirea trecătoare a unui soare de decembrie stră- 
lucea trist peste vastele buruieni, plantate în anumite lo- 
curi cu cadavre de oameni și de cai, deasupra cărora zbura 
cu strigăte lugubre un stol de corbi, de vulturi şi alte 
păsări de pradă. 

'Oamenii care veneau după armată despuiaseră deia pe 


morţi de tot ce putuseră să ducă ; dar Jumea de la- ţară 

puţin familiarizată cu scenele de carnaj nu se apropiase 
încă de câmpul de bătaie, ci numai câte unii îndrăzneau 
să privească de departe cu groază. Aproximativ, erau şaizeci 
sau șaptezeci de cadavre de dragoni întinse la drumul mare 
și pe mlaștină. O duzină de munteni, dacă nu mai mult, 
muriseră ; erau cei care, înaintând prea mult, căzuseră sub 
gloanţele inamice. Eduard nu putu să găsească corpul lvi 
Fergus printre morţi ; poate că fusese făcut prizonier ; poate 
că, de asemenea, colaci eri dă tribul său îi ridicaseră corpul. 

Apropierea unui detașament trimis pentru a forța pe 
țărani să îngroape morții obligă pe Eduard să ajungă p2 
călăuză care îl aștepta cu atâta îngrijorare şi frică la um- 
bra unor arbori. | d 

După ce au părăsit acest câmp de carnagiu, ei făcură 
restul -de drum, fericiți. La ferma lui Williams, Eduard 
trecu drept o rudă tânără, crescut pentru biserică şi care 
venise să se refugieze la el. până ce sfârşitul tulburărilor 
îi va permite să treacă. Această poveste îndepărta orice 
presupunere din spiritul bunilor şi simplilor ţărani ai lui 
Cumberland şi păru să-i explice în mod suficient aerul 
grav şi obiceiurile de a se ascunde ale noului locuitor al 
fermei. 

Zăpada care cădea în cantitate mare făcu imposibilă 
plecarea lui timp de zece zile. Când drumurile rede- 
veniră practicabile, auzi succeşiv că prințul se retrăsese 
în Scoţia ; după aceea, că abandonase frontierele retrăgân- 
du-se spre Glasgow şi că ducele de Cumberland făcea ase- 
diul Carlislei. Armata engleză îi oprea deci lui Waveriey 
orice posibilitate de å se retrage în Scoţia, în direcțiunea 
aceea. Din partea de răsărit, mareșalul Wade mergea asu- 
pra. Edinburgului în capul unor forţe considerabile. În 
sfârșit, de-a lungul frontierelor, miliții, voluntari şi parti- 

zani, se înarmaseră pentru a întinde răzvrătirea şi a-i opri 
pe toţi zăbavnicii, pe care armatele de munteni îi lăsase 
în Englitera. În curând predarea Carlislei şi măsurile se- 
vere cu care era ameninţată garnizoana răzvrătită deve- 
niră din nou motive pentru care Bduard renunţă la orice 
idee de a porni la drum, singur într-o ţară inamică, ocu- 
pată de o armată numeroasă. 

In acest azil singuratic, eroul nostru se gândea adesea 
la întâmplările dramatice în care jucase un rol mai mult 
sau mai puţin activ. Deoarece poşta care sosea rar în acest 
sat, aducea noutăţi de succes și arăta tocmai contrariu de 
cele ce se petreceau cu cele două partide, el spera cu vioi- 
ciune că destinul său nu-l va sili mai mult să poarte ar- 
mele într-un război civil. Gândurile sale se întorceau după 
aceea asupra morții presupuse a lui Fergus, asupra situ- 
aţiei dezolante a Florei şi cu o amintire încă mai caldă asu- 
Dra Rozei Bradwardine. 

E] era acolo de mai multe săptămâni când, într-unul 
din jurnalele ce i se aduceau din când în când de către 
preotul satului, ochii săi căzură pe un articol astfel con- 
ceput : 

„La zece luna curentă a decedat în casa sa Hill-Street, 
Berkeley-Square, Richard Waverley, al doilea fiu al lui 
Gilles Waverley, al lui Waverley Honour, după o suferinţă 
lungă agravată de starea de bănuială în care era el, fiind 
forţat să depună o cauţiune într-o sumă considerabilă ca 
garanție, să se prezinte, dacă ar fi fost cazul, ca să răs- 
pundă la o acuzaţie de înaltă trădare de care era amenin- 
tat. O acuzație de aceeași natură apasă pe Sir Everard 
Waverley, fratele său mai mare și se spune că el va fi dat 
în judecată în primele zile ale lunii viitoare cel puțin dacă 
Eduard Waverley, fiul răposatului Richard şi moştenitor 

al baronetului nu se constituie prizonier. Se dau asigurări 
Că în acest caz îndurarea majestății sale își propune de 
a opri orice urmărire contra lui Sir Everard. 

Există certitudinea că acest nenorocit. tânăr a purtat 
armele pentru Pretendent şi că a intrat în Englitera 
cu armata muntenilor ; dar nu s-a mai auzit vorbindu-se 
de el de la afacerea din :18 Decembrie de la Clifton“. 

Această lectură abia terminată, Waverley anunţă gaz- 
delor sale că era obligat să plece la Londra în cel mai scurt 
timp posibil. Îşi luă deci adio de la prietenii săi şi ai lui 
Cumberland asigurându-i că nu va uita niciodată serviciile 
lor, apoi cincisprezece zile mai târziu diligența îl dădea 
jos pe pavajul capitalei. O trăsură de piaţă îl transportă 
la colonelul Talbot, care locuia unul din principalele 
squaruri, în cartierul de la apusul oraşului. ` 


Când Waverley bătu la poarta lui, colonelul era la 
masă şi Lady, Emilia, ale cărei trăsături frumoase păs- 
trau încă paloarea boalei, era așezată în fața lui. Auzind 
vocea tânărului său prieten, colonelul se ridică și alergă 
să-l îmbrățişeze. Frank-Stanley !, — strigă el, — ce mai 
faci, prietene 4 Scumpa mea Emilia, iată tânărul Stanley. 

Lady Emilia îi făcu o primire plină de politeţe şi de 
afecţiune ; dar roșeața obrajilor ei, mâna ei tremurătoare 
şi vocea prea puţin sigură probau cât era de emoţionată 
Și îngrijorată. Se repuse în grabă prânzul pe masă şi în 
timp ce Eduard lua câteva aperitive, colonelul continuă 
să i se adreseze. 

— Nu mă aşteptam să vă văd aici, dragul meu Frank ; 
medicii m-au asigurat că aerul din Londra este cu totul 
contrariu sănătăţii dv., nu trebuia să vă expuneţi la acest 
risc. Emilia și cu mine. suntem încântați de a vă vedea 
dar mi-e teamă că nu vom putea spera să avem mai multă 
vreme această plăcere. ° 

— ©O afacere -cu totul particulară m-a adus aici, — 
bâigui Waverley. | 

— Eu am bănuit ; dar nu voisuferi să stai aici lungă 
vreme. Spontoon, — zise el unui bătrân servitor fără 
livrea. care avea o înfățișare militară — să se servească 
la masă ; și dacă eu sun, să vii numai dumneata ; nu lăsa 
să intre nici un alt servitor; nepotul meu și cu mine avem 
să vorbim despre afaceri. În numele lui Dumnezeu, dragă 
Waverley, — continuă el când servitorii ieșiseră, spune-mi 
ce împrejurare imperioasă a putut să te decidă să vii la 
Londra, cu preţul vieţii tale. : ., 

— Dragă domnule Waverley, — zise Emilia, — d-stră 
căruia n-aş putea niciodată să-i dovedesc dreapta mea re- 
cunoştinţă, cum aţi putut comite o asemenea imprudenţă ? 

— Tatăl meu... unchiul meu... citiţi acest paragraf. 

El arătă jurnalul colonelului Talbot. | 

— Aş vrea, — zise Talbot după ce termină cititul, 
— ca toate aceste haimanale să fi fost condamnate de a 
fi strivite sub propriile lor tiparniţe ! Sunt asigurat că, 
în acest moment, sunt în Londra mai mult de o duzină 
de gazete din acestea : trebuie să fii surprins dacă ele 
fabrică minciuni pentru a avea succes în bani ? Nu este, 
cu toate acestea, decât prea adevărat, dragul-meu Eduard 
că. ţi-ai pierdut pe tatăl tău: Dar că moartea lui a fost 
ocazionată de o durere violentă care îi fusese cauzată de 
situaţia lui neplăcută este pură fantezie. 

-~ — Dar unchiul meu, dragul meu unchi ? 

— El nu are nici cel mai mic risc. Sir Everard a 
plecat la Waverley Honour fără îngrijorare. Dar ești în 
pericol tu însuţi ; numele tău se găseşte pe toate procla- 
maţiunile ; mandate de arestare du fost lansate contra ta. 


De când ești aici ? Cum ai venit ? 

Eduard îi dete o socoteală exactă de tot ce i se în- 
tâmplase, în afară de cearta lui cu Fergus; căci, iu- 
bind pe munteni, el nu voia să hrănească prejudecățile 
naţionale pe care colonelul le nutrea contra lor. 

— Trebuie ca mâine să fii obosit şi oboseala să te 
oblige a rămâne în cameră. Lady Emilia va fi santi- 
nela ta; Spontoon şi eu te voi servi. Ti-am dat numele 
uneia din apropiatele mele rude, pentru că nimeni din 
servitorii actuali n-a văzut-o niciodată, în afară de Spon- 
toor ; aşa că nu e nici un fel de pericol până acum. Ai, 
deci, o violentă durere de cap și văd că ochii ti se închid 
orice ai face, aşa că poţi să figurezi pe listele bolnavilor. 
iar tu, Emilia, fă să se pregătească un apartament pentru 
Frank Stanley. | 

A doua zi de dimineaţă colonelul se duse să vadă 
pe oaspetele său. 

— Am câteva noulăţi bune de spus, — zise el, — re- 
putaţia ta ca om de onoare şi ca ofițer nu mai are 
nimic de temut din imputarea de a-ţi fi neglijat da- 
toriile și a fi provocat nesupunerea în regimentul lui Gar- 
dinier. E important, neapărat, pentru siguranţa ta, să 
te îndepărtezi de Londra cât mai repede posibil. Vei 
pleca, deci, mâine foarte de dimineaţă spre Nord, sub 
numele de Francis Stanley, nepotul meu şi trăsura 
te va duce până la al tăgilea schimb. Acolo vei încăleca 
pe cal; Spontoon te va însoţi până la Huntingdon ; el 
e. cunoscut pe toate drumurile că este în serviciul meu 
şi prezenţa lui: te va pune la adăpost de orice ches- 
tiune care te-ar încurca. La Huntingdon, vei găsi pe ade- 


văratul Francis Stanley, student -la Universitatea din 
Cambridge. În nesiguranța în care eram dacă sănătatea 
Emiliei mele mi-ar permite să mă duc eu însumi în Sco- 
ţia, eu mi-aş fi procurat din biroul secretarului de stat 

un pașaport pentru nepotul meu care m-ar fi înlocuit; 
şi cum voiajul lui n-avea alt scop decât să te caute, astăzi 
este cu totul inutil. Stanley este în curent cu toată po- 
vestea ta ; veți prânzi impreună şi poate că vei găsi în cele 
două creiere ale voastre vreun plan nou pentru a micşora 
pericolele voiajului tău. Acum, — adăugă el, deschizând 
un portofoliu, trebuie să te pun în fonduri pentru luptă. 

— Dragă colonele, eu sunt confuz... 

— În toate timpurile şi oricând poţi să dispui de 
punga mea ; dar acești bani îți aparţin. Tatăl tău, în- 
trezărind întâmplarea unei confiscării m-a însărcinat cu 
o moştenire în profitul tău. Ai la dispoziție mai mult de 
cincisprezece mii de lire sterline și eşti proprietarul 
Brerewood-Lodge-ului. Eşti un tânăr cu desăvârşire in- 
dependent, pe conştiinţa mea. Iată două sute de livre și 
poti să ai astfel altă sumă cât îţi va plăcea sau un credit 
în țară străină, cum afacerile tale îți vor cere. 

Prima întrebuințare pe care o făcu Eduard cu noua 
lui avere fu de a trimite o oală mare de bani onestului 
fermier Jopson, rugându-l să o primească din partea 
prietenului său Williams, care nu uitase ziua din 18 
Decembrie. Îi ceru în acelaşi timp să-i păstreze cu grijă 
îmbrăcămintea de muntean, mai ales armele. sale,: cu- 
rioase: prin ele înşile, şi cărora prietenia celor care i 
le dăduse adăuga o mare valcare. Lady Emilia se în- 
sărcină cu grija de a trimite miss-ei Williams un cadou 
care să fie după gustul ei ca să-i mângâie amorul propriu. 
Din partea lui, colonelul care era de asemenea puțin agri- 
cultor, promise să facă să treacă la patriarhul de Ulswater 


un echipaj de căruţă. 

A doua zi, după ce călătorise în felul convenit, Wa- 
verley găsi pe Francisk Stanley la Huntingdon. Cunoș- 
tinta se făcu imediat între cei doi tineri. Ei petrecură îm- 

preună o zi din cele mai plăcute şi în ziua următoare, 
mereu sub numele de Stanley, el își urmă călătoria în- 
soţit de Spontoon. 

Eroul nostru călătorea în goana calului de diligenţă, 
după cum era pe acele timpuri, fără alte aventuri decât 
două sau trei întrebări la care răspunse prin arătarea 
pașaportului. La frontiera Scoției află victoria decisivă 
a lui Culloden repurtată de trupele englezeşti. Cu toate 
că el se aştepta de multă vreme la aceasta, noutatea fu 
o lovitură care îl cufundă într-o profundă întristare. 


CAPITOLUL XII 


; Baronul este nevoit să locuiască 
într-o vizuină 


Sosind la Edinburg, unde trebuia neapărat să în- 
ceapă cercetările sale, Waverley simţi încurcătura si- 
tuației lui. Mai mulți locuitori din acest oraş îl văzu- 
seră şi-l cunoscuseră sub adevăratul său nume, cum 
putea, deci, el să 'se folosească de un pașaport pe nu- 
„mele de Francis Stanley ? Hotări, deci, să evite orice 
societate și de a pleca în nordul Scoției. Dar fu obli- 
gat să-şi schimbe plecarea cu o zi sau două pentru că 
aştepta o scrisoare de la colonelul Talbot; trebuia de 
asemenea să-şi lase noua sa adresă sub un nume nou 
într-un loc unde hotărâseră mai înainte. El ieşi către 
seară ca să execute acest din urmă proiect și traversa 
străzile care îi erau foarte cunoscute, având grija de a 
se feri de toate privirile, aşa fel ca să nu fie recunoscut. 

Câteva ore mai târziu, el pleca spre Tully-Veolan 
unde spera să vadă pe Roza Bradwardin, sau cei pu- 
ţin să afle noutăți de la ea. 

Luă caii de poştă până la Perth cu intenţia de a face 
restul călătoriei pe jos nu numai din plăcere dar pentru 
a părăsi mai uşor drumul mare pe care zărea de departe! 
niște detașamente de soldați ; şi cu cât înainta către Nord, 
cu atât se arătau mai mult urmele războiului : trăsuri sfă- 

râmate, cai morţi, arbori frânţi și tăiaţi pentru a face 
garduri, poduri rupte sau pe jumătate reparate, — totul 
anunţa trecerea armatelor dușmane. 

În locurile unde proprietarii erau legaţi de cauza 
Stuarţilor, casele erau dărâmate sau pustiite, pe când 
locuitorii rătăceau pe câmp, tremurând trişti şi bui- 
măciţi. | 

Nu ajunse decât către seară în împrejurimile Tully- 
Veolan-ului. 

Apropiindu-se de sat, văzu cu îngrijorare că un de- 
taşăment de soldaţi era postat acolo şi ceea ce era mai 
rău este că părea să fie în cantonament acolo. Pentru a 
evita riscul de a fi arestat şi întrebat din ce neam era, 
făcu, un circuit lung, evită satul şi se apropie de cărăruie 
printr-o cale pe care o cunoştea ; o singură privire îl făcu 
să știe că schimbări mari avuseseră loc. O falangă a porţii 
rămăsese singură, spartă pe ţâţâni ; cealaltă fusese tăiată ; 
crenelurile de deasupra porții erau aruncate pe jos. | 

Aleea nu fusese mai puţin devastată. Mai mulţi arbori 
mari zăceau pe pământ și animalele ţăranilor, ca şi caii 
dragonilor, acoperiseră cu un nămol negru, larga pajiște: 
pe care Eduard o admirase alte dăţi. 

Intrând în curte, Waverley văzu realizându-se toate 
temerile care îl făcuseră să se gândească şi să-și În- 
chipuie aceste prime ravagii. 

Casa fusese prădată şi pustiită de trupele regelui care, 
numai pentru plăcerea de a face rău, încercaseră, chiar, 
s-o ardă şi, cu toate că grosimea zidurilor reușise să 
reziste focului, grajdurile şi toate clădirile curţii de 
păsări fuseseră în întregime arse, turnuleţele şi crenelurile 
clădirii principale erau pline şi înnegrite de fum, pavajul 
curții scos de la loc şi spart, uşile scoase din ţâţâni sau 


neținându-se decât în câte una, ferestrele împinse și gea- 
murile sparte. Tot mobilierul fusese făcut bucăți şi se 
vedeau păr,i din el risipite prin curte. 

Cum e de închipuit, Eduard privea cu strângere de 
inimă la devastarea unei reședințe atât de respectate 
până atunci ; dar la fiecare pas, el simţea îndoindu-i-se 
groaza şi temerile asupra soartei baronului şi a fiicei 
sale. Terasa îi oferi încă privirii un nou spectacol de 
întristare. Balustrada era răsturnată, pereții distruși, ar- 
borii fructiferi tăiaţi sau scoși din rădăcini. 

Cufundat în cele mai penibile gânduri, pe căre un 
astfel de spectacol făcuse să se nască în el, Eduard făcu 
înconjurul castelului, apoi, fără să ştie direcţia în care 
îl purtau paşii, o luă pe o potecă mărginită de tufi-. 
şuri. După câteva minute de mers, el se găsi în faţa 
unei colibe mizerabile la uşa căreia avu ideea să bată 
pentru a încerca să obțină noutăţi despre locuitorii cas- 
'telului. 

O bătrână în zdrenţe îi deschise. Èl intră şi primul 
obiect pe care îl întâlniră ochii lui era un om mare şi 
slab, purtând rămăşiţele unei vechi uniforme şi, având 
o barbă de trei săptămâni. Acest om ţinea în mâna dreap- 
tă un pistol încărcat şi cu cea stângă căuta un al doilea 
în centură. l 

Era baronul de Bradwardine ! La vederea lui Eduard 
el aruncă arma şi luând pe tânăr în brațe, îl sărută ini- 
mos. 

— S-au trimis aici, — îi zise el, — soldați însărcinați 
să rămână pe domeniile mele şi să mă vâneze ca pe o 
prepeliță ; tocmai când ați bătut la poartă am crezut că 
se descoperise bătrânul căprior în ascunzătoarea sa... dar, 
Jeaneta, n-ai nimic să ne dai să mâncăm ? 

— Oh!, ba da, domnule. Voi pune pe grătar cocoşul 
sălbatic pe care l-a adus azi-dimineaţă şi voi pune la copt 
in cenuşă ouăle găinii negre. 

În timp ce se preparau aceste alimente, Waverley ceru 
baronului noutăţi asupra missei Bradwardine. 


— E foarte bine, slavă Domnului ! şi este în siguranţă 
la Duchran, — zise baronul. Cu toate că el este liberal, 
lairdul, care este una din rudele mele îndepărtate n-a 
uitat deloc vechea noastră prietenie ce ne-o manifestăm 
în aceste timpuri nenorocite. Judecătorul face sforțările 
posibile pentru a salva câteva resturi din acest naufragiu 
pentru scumpa mea Roza. Ah, Doamne ! Mi-e frică că nu 
am fericirea de a o revedea, căci va trebui să merg să-mi 
las oasele în cine ştie ce ţară străină. 

— O! nu, nu, Excelenţa voastră, nu vorbiţi aşa, — zise 
Jeanetta, — totul se va aranja. Dar ouăle sunt gata şi 
cocoșul sălbatic de asemenea. Iată pentru fiecare o far- 
furie, sare şi felia de pâine albă care vine de la judecă- 
tor ; şi apoi nu lipseşte nici rachiul din damigeană. 

Se aşezară la masă şi începură să vorbească de pro- 
iectele lor pentru viitor. | 

Planul baronului era foarte simplu : a fugi în Franţa, 
unde, prin încrederea vechilor săi prieteni, spera să 
obţină o întrebuințare militară de care se credea 
încă în stare. Invită pe Waverley să-l urmeze, propunere 
pe care acesta o primi. În cazul când încrederea colone- 
lului Talbot n-ar reuşi deloc să-i obţină iertarea, el spera 
în sine însuși, în secret, că baronul va aproba dragostea 
lui pentrù Roza şi îi va da dreptul să primească ajutoarele 
sale în exil ; dar el evită să se explice în această chestiune 
până ce propria lui soartă fu hotărâtă. Ei vorbiră după 
aceea de Glennaguoich, pentru care baronul mărturisea 


cea mai mare grijă. 

Flora avu partea. ei de interes din partea bunului bă- 
trân şi această parte nu era desigur cea mai mică. | 

În timpul acesta noaptea înainta ; bătrâna Jeaneta se 
cuibărea într-un fel de poiată, în dosul peretelui din 
afară. Davie, singurul servitor rămas credincios baronu- 
lui, adormise de mult şi siorăia între Ban şi Buscar, doi 
câini care-l urmaseră la baracă când castelul fuseşe pă- 
răsit, şi a căror ferocitate cunoscută adăugată la reputa- 
ţia de vrăjitoare pe care o avea Jeaneta, contribuia să 
înlăture orice vizită. In scopul acesta judecătorul 
Macwheeble furniza pe sub mână Jeanetei tot ce era 
necesar pentru hrana lor, adăugând unele obiecte de iux 
pentru trebuința stăpânului său. În sfârșit, baronul se 
așeză în pat. Waverley se instală pentru noapte pe un 
fotoliu de catifea rupt, care figurase altădată în camera 
de culcare a lui Tully-Veolan și amândoi uitară într-un 
somn de câteva ore, luptele interne care sfâşiau tara. 

Din zorii zilei, bătrâna Jeaneta începu să-şi măture 
sărmana ei baracă pentru a deștepta pe baron care dor- 
mea de obicei un somn adânc. 

— Trebuie să mă reîntorc la peştera unde mă ascund 
în timpul zilei, — zise el lui Waverley. Vrei să vii să 
faci o plimbare cu mine în vale,? 

Ei plecară şi urmară o potecă pe care pescarii sau 
pădurarii o făcuseră de-a lungul malului râulețului, în 
mijlocul mărăcinilor. Pe drum baronul explică lui Wa- 
verley că ar putea să şadă o zi sau două la Tuly-Veolan 
fără pericol, chiar când ar fi văzut plimbându-se prin 
împrejurimi, numai să-şi ia precauțiunea de a spune că 
este un agent însărcinat 'de inspectorul domeniului, din 
partea oarecărui nobil englez care voia ` să-l cumpere. 

În vederea acestui lucru, el îi recomandă să meargă 
să facă o vizită judecătorului, care locuia încă clădirea 
numită micul Veolan, situată la circa o milă de sat. 

Paşaportul lui Francisc: Stanley va servi la nevoie de 
răspuns comandantului detaşamentului ; cât despre.ţăra- 
nii care puteau să-l întâlnească, baronul îl asigură că 
nu avea a se teme de trădarea lor. 

— Sunt convins, adăugă bătrânul, — că jumătate 
dintre ei știu că eu sunt în aceste împrejurimi, căci adesea 
găsesc în trecerea mea unele lucruri mărunte pe care 
aceşti oameni bravi ie depun pentru căei cred că ele ar 
putea şă-mi fie utile. Dumnezeu să-i ocrotească! sper 
că ei vor avea un stăpân tot aşa de înțeles ca mine și tot 
aşa de bun, dacă voi fi deposedat de domeniul meu. 


Un suspin natural termină această frază ; dar resem- 
narea fermă și constantă pe care o arăta baronul în ne- 
norocirea lui avea ceva demn de respectat. El nu se deda 
la regrete inutile şi nu se lăsa deloc biruit de melancolie. 
Suporta destinul şi relele care erau consecințe, cu o gra- 
vitate liniştită și nu intra în discursuri violent e contra 
partidului dominant. 

— Am făcut ceea ce am crezut ca datorie a mea, — 
zise bunul bătrân, — şi ceilalți fac, fără îndoială, ceea 
ce ei văd ca datorie a lor. Eu sufăr câteodată aruncân- 
du-mi privirile pe zidurile înnegrite ale locuinţelor părin- 
ţilor mei; dar ofițerii nu pot fără îndoială să împiedice 
întotdeauna devastările soldaţilor. 

Ajuns la piciorul unei stânci despicate, baronul se 
opri şi luând în mâinile sale mâinile tânărului însoțitor : 

— Haide, adio, scumpul meu Eduard, — îi zise el; — 
ne vom revedea în seara asta la buna Jeaneta. De aici 
încolo iată azilul unde nenorocirea timpurilor mă obligă 
să mă ascund ca un criminal hărțuit de poliţie. - 
in aceste cuvinte el începu să urce stânca până la 

intrarea unei peşteri care semăna cu uşa unui cuptor. 

Baronul îşi vâri mai întâi capul şi umerii, apoi bustul 
şi în fine, restul corpului său. 

Waverley avu curiozitatea să se ducă să-l viziteze în 
vizuina lui cum s-ar putea numi acest loc retras. Era 
foarte strâmtă şi foarte joasă ca să se poată sta în ea în 
picioare sau chiar să se aşeze cu uşurinţă; dar ea era 
uscată, plină de ferige şi constituia, după cum zicea þa- 
ronul, un loc de zăcut foarte nimerit pentru un soldat: 
bătrân. 

Eduard căută după aceea să aibă o întrevedere cu 
Jeaneta în care recunoscuse pe bătrâna femeie care îl în- 
grijise pe timpul boalei sale, după ce fusese scăpat din 
mâinile lui Gilfillan. În afară de aceasta el observase 
că baraca, cu toate că reparată puţin și prevăzută cu 
câteva mobile, noi, era cu siguranță locul unde el fu- 
sese deţinut. Prima sa grijă fu de a întreba cine era tâ- 
năra doamnă care venise la colibă pe timpul boalei sale. 

— Era o doamnă tânără, — zise ea, — care nu are 
pereche în lume : miss Roza Bradwardine. 

— În cazul acesta, probabil, Miss-ei Bradwardine îi 
eram dator libertatea mea ?, — strigă el, încântat de a 
fi văzut confirmându-se o idee pe care, împrejurările lo- 
cale îl făcuseră de mult s-o conceapă. 

— Da, fără îndoială, domnule Waverley, a fost chiar: 
ea. 


Dar cât ar fi fost ea de contrariată, sărmana copilă,. 
dacă s-ar fi gândit că veţi şti vr'odată un singur cuvânt. 

Povestea pe care i-o spuse Jeaneta avu ca rezultat 
de a arunca o rază de lumină peste unele întâmplări 
misterioase în care fusese el amestecat şi pe care încer- 
case în zadar să şi le explice. Această povestire fu pen- 
tru el un fir de care îi fu ușor să se servească pentru a 
ieşi din labirintul în care se rătăcise. Dar ceea ce îl fer- 

meca şi pusese culme la bucuria lui fu aceea că află că 
viaţa lui se datora Rozei Bradwardine. | 

Plăcerea de a ţine atât-de mult la un om atât de ono- 
rabi! ca baronul şi de care Sir Everard făcea caz aşa de 
mare, era încă o consideraţiune plăcută, dacă lipsea ceva 
pentru a-l face să dorească această căsătorie cu o tânără 
fată care îi dăduse atâtea probe de afecțiunea sa şi de 
devotament. 

Duncan Macwheeble, care nu mai era judecător, cu 
toate că se folosea încă de. titlul acestei demnități, scăpase 
proscripţiunii, separându-se din vreme de partidul răz- 
vrătiţilor. | 

Eduard îl găsi în cabinetul său în mijlocul mai. multor 
grămezi de hârtii. Avea în faţa lui o farfurie enormă 
umplută cu supă de făină de ovăz şi la stânga o lingură 
de os şi o cană de bere; o sticlă olandeză cu burta mare 
conținând rachiu pus la îndemâna lui arăta că acest 
onest membru al corpului de legişti luase deja masa 
de dimineaţă sau că își propusese să amestece supa lui 
cu aceste lichide digestive. Boneta lui de noapte şi pija- 
maua' lui fuseseră odată de dimie; dar tot aşa de pru- 
dent ca şi de econom, bunul judecător avusese grija de 
a le înnegri, de teamă ca acea culoare a lor de ghinion 
să nu aducă aminte de nenorocita campanie, celor care 
vor veni la el. 

Când Waverley înaintă spre mica balustradă verde 
care proteja pupitrul său şi scaunul de apropierea celor 
de rând, judecătorul îl privi cu un aer îngrijorat ; dar recu- 
noscând deodată pe bogatul şi tânărul englez, prieten al 
baronului, îi zise cu destulă bună graţie că era bine ve- 
nit la Petit-Veolan şi îl invită să împartă cu el dejunul 
său frugal. 

Convins că putea să se încreadă în judecător, Eduard 
îi făcu cunoscută situația şi proiectele sale. Foarte pruden-- 

tul personaj îl ascultă mai întâi cu toate simptomele fricei 
îndată ce el îi spuse că se găsea încă în stare de proscrip- 
ție. Se asigură puţin la vederea pașaportului, își frecă cu 
vioiciune mâinile când Eduard îi explică averea lui actuală 
și deschise ochi mari auzind care erau speranţele lw 
Eduard ; dar îndată ce Waverley exprimă inteniia lui de 
a împărți totul cu Roza Bradwardine, bravul judecător 
avu o izbucnire de veselie care se părea că-i va pierde 
mintea. Se sculă grăbit de pe scaun, azvârli cu boneta în 
plafon şi o prinse înainte de a cădea, dansă un joc mun- 
tenesc cu o graţie și agilitate neimitâbile şi aruncându-se, 
în fine, pe un scaun, zdrobit de oboseală, strigă : 

— Lady Waverley ! zece mii de lire sterline de rentă 
pe an! ce Dumnezeu mă împiedică să-mi pierd capul ! 
= — Amin! din toată inima mea, — zise Waverley ; — 
dar acum, domnule Macwheeble, să ne ocupăm de afa- 
ceri. | 
Eroul nostru explică atunci că ar avea nevoie de asis- 
tenţa lui, în primul rând pentru a-l pune la adăpost de 
orice pericol pe timpul şederii sale în această ţară, scri- 
ind comandantului de la detașamentul cantonat la Tully- 
Veolan „că domnul Stanley, nobil englez, rudă apropiată 
a colonelului Talbot are treabă la domnul Macwheeble 
şi că, cunoscând starea ţării, el îşi supune paşaportul 
inspecției căpitanului Forster“. | 

Al doilea serviciu pe care Eduard îl cerea judecăto- 
rului fu acela de a face să plece un om călare la biroul 
poștei unde colonelul Talbot trebuia să-şi adreseze scri- 
sorile și de a da ordin acelui mesager de a aștepta până 
va putea să aducă în orice diligență la Petit-Veolan o 
scrisoare pentru M. Stanley. ’ | 

Magistratul chemă la moment pe tânărul său ajutor, 
care, la ordinul stăpânului său o luă'la drum fără în- 

târziere. Îndată ce acest mesager fu plecat, Waverley 
întrebă pe Macwheeble dacă avusese de curând. noutăţi 
de la şeful Glennaguoich. 

— Tot ceea ce știu — răspunse judecătorul — este 
că a fost luat prizonier și 'că se află în castelul din 
Carlisle, că nu va întârzia să fie judecat şi că va fi omo- 
rât. Nu-i doresc cel mai mic rău, — adăugă el; — dar 
sper că acei care l-au prins îl vor ține bine şi că nu-i 
vor permite să vină pe aceste frontiere să ne înnebunească 
cu impozitele lor și tot felul de violențe, de ultragii, de 
depresiuni şi de. spoliațiuni,. cum n-a încetat niciodată 
el şi toată clica lui de a comite. 

Către sfârşitul după amiezei, ajutorul se înapoiase cu 
un pachet adresat d-lui Stanley şi purtând pecetea colo- 
nelului Talbot. Eduard îl deschise cu o mână tremură- 
toare şi dinăuntru ieşiră două piese oficiale îndoite, sem- 
nate și sigilate în bună. formă. Judecătorul, care avea un 
respect natural pentru orice se asemăna cu un act, le 
luă în grabă, aruncă o privire curioasă pe titlul lor şi 
citi cu bucurie pe prima : 

„Protecțiunea acordată de alteța sa regală persoanei 
lui Cosme-Connyne de Bradwardine de aci baron de 
Bradwardine și deposedat de baronia sa pentru că luase 
parte la rebeliune“. 

Cealaltă era o protecțiune asemănătoare pentru Eduard 
Waverley. Scrisoarea colonelului Talbot era concepută 
în aceşti termeni : | 


„Dragul meu Eduard, 


Odată cu sosirea mea aici, m-am dus la Alteța Sa 
Regală şi l-am găsit într-o stare puţin favorabilă pro- 
iectelor mele. Trei sau patru nobili scoțieni părăseau în 
dimineaţa aceea pe prinț. După ce mi-a făcut o primire 
bună : — Crezi d-ta Talbot, — îmi zice ducele, — o ju- 

mătate de duzină de nobili din cei mai respectabili 
şi cei mai. buni prieteni ai guvernământului în Nord de 
Forth : Maiorul Melville de Cairnvreckan, Rubrick de 
Duchran şi alţii vin, în forța inoportunităţilor de a 
obține scrisori de protecţie şi promisiunea de iertare în 
favoarea acestui bătrân rebel ce se cheamă baron de 
Pradwardine ! Ei au pretins că noblețea caracierulu; 
său personal și maniera generoasă cu care s-a com- 
portat cu acei. din prizonierii noştri pe care soarta ar- 
melor i-a făcut să cadă în mâinile revoltaţilor trebuia să 
pledeze în favoarea sa, cu atât mai mult cu cât confisea- 
rea baroniei lui părea că trebuie să fie o pedeapsă destul 
de severă. Rubrick s-a însărcinat să-i dea azil în casa 
- lui, până ce ordinea va fi perfect restabilită în această 
țară. 

E niţel cam greu să fii într-un fel oarecare silit de 
a ierta unui inamic atât de pronunţat al casei de 
Brunswick ! i 

„Am răspuns Alteței Sale Regale, că mă felicitam 
de a-l găsi dispus să acorde asemenea cereri, această îm- 
prejurare determinându-mă să-i prezint eu însumi una. 
“I-am vorbit de sprijinul permanent dat de familia mea 
măsurilor guvernământului. şi de cele trei voturi de care 
ea dispune în Camera Comunelor; o adusei ușor asupra 
serviciilor mele în ţări străine, adăugând că cel mai mare 
preț pe care îl legam de această cauză era 'de a ști că el 
era pe placul Alteţei Sale Regale; în fine apăsai mai 
puternic pe propriile sale asigurări de bunăvoință şi 
prietenie. El rămase încurcat, dar păru a vrea să refuze. 
Îl făcui să simtă că ar fi o bună politică de a pune la 
adăpostul manoperelor rău-voitorilor pe moștenitorul unei 
averi ca aceea a unchiului d-tale, dar n-am făcut încă 
nici o impresie asupra spiritului său. l-am vorbit apoi 

de obligaţiunile pe care le aveam faţă de Sir Everard şi 
faţă de d-ta personal şi îi cerui pentru toată răsplata 
serviciilor mele să-mi procure mijlocul de a-i proba 
recunoştinţa mea. Pricepui că el medita încă un refuz. 
Scoţând deci, din buzunar, ca o ultimă resursă, brevetul 
meu de colonel, i-am spus că deoarece Alteța Sa Regală 
în împrejurări de acestea nu mă socotea demn de a ob- 
ţine o graţie pe care altor nobili n-o: refuzase, nobili de 
cara puteam cu greutate să cred că serviciile lor ar fi 
fost mai importante ca ale mele, îl implorai cu umilinţă 
să-mi permită a depune în mâinile sale brevetul meu de 
colonel şi să mă retrag. El se aștepta la această concluzie ; 
îmi ordonă să-mi reiau brevetul, îmi spuse câteva cu- 
vinte asupra serviciilor mele și primi, în fine, cererea 
mea. 

„lată-vă deci redevenit liber, şi am promis în nu- 
mele d-stră că veţi fi un copil bun în viitor şi că vă veți 
aminti de indulgenţa stăpânirii. Vedeţi de aci că printul 
meu poate să fie tot aşa de generos ca al vostru. Amicul 
meu, adjutantul general mi-a procurat un duplicat de pe 
scrisorile de protecţiune pentru baron ; originalul fiind 
în manile maiorului Melville. Cum am presupus că veţi 
{fi încântat de a fi primul care-i daţi această fericită 
noutate, vă trimit duplicatul. Domnul Bradwardine tre- 
buie să se ducă fără întârziere la Duchran şi să-şi facă 
carantina. Cât despre D-stră vă dau voie să-l escoriaţi şi 
chiar de a sta cu el şapte până la opt zile, căci eu înţe- 
leg să spun că ceva frumos nu e prea departe. Profită 
deci de timp; la expirarea celor opt zile ce vă dau, va 
fi nevoie să veniţi la Londra pentru a vă înregistra gra- 
țierea. la curtea de justiție. 

„Adio, dragul meu Waverley ; întotdeauna al vostru, 
cu toată sinceritatea, 

FILIP TALBOT“ 

Îndată ce Eduard fu puţin smuls din visarea în care 
îl aruncaseră aceste noutăţi excelente, el invită pe Macwhe- 
eble să-l însoțească până la locul de retragere al baronului 
pentru a-i demonstra lucrurile pe teren. Dar circumspec- 
tul judecător îl făcu să observe, eu dreptate, că dacă ba- 
rontil se arăta de îndată în public, susținătorii săi şi țăranii 
ar putea să facă să izbucnească bucuria lor, sgomotoasă. 

: El, propuse, deci, ca domnul Waverley să se ducă la 
Jeaneta şi să aducă, îndată ce se va face noapte, pe ba- 
ron la Petit-Veolan, unde ar putea în fine, să guste plă- 
cerea de a dormi din nou, într-un. pat bun. În vremea 
aceasta, el va merge, el însuşi, să găsească pe'căpitanul 
Forster pentru a-i arăta scrisorile de protecţiune acor- 
date baronului. i 

A doua zi de dimineaţă el va avea cai pentru a-l 
conduce la Duchran cu domnul Stanley.. Căci eu presu- 
pun, — adăugă el, — că Excelenţa Voastră va păstra acest 
nume în prezent. 

„-— Desigur, domnule Macwheeble, dar n-o să veniţi 
d-stră înșivă în seara asta la Jeaneta pentru a vă vedea 
patronul ? 

— Nu; îl voi face să vină aici. 


CAPITOLUL XIII 


Cerul de lumină 


Când soarele fu gata să apună, Waverley se grăbi să 
se ducă la colibă. Sărmana Jeaneta, cocoșată de vârstă şi 
înnegrită de fumul focului de turbă, pleca și venea în lo- 
cuinţa ei cu o mătură şi murmura câteva vorbe între dinţi, 
tot încercând să dea un aer de curăţenie pardoselei şi so- 
bei. Zgomotul paşilor lui Waverley o făcu să tremure din 
toate . încheieturile, atât era de îngrijorată pentru baron 
şi îi fu foarte greu ca să înţeleagă că d-l Bradwardine 
nu mai avea să se teamă de nimic pentru persoana lui. 
Când, în sfârşit, ei se convinseseră de această bună veste, 
îi fu atâta de greu să creadă că nu trebuia să intre în 
posesia bunurilor sale. 

— Asta nu se poate, — zise ea, — nimeni nu va fi 
atât de lacom pentru el ca să-i ia bunurile după ce el 
și-a obținut iertarea. 

Eduard îi dete câteva piese de- argint şi îi promise 
că recunoştinţa ei va fi recompensată. 

— Ce altă răsplată mi-ar fi mai plăcută, — răs- 
punse ea, — decât plăcerea de a vedea pe bătrânul meu 
stăpân şi pe Miss Roza revenind la ei acasă şi reluând 
ceea ce le aparţine. 

Waverley plecă de la ea şi se grăbi să meargă la 
vizuina baronului. Abia fluierase, că văzu pe bătrân sco- 
țând capul din ascunziş pentru a face o recunoaştere. 

— Vii devreme, tânărul meu amic, — zise el cobo- 
rând : — mă îndoiesc că Hainele Roșii au bătut deja în 
retragere și până atunci nu suntem în siguranță. 

— Noutăţile bune nu se capătă aşa de uşor şi aşa 
de repede, — răspunse Waverley. Și el se grăbi să-i dea 
socoteala de tot ce avea fericit și bun a-i anunţa. 

Bătrânul se opri un moment, apoi ridicând ochii la 
cer : 


— Domnul fie lăudat! — strigă el, — îmi vei re- 
vedea copilul ! 
— Pentru a nu-l mai părăsi, — adăugă Waverley. 


— Îndrăznesc să sper... 

— Și dacă era — zise Eduard cu timiditate — un 
mijloc de a pune pe miss Bradwardine la adăpost de va- 
riațiunile averii şi într-un rang pentru care este ea năs- 
cută, v-a'i opune d-stră, dragul meu baron, când ar fi 
să faceți pe unul din prietenii d-stră unul din oamenii cei 
mai fericiţi de pe lume ?. | 

Baronul se întoarse către el şi îl privi cu un aer de 
uimire. | 

— Da, — continuă Eduard, — eu nu voi privi 
arestarea mea pentru proscripție în mod adevărat revocată 
decât dacă d-stră îmi permiteţi să vă însoțesc la Diichran 
pentru... ma 

Baronul părea a vrea să-şi adune toată demnitatea 
lui pentru a vorbi într-un fel convenabil asupra a ceea ce 
ar fi numit în alte timpuri un tratat de alianţă între casele 
de Bradwardine şi de Waverley ; dar nu parveni la 
aceasta. 

Orgoliul naşterii şi titlurile fură puse deoparte ;. ve- 
selia şi surpriza mişcară pe bătrân, şi neputând să-şi 
oprească emoția, el îmbrățişă pe Waverley strigând cu 
ochii plini de lacrimi. 

— Fiul meu !, dragul meu copil!, dacă ar fi trebuit 
să caut în întregul univers, tot pe tine te-aş fi ales! 

Eduară îi întoarse îmbrăţişările cu cea mai tandră 
afecțiune şi timp de câteva minute ei păstrară tăcerea. 

Eduard o întrerupse, primul. 

— Dar miss Bradwardine ? | 

— Ea n-a avut niciodată altă voință decât aceea a 
tatălui ; de altfel d-ta eşti tânăr, bine făcut; ai principii 
bune şi ești de o naştere distinsă... Nu! Nu! ea n-a avut 
niciodată altă voinţă decât a mea ; şi în zilele celei mai 
înalte prosperităţi ale mele, eu n-aş fi dorit .pentru ea 
o partidă mai aleasă decât nepotul excelentului meu 
prieten, Sir Everard! Dar eu presupun, tinere, că d-ta 
n-o să procedezi fără considerație în această afacere şi 
că ai avut grijă să te asiguri de aprobarea prietenilor, a 
părinţilor şi mai ales a respectabilului Sir Everard ? 

Eduard îl asigură că sir Everard se va crede foarte 
onorat de primirea pe care o avusese cererea lui, care 
avea toată aprobarea lui și pentru a-l convinge, el dete 
baronului scrisoarea colonelului Talbot. Baronul o citi 
cu mare atenţie. 

— Sir: Everard, — zise el, — a disprețuit întotdeauna 
bogăţiile faţă cu onoarea şi cu nașterea. În ce mă priveşte 
regret acuma că nu pot să las Rozei bătrânul castel şi 
ogoarele care ţin de el. Și în același timp, — continuă el! 
luând un ton mai serios, — totul este poate pentru mai 
bine ; căci ca baron de Bradwardine, aş fi putut crede de 
datoria mea că trebuie să insist asupra oarecăror preten- 
ţii cu privire la numele meu și la rangul meu; pe când 
astăzi, laird fără pământ şi tată al unei fete fără zestre, 
nu s-ar putea să nu renunţ. 

Eduard asigură pe baron cu toată ardoarea tinereții 
lui că inima și mâna Rozei era tot ce. dorea el pentru 

fericirea lui şi că simplul consimțământ al respectabi- 
lului său prieten îl făcea atât de fericit ca şi atunci când 
ar fi dat fiicei sale un comitat drept zestre. | 

Ajunseră la Petit-Veolan, O gâscă scotea aburi, pe 
masa lângă care judecătorul învârtea cuțitul și furculiţa. 
Patronul lui şi el se revăzură cu o veselie plină de cor- 
dialitate. | 

A doua zi, Bradwardine plecă spre Duchran cu tâ- 
nărul său prieten. Baronul era așteptat pentru că era 
informat de succesul demersurilor pe care nobilii sco- 
tieni, prieteni ai stăpânirii le făcuseră aproape în unanimi- 
tate în favoarea lui. Intervenţia lor fusese atât de puter- 
nică că dădea ideea şi încrederea că el şi-ar fi păstrat 
proprietățile dacă ele n-ar fi trecut în mâinile unei rude 
nedemne, ale cărei drepturi decurgând din condamnarea 
baronului pentru crimă de rebeliune, nu puteau fi dis- 
truse printr-o iertare a coroanei. Bătrânul, cu veselia lui 
akișnuită, spunea că-i plăcea mai mult să aibă stima ono- 
rabililor săi vecini decât să fie reabilitat şi restabilit în 
toate proprietăţile sale, chiar dacă lucrul ar fi fost posibil. 

Nu voi încerca să descriu întrevederea tatălui cu 
fiica, care se iubeau așa de mult şi pe care împrejurări 
aşă' de crude îi separaseră. Încă mai puţin voi încerca să 
explic drăgălaşa roşeață a Rozei când primi omagiile 
lui Waverley. Va fi deajuns să spun că sub auspiciile. 
unui observator strict al etichetei ca baronul, totul se 
petrecu cum trebuie. El se însărcină, da a doua zi de la 
sosirea lui să anunţe, el însuși, propunerea lui Eduard 
făcută Rozei, care îl asculta cu timiditatea unei tinere fete. 
Povestea pretinde în același timp că Waverley găsise, din 
zorii zilei până seara, cinci minute pentru a o informa de 
speranţele și proiectele sale de viitor. Oricum ar fi, fu 
stabilit în mod definitiv ca Eduard să se întoarcă la caste- 
lul de Waverley. pentru a-şi face toate. preparativele. de 

căsătorie, că se va duce după aceea la Londra pentru a 
face să se înregistreze acolo şi că va reveni cât mai de- 
grabă posibil pentru a primi mâna logodnicei sale. Aşa 
că el avea ocazia ca în drum să treacă și să facă o vizită 
colenelului Talbot ; dar el își propuse mai ales să afle 
de soarta şefului nenorocit de la Glennaquoich dacă 
nu va putea obţine graţierea şi în cazul cel mai rău de a 
oferi nenorocitei Flora un azil pe lângă Roza sau cel puţin 
de a-i face toate serviciile care vor depinde de el. I se 
părea foarte greu să scape pe Fergus de soarta lui. 


Eduard încercase deja 'a-l interesa în favoarea lui' pe 
prietenul său colonelul ; dar Talbot nu-i ascunsese că 


participarea lui în afaceri de acest fel era terminată. 
Colonelul era încă la Edinburg şi-şi propunea de a 
rămâne câteva luni pentru a se ocupa de diferite treburi 
cu care îl însărcinase ducele de Cumberland. Elo aş- 
tepta pe lady Emilia căreia doctorii îi  ordonaseră o 
călătorie cu pauze şi lapte de capră şi căreia Francisc 
Stanley trebuia să-i servească de escortă pe drum. Eduard 
găsi, deci, la Edinburg, pe colonelul Talbot care îl felicită 
cu afecțiune de fericirea lui viitoare şi se însărcină cu plă- 
cere de mai multe comisioane pe care eroul nostru fu obli- 
gat să i le' lase, plecând. Dar relativ la Fergus, elfu ne- 
clintit. Demonstră lui Eduard că solicitările lui vor fi inu- 
tile, mărturisindu-i de altfel că nu putea să se folosească 
în mod conştiincios de numele lui în favoarea acestui ne- 
norocit şef. Justiţia, care datora o pedeapsă celor care 
acoperiseră de groază şi de doliu toată națiunea, nu putea 
să aleagă, — zicea el, — o victimă care ar merita mai bine 
să servească de exemplu. El ridicase armele în deplină cu- 
noștinţă de cauză ; el chibzuise bine şi înțelesese tot atât 
de bine întreprinderea lui ; era brav, generos, dar bunele 
saie calităţi nu-l făceau decât mai periculos ; avea spirit 
şi talente şi deci crima lui nu era decât şi mai puţin scu- 

îndemne a fi martir. Pe deasupra, el condusese pe câmpul 
de bătaie sute de oameni, care fără el n-ar fi tulburat nici- 
odată pacea ţării. 

— Vă repet, — continuă colonelul, — Dumnezeu ştie că 
îl plâng sincer ca individ ; dar acest tânăr şef studiase bine 
şi înțelesese perfect rolul disperat pe care l-a jucat. El 
a aruncat zarul pentru viaţă sau moarte, pentru un cosciug 
sau o coroană de conte. Dreptatea nu va putea permite 
acum ca el să-și retragă zarul pentru că soarta s-a declarat 
contra lui. 

Waverley, urmat de Alick, vechiul său servitor pe care 
îl luase în serviciul său la Edinburg, sosi la Carlisle în 
timp ce curtea criminală era încă adunată spre a judeca 
pe nenorociţii lui tovarăşi. El acționase cu cea mai mare 
grabă, nu, Doamne! în speranţa de a-şi salva prietenul 
său, ci pentru a-l mai vedea încă odată. În toată graba, 
el pătrunse în sala de audienţe, care era plină de lume; 
dar cum el sosea de la Nord şi graba lui extremă şi agitația 
lui făcură să se creadă că era rudă cu prizonierii, fiecare 
îi făcu loc. Curtea termină a treia şedinţă. Waverley aruncă 
ochii spre cei doi acuzaţi care erau la bară. Nu se putea 
să nu te impresionezi şi să greşeşti văzând talia impună- 
toare şi nobilele trăsături ale lui Fergus Mac-lvor, cu toată 
dezordinea vestmintelor sale şi paloarea lividă a feței lui, 
cauzată de lunga detenţiune. Lângă el era Evan Mac-Com- 
bich. Eduard fu cuprins de o emoție ascuţită când grefie- 
rul pronunță aceste cuvinte solemne : 

— Fergus Mac-Ivor de Glennaqgaoich altfel numit Vich 
Ian-Vohr şi d-ta Evan Dhu Mac-Combich, sunteţi acuzaţi 
de înaltă trădare. Ce aveţi de spus în apărarea d-tră ca, 
curtea să nu pronunţe sentinţa de moarte contra d-stră, 
conform legilor ? 

În momentul când judecătorul preşedinte punea pe cap 
boneta lui fatală, Fergus se acoperi el însuși, îl privi cu 
un ochi fix, sever, şi răspunse cu o voce fermă: 

— Ceea ce aș vrea să vă spun nu ați putea înţelege, 
căci apărarea mea ar fi condamnarea d-stră ; faceți, deci, 
uz de drepturile d-stră, în numele cerului! De două 
zile vă place să răspândiţi ca apa sângele cel mai nobil 
şi mai pur; nu economisiţi pe al meu; tot sângele stră- 
moşilor mei care se găseşte în vinele mele îl vărs cu 
bunăvoință pentru această sfântă cauză. 

El se aşeză liniştit şi refuză să se ridice din nou. 

Mac-Combich îl privi cu un aer îngrijorat şi păru că 
vrea să vorbească la rândul lui; dar aparatul Justiţiei și 
dificultatea de a-şi exprima gândurile într-o limbă care 
nu era a lui îl lipsea de uzajul cuvântului. Spectatorii 
făcură să se audă un murmur de compătimire, încredin- 
ţaţi că acest sărman nenorocit voia să facă să se înțeleagă 
pentru a-şi scuza purtarea că el fusese forțat să se supană 
şefului său. Preşedintele ceru linişte şi încurajă pe Mac- 
Combich să vorbească. 

— Milord, — zise Evan cu un ton care avea intenția 
de a-l face insinuant, — tot ceea ce voiam să spun este 
că dacă Excelenţa Voastră şi Onorabila Curte voia, pentru 
această dată, să pună în libertate pe Vich Ian-Vohr și 
a-l lăsa să se ducă în Franţa cu condiția de a nu mai 
turbura domnia regelui George, șase din cei mai bravi din 
tribul lui se vor lăsa omorâţi pentru el. Dacă mie îmi per- 
miteţi să mă duc la Glennaquoich, vi-i voi aduce eu pen- 
tru a le tăia capul sau a-i spânzura şi veți putea începe 
cu mine. Cu toată solemnitatea locului, această propunere 
extraordinară creă o explozie de râsete în adunare. Prese- 
dintele reprimă această indecență, iar Mae-Combich, plim- 
bându-și privirile în jurul lui, proclamă cu un aer de 
dispreţ : ; 

— Dacă domnii saxoni râd de ceea ce un sărman om 
ca mine îndrăzneşte să creadă că viaţa lui și a şase per- 
soane de rangul lui valorează cât cea a șefului lor. brav, 
e destul de probabil că ei potsă aibă dreptate; dar dacă 
ei râd fiindcă cred că eu nu mă voi ţine de vorbă şi că 
nu voi reveni pentru a-l răscumpăra, atunci pot să le 
spun că ei nu cunosc nici inima unui muntean nici onoa- 
rea unui nobil. 

Nu-i mai ardea nimănui să reînceapăa râde. Cea mai 
profundă liniște domnea în adunare. Preşedintele” pro- 
nunță pedeapsa cu moartea contra celor doi deţinuţi și 
executarea fu fixată pentru a doua zi. 

— Pentru d-ta Fergus Mac-Ivor, — adăugă ali — d-ta 
trebuie să renunți la orice speranţă de a obţine graţierea ; 
pregăteşte-te să suferi mâine pentru ultima dată aici pe 
pământ şi să apari în fața unui alt tribunal. 

„— Este singura mea dorinţă, —— răspunse Fergus, me- 
reu cu aceeaşi fermitate. | | 

O lacrimă căzu din ochii lui Mac-Combich pe care îi 
ținuse, în mod constant, fixați pe şeful lui. 

— Când e vorba de d-ta, sărman ignorant, — reluă ju- 
decătorul, — d-ta care urmând ideile în care ai fost cres- 
cut, vii să ne dai o probă izbitoare că nenorocitul tău 
spirit de trib suprimă fidelitatea pe care o datorezi rege- 
lui şi statului, dând-o câte unui şef ambițios, care sfârşeşte 
prin a face din voi instrumente ale crimelor sale ; — cât 
despre d-ta, spun, îmi inspiri atâta compătimire, că dacă 
poţi să te decizi să prezinţi o petiție pentru a obţine ier- 
tare, voi face toate sforțările pentru a o procura. Dacă 
nu... 


164 


— Iertare ?, — strigă Evan, — nu vreau deloc. Pen- 
tru că d-stră trebuie să vărsaţi sângele lui Vich Ian-Vohr, 
singura favoare ce aş vrea să primesc de la d-stră ar fi 
să daţi ordin să mi se scoată fiarele de la mâini şi picioare, 
să mi se dea sabia mea şi să mă aşteptaţi un minut așezați. 
acolo unde sunteţi. | 

— Sângele îi curge peste cap! — zise preşedintele . 
Aduceţi prizonierii. 


CAPITOLUL XIV 


Ispășirea 


Copleşit sub greutatea reflecţiilor sale dureroase, 
Waverley fu târât de mulțime până în stradă înainte de 
a şti ceea ce făcea. 

Prima dorință a sa fu de a-l vedea pe Fergus şi de a-i 
vorbi încă o dată. El se înapoie la castel, unde nenoro- 
citul său prieten era deținut ; dar i se interzise intrarea. 
Marele şef — spuse un subofițer — a dat ordin să nu-l 
lase să intre la prizonier decât pe duhovnic şi pe sora 
sa. El ceru adresa lui miss Mac-lvor. I se dete. Ea locuia 
la o respectabilă familie catolică aproape de Carlisle. 

Respins la uşa închisorii, neîndrăznind să se adreseze 
nici marelui șef, nici judecătorilor, el, al cărui nume era 
proscris încă ieri, recurse la avocatul care apărase pe 
Fergus. Acesta ii spuse că se teme ca opinia publică să 
nu fi fost rătăcită atunci când se lăsau descrise ultimele 
momente ale jacobiţilor de către partizanii şi prietenii 
Pretendentului, şi că, în consecință, s-a hotărât de a nu 
admite pe lângă ei pe acei care nu aveau, pentru a-i ve- 
dea, motivul unei apropiate rudenii. Cu toate acestea, 
pentru a-l obliga pe moștenitorul lui Waverley-Honour, îi 
promise să-i obțină pentru a doua zi o permisie de a ve- 
dea pe prizonier înainte de a-i rupe lanţurile pentru 
executare. 

— Este un vis?, — se gândi Waverley; mi se vor- 
beşte, de Fergus, astfel ?, de Fergus atât de cavaler, atât 
de drept şi de brav ? de Fergus, şeful unui trib devotat ? 
Este el, el, acela pe care l-am văzut călăuzind pe vânători 
şi luptând în capul alor săi? Este el acela pus în fiare 
ca un răufăcător ?, — el care trebuie târât la spânzură- 
toare pentru a îndura acolo o moarte înceată şi crudă și 
pentru a fi acolo mutilat de mâinile celor mai mârsavi 
oameni ? 

E! rugă, cu o voce tremurândă, pe avocat, de a-i găsi 
un mijloc pentru a preveni pe Fergus de vizita pe care i-o 
va face dacă va obţine permisiunea, apoi se reintoarse 
la han. Scrise Florei Mac-lvor un bilet pentru a-i cere 
permisiunea de a se duce la ea chiar în seara aceea. 
Mesagerul său reveni îndată cu un răspuns în care Eduard 
recunoscu frumoasa scriere a Florei, trasată de o mână pe 
care greutatea necazului a făcut-o aproape tremurândă. — 
Miss Flora Mac-lvor — nu putea să refuze de a vailca 
pe œl mai bun prieten al fratelui său, chiar în nenoro- 
cirea fără margini în care a fost împinsă. Când Eduard 
se prezentă la ea, o găsi într-o mare sală întunecoasă ai 
cărei pereţi erau acoperiţi cu covoare. Era aşezată aproape 
de o fereastră cu zăbrele şi se ocupa cu cusutul a ceea 
ce părea să fie un veșmânt de flanelă albă. La o mică 
distanţă, o femeie de o vârstă înaintată, purtând costumul 
unei comunităţi religioase, citea o carte de rugăciuni ; dar 
văzând intrând pe Waverley, ea puse cartea pe masă și 
ieși. Flora se ridică pentru a-l primi, îi întinse mâna şi 
rămase un moment, fără a-i vorbi. Tenul tinerei fete își 
pierduse din frăgezimea lui, ea era extrem de slăbită şi 
albeaţa feţei sale făcea un contrast izbitor cu rochia ei 
neagră şi părul ei brun. În timpul acesta, cu toate aceste 
semne de durere, nu neglijase nimic din găteala sa ; pă- 
ru! ei, deși fără ornamente, era aranjat cu gust. 

Primele ei cuvinte fură : 

— L-aţi văzut ? 

— Vai! nu; nu m-au lăsat să intru. 

— Această rigoare este în acord cu restul; dar 
trebuie să ne supunem la toate. Credeţi că obţineţi o 
permisie ? 

— Pentru... mâine, răspunse Waverley pronunțând 
aceste din urmă cuvinte cu o voce atât de slabă, încât 
abia îl putu auzi Flora. 

:— Da, mâine sau niciodată, — spuse ea. Dar mă 
bucur că-l veţi vedea încă pe pământ ; el v-a iubit întot- 
deauna din tot sufletul, cu toate acestea... Dar la ce bun 
să vorbim de trecut ? | 

—Da, la ce bun ? 

— Ah! de câte ori nu mi-am închipuit teribila po- 
sibilitate a acestei nenorocite catastrofe ! De câte ori nu 
m-am gândit cum. vom putea suporta ! Și totuși cum tot 
ceea ce am prevăzut era departe de inimaginabila amă- 
răciune de care am fost copleșită în acest moment ! 

— Dragă Flora, dacă forța sufletului tău... 

— A! da, aţi spus-o, — răspunse ea; — este acolo în 
suifletul meu un demon care îmi spune, încet, că, această 
forţă a sufletului a asasinat pe fratele meu ! 

— Mare Dumnezeule ! cum puteţi exprima un gând 
atât de oribil ? 

— Da, este oribil şi mă urmăreşte ca o fantomă. Eu 
ştiu că nu este decât o zadarnică imaginaţie ; dar ea nu 
încetează de a înspăimânita sufletul cu aceste fatale ima- 
gini; ea îm. spune că fratele meu, tot atât de uşor cât 
de înfocat, ar fi împărțit energia sufletului său între o 
sută: de obiecte. 

'Sunt eu aceea care l-a învățat să o concentreze 'şi să 
riște totul în acest joc teribil și disperat. Vai !, domnule 

Waverley, eu am animat căldura temperamentului său și 
a caracterului şi sora lui este, cel puţin pe jumătate, vino- 
vată de pierderea lui. 

Eduard se pregătea să combată aceaştă idee, cu toate 
argumentele care îi veniră în minte. Îi aminti că o ase- 
menea educaţie dăduse, amândurora, aceleaşi principii 
de datorie. 

— Să nu credeţi că le-am uitat, — reluă ea. cu trăi- 
nicie, — eu nu regret întreprinderea lui pentru că ea ar fi 
fost blamabilă, nu ; dar o regret pentru că era imposibil 
să se termine altfel decât prin ceea ce vedem. 

— Sfaturile d-voastră n-au servit decât la a da uni- 
tate şi consistență acestor demersuri. 

Flora își reluase acul şi nu-l mai auzea pe Waverley. 

— Vă aduceţi aminte, — îi zise ea, apoi, cu un surâs. 
înspăimântător, — vă aduceţi aminte că m-aţi găsit într-o 
zi ocupată cu preparatul unor panglici de logodnă ? Astăzi, 
sunt gata de a-i coase cămaşa de nuntă ! Amicii noştri din 
această casă, — adăugă ea căutând să-și stăpânească emo- 
ţia, — trebuie să acorde un loc în pământul sfânt, în capela 
lor, restului însângerat al ultimului Vich Ian Vohr ! 

Ea avu câteva sughiţuri convulsive şi se cufundă în 
fotoliu. 

După o jumătate de oră Miss Mac-lvor, ajunse printr-o 
sforțare penibilă să-și recapete calmul. Atunci Eduard 
încercă să pună în valoare drepturile lui Miss Bradwardine 
spre a fi considerată ca soră adoptivă a Florei. 


— Roza mi-a scris cu privire la aceasta — zise ea. 
Durerea este egoistă şi exclusivă ; de altfel i-aş fi răspuns 
că și în disperarea mea, am trecut printr-un moment de 
plăcere aflând că ea avea în față perspectiva fericirii şi 
că bunul bătrân baron scăpase din naufragiul general. 
DDă-i aceasta scumpei mele Roza, este Singurul ornament 

de preţ pe care îl posedă sărmana ei Flora şi acesta este 
un dar de la o prinţesă. 

Ea îi dete o cutie conţinând şirul de diamante cu care 
ea își împodobea de obicei părul. 

— Aceste bijuterii — zise ea — îmi sunt în viitor 
inutile. Prietenii mei au obţinut admiterea mea în mânăs- 
tirea benedictinelor scoțiene de la Paris. Mâine... dacă voi 
supravieţui zilei de mâine, voi pleca cu această respecta- 
bilă soră. Adio, domnule Waverley. Vă urez să găsiţi în 
unirea cu Miss Bradwardine toată fericirea pe care o me- 
ritaţi şi unul şi altul şi gândiți-vă câteodată la prietenii pe 
care i-aţi pierdut. 

Ea întinse mâna lui Waverley care o inundă cu lacri- 
mile sale şi ieși cu un pas nesigur pentru a se întoarce la 
Carlisle. 

La han, i se dete o scrisoare de la prietenul său, avo- 
catul, informându-l că putea să-l vadă pe Fergus a doua 
zi, îndată ce porţile castelului se vor deschide şi că i se 
permite să stea cu el până în momentul când şeriful va 
Ga semnalul fatalei plecări. 

După ce trecuse noaptea fără să închidă ochii, Waverley 
se duse foarte de dimineaţă pe esplanadă în faţa bătrânei 
porţi gotice a castelului de Carlisle. Se plimbă multă 
vreme în toate sensurile înainte de ora când porţile s-au 
deschis și puntea de trecere s-a coborât. El arătă atunci 
permisiunea sa sergentului din post şi fu admis. 

Fergus era închis într-una din camerele întunecoase 
ale unui turn vechi situat în centrul castelului. 


La zgomotul barelor de fier şi al zăvoarelor care se 
trăgeau pentru a intra Eduard, răspunse clinchetul lan- 
ţurilor pe care nenorocitul şef fusese obligat să le târască 
pe pavajul închisorii sale spre a veni să se arunce în 
braţele prietenului său. 

— Dragul meu Eduard, — îi zise el cu o voce fermă, 
aprcape veselă, — d-ta eşti un adevărat prieten. Vestea 
fericirii d-tale viitoare mi-a făcut cea mai mare plăcere. 
Ce tace Roza și vechiul nostru prieten, baronul ? Bine, 
sper, pentru că vă văd în libertate. Și acum, pentru că 
timpul care îmi rămâne este foarte scurt, să vorbim des- 
pre ce ne interesează mai mult : Prințul a avut fericirea 
de a scăpa copoilor ? 

— Da, este într-un loc de siguranţă. 

— Ah! Domnul fie lăudat! Dă-mi ceva detalii asu- 
pra acestui subiect. 

Waverley ii povesti despre tot ce transpirase atunci 
din această istorie extraordinară, povestire pe care Fergus 
o ascultă cu cel mai viu interes, 

El îl întrebă după aceea despre mai mulţi alţi prieteni. 
Ei suferiseră mai puţin decât cei din alte triburi care 
luaseră parte la revoltă, pentru că îndată după ce şi-au 
pierdut şeful, ei fugiseră fiecare încotro, după obiceiul 
general al muntenilor ; şi cum nu mai erau sub arme când 
revolta a fost înăbuşită, au fost trataţi cu mai puţină as- 
prime. Fergus luă cunoștință de aceste detalii cu multă 
satisfacţie. 

— Dragul meu Waverley, — zise el, — ești bogat şi 
ești generos : dacă vei şti vreodată că săracii Mac-Ivor 
au fost turburați.în munţii lor, adu-ţi aminte că ai purtat 
tartanul lor şi că eşti fiul adoptiv al rasei lor. Promite 
ultimului Vich Ian Vohr că vei fi protectorul lor. 

Eduard îşi dădu cuvântul ; şi il tinu așa de bine că 
memoria lui este încă în venerație în vâlcelele de la 
Glennaquoich unde el e cunoscut sub numele de „Prie- 
tenul copiilor lui Ivor“. 

— De ce nu este în puterea mea, — continuă Fer- 
gus, — să-ţi las moştenire drepturile mele la dragostea şi 

supunerea acestei rase vechi şi viteze ! De ce nu pot măcar 
să hotărăsc pe sărmanul meu Evan, cum am încercat s-o 
fac, să primească viaţa în condiţiunile în care i se dă. 
Căci el a fost totdeauna pentru mine cel mai iubitor, ce? 
mai brav şi cel mai devotat dintre tovarăși. 

Lacrimi, pe care propria lui soartă nu le putuse scoate 
din ochii lui, curseră pentru soarta fratelui său de lapte. 

Câteva clipe după aceea, un preot intră pentru a ad- 
ministra celor doi prizonieri ultimele ajutoare ale religiei. 
Eduard se retrase până în momentul când fu rechemat de 
Fergus ; dar în curând un detaşament intră precedat. de 
un lăcătuș spre a scoate fiarele condamnaților. 

— Prietene, — zise şeful surâzând — vedeţi ce oma- 
giu se aduce forței şi curajului muntenilor. Ei ne-au ținut 
în fiare aici ca pe niște bestii feroce până la paralizarea 
picioarelor noastre prin strângerea fiarelor ; şi ne păzesc 
prin șase oameni înarmaţi cu flinte încărcate, de frică să 
nu luăm citadela în asalt. Și acum, dragul meu Eduard, 
înainte de a ne despărți, să vorbim de Flora. 

— Eu nu vă voi părăsi aici — zise Waverley. 

— Trebuie, prietene ; nu trebuie să mă însoţești mai 
departe. 

O mișcare subită, un zgomot de roți şi de cai se auzi 
atunci în curtea castelului. 

— Repede, repede, — reluă Fergus, — spune-mi cum 
ai găsit pe sărmana mea soră. 

Cu o voce întreruptă de plâns, Waverley îi vorbi de 
durerea Florei. 

_— Sărmana Flora, — strigă șeful, ea ar fi suportat 
mai uşor sentinţa ei de moarte decât pe a mea... Eduard, 
vei cunoaşte fericirea unei afecţiuni mutuale în stare de 
mariaj; nu vei cunoaște niciodată ce sentiment a unit 
doj orfani ca Flora și mine, rămași într-un fel oarecare 
singuri pe lume. 

— Ai s-o vezi înainte de... 

— Un şiretlic necesar o va scuti de acest bun-rămas. 
N-aş putea să mă separ de ea fără a vărsa lacrimi şi 
nu pot să suport ideea de a-i lăsa pe aceşti oameni să 
creadă că ei au putut să-mi stoarcă lacrimi din ochi, Flora 
a fost încredințată că ea mă va vedea puțin mai târziu ; 
dar această scrisoare pe care confesorul meu i-o va da îi 
va spune că totul s-a isprăvit. 

Un ofițer intră pentru a anunţa că marele şerif şi cor- 
tegiul său așteptau la poarta citadelei pentru a cere per- 
soanele lui Fergus Mac-lvor şi Evan Mac-Combich. 

— Mă duc, — răspunse Fergus. 

Și dând braţul lui Eduard, el cobori scara turnului, 
urmat de confesorul său și de Mac-Combich, apoi de sol- 
daţi care închideau drumul. Curtea «ra ocupată de un 
escadron de cavalerie şi de un batalion de infanterie. aşe- 
zat în careu. În mijlocul rândurilor lor era o cotigă pictată 
în negru şi trasă de un cal alb care trebuia să ducă pri- 
zonierii in locul fixat pentru executarea lor. Călăul, om 
hidos ca şi meseria lui, ţinându-șşi securea în mână, era 
asezat la o extremitate a trăsurii, la cealaltă extremitate, 
îm faţă, era un scaun liber pentru două persoane. 

Peste negrul arc gotic care se ridica deasupra punţii 
le trecere, se vedea marele șerif cu suita lui, căruia eti- 
cheta care separă puterea civilă şi autoritatea militară nu-i 
permitea să meargă mai departe. 

— Iată acești viteji cavaleriști, — strigă Mac-Combich, 
— care galopau aşa de repede la Gladsmuir înainte ca noi 
să fi omorât numai o duzină ; ei au aerul destul de viteaz 
„astăzi. Preotul îl rugă să tacă. i 

Cotiga se apropie. După ce îmbrăţișă pe Waverley şi-l 
sărută pe amândoi obrajii, Fergus se urcă cu un pas sprin- 
ten ; Evan se aşeză lângă el. 

Preotul trebuia să-i urmeze într-o trăsură care apar- 
ținea nobilului la care locuia acum Flora. În momentul 
când Fergus făcea un semn din mână lui Waverley, soldații 
înconjurară trăsura şi cortegiul porni. S-a făcut o oprire 
câteva clipe la poarta castelului, guvernatorul şi marele 
șerif având de a împlini un scurt ceremonial, pentru că 
ofițerul militar făcea în locul acesta predarea condam- 
naților în mâinile autorităţii civile. 

— Trăiască Regele George ! — strigă marele șerif când 
ceremonia fu terminată. Fergus se ridică în cotigă şi 
strigă cu o voce fermă şi puternică : 

— Trăiască Regele Jac ! 

Acestea fură ultimele vorbe pe. care Eduard le auzi 
pronunțându-le prietenul său. 

Cortegiul porni, careta trecu bolta portalului unde se 
oprise câteva clipe ; se auzi cântecul morţii și cu sune- 
tele lui lugubre se amestecară izbiturile surde de clopote 
ale catedralei acoperite de crep. 

Ultimul soldat dispăruse sub poarta boltită prin care 
funebra procesiune defilase ; curtea era pustie; nu mai 
rămăsese decât Waverley, imobil de stupoare, cu ochii 
fixaţi pe drumul întunecat unde întâlnise ultima privire 
a prietenului său. 

O servitoare a guvernatorului atinsă de compătimire, 
văzând aerul lui de durere tăcută, îl întrebă dacă nu voia 
să intre la stăpânul ei și să se odihnească. El îi mulţumi 
de bunătate, îşi apăsă pălăria pe frunte şi ieşind în grabă 
din castel, traversă străzile solitare ale Carlislei spre a-şi 
găsi hanul unde se închise în apartamentul lui. După o 
oră care ii păru un secol, el auzi zgomotul tilincilor și 
tobelor şi vocile confuze ale mulţimii care umplea străzile. 

În timpul serii preotul îi făcu o vizită şi îi spuse că 
venea, după recomandaţia răposatului său prieten, pen- 

tru a-i spune că Fergus Mac-lvor era mort şi că îşi adusese 
aminte de prietenia lor până în ultimul moment. El adăuga 
că văzuse de asemenea pe Flora și că ea părea să aibă 
spiritul mai liniștit de când totul era terminat. Preotul 
îşi propuse să ia a doua zi cu ea şi cu sora Tereza drumul 
portului celui mai apropiat și să se îmbarce pentru Franța. 

Eduard forță pe acest om demn să primească un inel de 
oarecare valoare şi îi dete o sumă de bani pentru a fi 
întrebuințată în opere frumoase pentru memoria prietenu- 
nului său. 


CAPITOLUL XV 
Întoarcerea la Tully-Veolan 


A doua zi, înainte de zorii zilei, eroul nostru părăsea 
Carlisle promiţându-şi să nu mai revină niciodată şi, pe 
căile cele mai rapide se îndreptă spre castelul unde un- 
chiul său și mătuşa sa îl aşteptau cu o nerăbdare greu de 
descris. Cu toate îngrijorările pe care Sir Everard și sora 
sa le încercaseră în timpul cât nepotul lor petrecuse în 
serviciul tânărului Cavaler, purtarea lui fusese în destul 
acord cu principiile în care fuseseră crescuţi, pentru a mai 
putea să-i facă vreun reproş sau chiar dojană. 

Trăsăturile lui Waverley se înăspriseră, luaseră un as- 
pect mai masculin și mai robust, făcând surpriza şi încân- 
tarea tuturor locuitorilor din Waverley-Honour, care aler- 
gau ca să-l vadă, să-l asculte şi să-i aducă laude. În curând 
totul fu în mișcare la castel pentru preparativele nunţii 
sale. Acest mariaj părea foarte ales baronului şi lui Miss 
Rachel. 


Celebrarea acestei importante ceremonii fu, deci, fixată 
după șase zile. Baronul de Bradwardine fu puţin contrariat 
când văzu că se adunaseră toţi membrii familiei de 
Duchran şi toate persoanele din jur care aveau dreptul 
a fi invitate în astfel de împrejurări: dar, numărul de 
invitaţi abia ajungea la treizeci. Când el se însurase, — zise 
el, — a fost escortat de trei sute de nobili călări urmaţi de 
servitorii lor, fără să vorbim de douăzeci până la patruzeci 
de lorzi munteni care nu mergeau niciodată decât pe jos. 

Dar ceea ce consola puţin orgoliul său era reflexiu- 
nea că ginerele său și el ridicând armele odinioară contra 
stăpânirii, puternicii zilei puteau fi alarmaţi şi ofensaţi 
dacă se vedeau toate rudele, prietenii și aliaţii celor două 
familii reunite şi înarmate cu tot armamentul de război 
cum era uzul clasic al Scoției în asemenea ocaziuni. 

— Dealtfel, — adăugă el cu un suspin, — câţi prieteni 
care s-ar fi găsit cu atâta plăcere la această veselă solem- 
nitate sunt acum într-o stare mai fericită, toți zăcând în 
exil departe de patria lor ! 

Căsătoria avu loc la data convenită. Respectabilul 
M. Rubrick, capelanul baronului de Bradwardine, avu sa- 
tisfacția de a da binecuvântarea nupţială celor doi soți ; 
Francisc Stanley fu cavaler de onoare. Colonelul Talbot 
şi soţia lui avuseseră intenţia de a asista la ceremonie; 
dar când momentul se apropie, sănătatea lady-ei Emilia 
nu-i permise să facă voiajul. În revanșă el se decise ca noii 
căsătoriţi, care ca şi baronul îşi propuneau să meargă 
să facă o vizită la Waverley-Honour, se opriră în drum 
câteva zile într-un ţinut pe care colonelul Talbot îl cum- 
părase în Scoţia şi unde avea intenţia de a locui câtva timp. 

Nuntașii voiajară cu mare plăcere. Sir Everard dăduse 
nepotului său o trăsură cu şase cai a cărei elegan;ă cu to- 
tul modernă păru o splendoare care înmărmuri jumătate 
din Scoţia. El mai avea tot așa şi trăsura de la M. Rubrick. 
Aceste două vehicule erau umplute de femei şi escortate 
de nobili călări, cu servitorii lor, în număr de douăzeci. 
Judecătorul veni în întâmpinarea cortegiului pe drum, 
pentru a cere să se găsească de cuviinţă să se treacă pe 
la casa lui din Petit-Veolan. 

Baronul îl privi cu surpriză şi răspunse că fiul său şi 
cu el vor merge cu siguranță călări până acolo să-i 
facă vizita, dar că ei nu puteau să meargă cu gândul până 
la a lua cu ei cortegiul nupțial. Judecătorul insistă. Cu 


toate că puţin înnebunit de aceste hotărâri, baronul nu pu- 
tea mai ales să nu-şi dea consimţământul său fără a trăda 
oarecare secrete pe care dorea să le ascundă. El căzu în- 
tr-o reverie adâncă ; dar tresări deodată văzând crenelurile 
restabilite, dărâmăturile ridicate şi, ceea ce îi păru mai 
minunat încă, cei doi urși de piatră în gardă la postul lor 


obișnuit. 

— Eu văd, — zise lui Eduard, — că acest nou po- 
sesor a arătat în puţină vreme că el este stăpân aci. 

— Eu cred, — răspunse Waverley, — că stăpânul ac- 


tual al castelului este colonelul Talbot, care se aşteaptă 
la vizita noastră ; dar nouă ne-a fost frică mai devreme să 
vă spunem că el era acela care cumpărase vechiul d-stră 


domeniu patrimonial. 

Baronul avu nevoie de toată stăpânirea de sine ; căci 
în acel timp respiră cu putere, luă încet o priză de tutun 
și zise că, dacă îl duseseră atât de departe, el nu va trece 
prin faţa porţii colonelului fără să intre la el şi că va fi 
încântat să vadă pe noul senior al fostei sale averi. 

EI vorbea încă în timp ce lady Emilia, sprijinită pe 
brațul soţului ei, veni să primească pe oaspeţii ei la cea 
de a doua poartă şi le făcu primirea cea mai ospitalieră. 
După ceremonia prezentărilor, ea se scuză de a fi într-un 
loc care trebuia să le stârnească câteva amintiri penibile. 

— Dar, — adăugă ea, — cum acest domeniu este pe 
punctul de a-şi schimba stăpânul, dorim ca d-l baron... 

— Domnul Bradwardine, doamnă, vă rog, — zise 
bătrânul. 

— Ei bine, noi am dorit ca domnul Bradwardine şi 
M. Waverley să vadă ceea ce noi am făcut pentru a res- 
tabili locuinţa strămoșilor voştri în vechea ei stare. 


Baronul se înclină respectuos. Intrând în curte el regăsi 
totul așa cum îl lăsase când plecase la luptă câteva luni 

în urmă, cu excepţia grajdurilor, care fuseseră arse de la 
temelie până la acoperiş şi pe care le înlocuise printr-o 
clădire cu totul pitorească. Porumbarul era repopulat, fân- 
tâna dădea apă cu abundență ; toate reparaţiunile necesare 
fuseseră făcute la rând în casă și în grădini, cu cea mai 
mare grijă de a păstra vechiul aspect şi de a înlătura pe 
cât posibil orice urmă de devastare prin care trecuse do- 
meniul. Baronul privea cu multă surpriză ; în fine, adre- 
sându-se colonelului Talbot : 

:— Pentru că, colonel Talbot, d-stră a-ţi căpătat în 
mod legal şi drept pentru d-tră şi pentru ai d-stră do- 
meniul pe care l-am pierdut eu şi ai mei, îți doresc ca 
el să rămână în familia d-stră tot atâta vreme cât a apar- 
ținut celui din urmă proprietar. 

— Aceasta este o urare foarte generoasă, domnule 
Bradwardine. 

— Și în acelaşi timp, colonele, eu nu mă pot împie- 
dica de a fi uimit de faptul că d-stră care aveţi atâta dra- 
goste de patrie, lucru ce-l ştiu de când ne-am văzut la Edin- 
burg, ați putut să vă transportaţi zeii d-stră atât de 
departe de ară. 

— Într-adevăr, baroane, eu nu văd de ce pentru a 
păstra secretul acestor doi tineri nebuni, Stanley şi Wa- 
verley şi al nevestei mele, care nu e deloc mai cuminte, 
un vechi militar ar impune altuia mai.multă vreme. Tre- 
buie deci să știți că eu păstrez astfel această -dragoste 
de ţara mea că suma pe care am avansat-o vânzătorului 
acestei frumoase şi vaste baronii n-a servit decât să mă 
facă să iau o mică proprietate ce se chiamă Brerewood- 
Lodge şi al cărei principal merit este de a fi situată la 
câteva mile numai de Waverley Honour. 

— Și cine, deci, în numele cerului, a cumpărat baronia ? 

— Această explicație, — zise colonelul, — este de re- 
sortal profesiunii domnului. 

Judecătorul, căruia i se adresa această frază şi care 
şezuse tot timpul acesta când pe un picior când pe altul 
ca o găină pe care ai fi pus-o pe o bucată de metal cald, 
înaintă ridicând capul. 

— Sunt gata, Excelenţa Voastră, — zise el trăgând din 
buzunar un teanc de hârtii legate cu panglică roşie, pe 
care le scoase cu mâna tremurătoare : 

— Iată un act de transfer și renunțare în bună şi da- 
torată formă, semnat şi atestat de Malcolm Bradvardine 
de Inchgrabbit şi prin care, mijlocind o oarecare sumă în 
prezent completată și plătită la buna lui satisfacere, el a 
vândut, a cedat şi a transportat domeniile şi baronia de 
Bradwardine, Tully-Veolan şi alte locuri lui Cosine Co- 
myne Bradwardine și moștenitorilor săi direcţi şi posesori 
de drepturi sub sarcină și sub rezervă... 

— Aceasta ar fi mai lungă decât o iarnă în Rusia, 
domnule Macwheeble, — întrerupse colonelul. — În două 
cuvinte, domnule Bradwardine, d-stră sunteţi din nou 
proprietarul tuturor bunurilor familiei d-stră ; ele sunt la 
dispoziţia d-stră întreagă și nu sunt grevate decât de 
suma pe care vânzătorul a primit-o şi care mă asigură că 
este mult sub valoarea lor; sumă care fiind avansată 
de domnul Waverley şi provenind în mod principal din 
preţul vânzării ce mi-a făcut cu proprietatea tatălui său, 
ea aparține fiicei d-stră şi familiei sale prin această 
căsătorie. 

Ar fi foarte greu să hotărâm dacă domnul baron a fost 
mai satisfăcut de această restituire a domeniului său patri- 
monial decât de atenţia delicată de a-l lăsa stăpân. 

Îndată ce prima emoție a bucuriei sale şi a surprizei se 
calmă puţin, baronul fu chemat să facă onorurile de la 


Tully-Veoan noilor oaspeți. Era maiorul Melville de 
CainrvrecRan şi reverendul M. Morton, urmaţi de două 

sau trei cunoștințe de ale baronului, cărora li se făcuse 
cunoscută reintegrarea sa pe domeniile părintești. 

Se auziră de asemenea strigătele de bucurie ale ţă- 
ranilor, în curte. 

M. Saunderson care de mai multe zile păstrase secretul 
cu o lăudabilă discreţie, dăduse acum drumul limbii lui 
văzând cum sosesc trăsurile. 

Dar în timp ce Eduard primea pe maior cu politeţe şi 
dădea lui Morton probe de atașament și recunoştinţă, so- 
crul său părea puţin jenat neştiind cum ar putea să înde- 
plinească datoriile de ospitalitate faţă de oaspeţii lui şi 
să încurajeze entuziasmul susținătorilor săi. Lady Emilia 
îl scoase din încurcătură spunându-i că toate prepara- 
tivele fuseseră făcute pe numărul şi în așteptarea acestui 
mare număr de invitaţi şi că nimic nu fusese scutit şi 
economist pentru ca toată lumea să poată fi tratată, ur- 
mându-se regulile vechii ospitalităţi de la Tully-Veolan. 

Este imposibil de descris plăcerea pe care această asi- 
gurare o făcu baronului de Bradwardine. Cu un aer de 
galanterie care ţinea de îndărătnicia unui laird scoțian şi 
de curtoazia unui ofiţer francez, el oferi brațul amabilei 
doamne şi urmat de strălucitorul său cortegiu de rude şi 
prieteni cu capul sus şi fruntea răspândind raze de voioşie, 
intră în sala de mâncare. 

